ލައްޒަތު – Ubufili\nComments Off on ލައްޒަތު\nViews: 8831\t116\n“މީހަކު އައިސްދާނެ… އޭރުން ވަރަށްކަޑަވާނެ” އަޝްފާ ހާސްކަންމަތީ ހުރެބުނެލިއެވެ.\n“މިއޮއް ވިއްސާރައިގަ، މިހިސާބަކަށް ނާންނާނެއޭ” ރިޔާޒް އަޝްފާގެ ކަނދުރާގައި ތުން ޖައްސާލަމުން ބުނެލިއެވެ.\nވެހެމުންދިޔަ ބޯވާރެއަށް ނިވާވުމަށް އަތިރިމަތީ މާފޮޅުވަންތިބި އެޖޯޑަށް ހިޔާވެހިކަމެއްލިބުނީ އެހިސާބުގައި ހުރި ދުވަސްވީ ފަޅުގެއެވެ. މެދުނުކެނޑި 2ދުވަސް ވަންދެން ކުރަމުންދިޔަ ވިއްސާރައިގެ ސަބަބުން ވައިގައި ހުރި ފިނި ތެތްކަމުން އެދެލޯބިވެރިންއަށް ގިނައިރަކު ދުރަކު ނުތިބެވުނެވެ. ހަށިގަނޑަށްވަމުންދިޔަ ފިންޏަށް ހޫނުކަން ގެނެއުމަށް އެކަކު އަނެކަކުގެ ހަށިގަނޑާޖެހި ފިއްތާލައިގެންތިބީ ވަގުތުގެ ހިތްގައިމު ކަމުގެ ސަބަބުންވެސްމެއެވެ. ވާނީވެސް އެހެންތާއެވެ.6އަހަރު ދުވަހު ގުޅިގެން އުޅުމަށްފަހު ރަންކިޔާ ކައިވެންޏަށް އެންމެ2ދުވަހަށްވީއެވެ. ކެތްކުރެވޭނީވެސް ވަކިވަރަކަށް ތާއެވެ.\n“ދެން ރިޔާ… ދިޒް އިޒް ނޮޓް ރައިޓް… އެހާ ކޮމްފޮޓަރބަލް އެއް ނޫން” އަޝްފާ ދުރަށްޖެހިލިއެވެ.\nއެއީ އެމީހުން ކުރިން އުޅުނު ގޮތެއް ނޫނެވެ. މިބުނަނީކީ ކުރިން ގާތްނުވާ ވާހަކައެއް ނޫނެވެ. ނުވަތަ ތުން ޖޯޑު ނުކުރާ ވާހަކައެއްވެސް ނޫނެވެ. އެއީ ޒަމާނީ ޒުވާނުންއެއް ކަމަކު ވަކި މިންގަނޑުތަކެއް ގެންގުޅެމުންދިޔަ ދެލޯބިވެރިންއެވެ. ކައިވެންޏަށްފަހު ހިންގުމަށް ޚާއްސަ ގުޅުންތަކެއް ފަސްކުރަން ނިންމައިގެންތިބި ބައެކެވެ. ކުރިން އިތުރު މީހަކާވެސް ގާތްނުވެވި ތިބީ އުމުރުން 13 އަހަރުން ސުރެ އެކުގައި އުޅެމުން އައުމުގެ ސަބަބުންއެވެ. ޒަމާނީ އެހެން ލޯބިވެރިންއާއި ޚިލާފަށް ވަފާތެރި ކެތްތެރި ޖޯޑެކެވެ.\n“އަޝްފާ… ރިޔާއަށް ޓްރަސްޓެއް ނުކުރަންދޯ؟ އެނގެޔެއްނުން ރިޔާ އެއްވެސް ކަޑަކަމަކަށް ނުބުނާނެކަން” އަޝްފާގެ އެޖުމްލައިން ރިޔާޒް ހިތްހަމަނުޖެހި ދުރަށް ޖެހިލިއެވެ. ރިޔާޒަކީ ރިޒޯޓެއްގައި ވަޒީފާއަދާކުރާ ޒުވާނެކެވެ. އެކަމަކު އޭނާގެ ހިތާޖާނާ މުނި ފުރާނަ ހުސްކޮށްގެން ހުންނަނީ ހަމައެކަނި އަޝްފާއަށްޓަކައެވެ. އެހަށިގަނޑުގައި އިތުރުމީހަކު ބީހިފައއެއްނުވެއެވެ. ކިތަންމެ ބޭނުންވި ނަމަވެސް އަޝްފާއާއި ގާތްވުމުގައި އެމީހުން ނިންމާފައިވާ މިންގަނޑުތައް ފަހަނައަޅާނުދިޔަވޭތޯ މަސައްކަތްކުރެއެވެ.\n” އަޝްފާއަށް އެނގެޔޭ… އެކަމަކު މިހެން ގިނަ އިރުތިބިއްޔާ ކްލޯޒްވެވޭނީ… ކޮންޓްރޯލްވާނީވެސް ވަކކިވަރަކަށްނުން، ދެން އެންމެ ދެދުވަހޭ، އިޓްސް ގޮނަބީ ސޯ އެކްސައިޓިންގ” ރިޔާޒްގެ ފުރަގަހުން އޮޅުލައިގަންނަމުން ހިތްހަމަނުޖެހިހުރި ރިޔާޒަށް ވިސްނާދޭން މަސައްކަތްކުރިއެވެ.\n“ދެން ކޮންޓްރޯލް ނުކުރާނީ… އެހެން ނޫނަސް މިތިބީ އެންގޭޖްކުރެވިފަ، ރަންކިޔިފަ، އަހަންނަށް މިހާރު އެއްބައި ހައްގުވާނެ” ރިޔާޒް ހިނިތުންވެލަމުން އަޝްފާގެ މޫނަށް ބަލާލާ އޭނާގެ އުނަގަނޑުގައި އަތްވިއްދާ އޭނާގެ މެޔާލާ ފިއްތާލިއެވެ. އެދެހަށިގަނޑު ގާތްވުމުން ވެހެމުންދިޔަ ވާރެއަށްވެސް ކެތްނުވިކަހަލައެވެ. އިތުރަށް ބޯކުރަންފެށިއެވެ. ދެމީހުން ހުއްޓިތިބީ އެފަޅުގޭގެ ކުޑަދޮރުތަކާވީ ފަޅީގައިކަމުން ވާރޭތިކިތަކާއި ޖެހެމުންދިޔަ ވިއްސާރައިން އެދެހަށިގަނޑަށް އިތުރު ގުޅުންތަކަކަށް މަޖުބޫރު ކުރަމުންދިޔަކަހަލައެވެ. އާދައިގެމަތިން ދެމީހަކު ގާތްވެއްޖެނަމަ ވިއްސާރަމޫސުމުގައި ޖަހާ ބާރު ގުގުރިއެއްޖެހިއެވެ.\nއަޝްފާގެ އިނގިލީގެ ވަކިތައް ހިއްޕާލެވުނީ ރިޔާޒްގެ ބުރަކަށީގައެވެ. އޭނާއަށް ތަދުވެސްވިއެވެ. އެކަމަކު ފަރުވާލެއްނެތެވެ. އެއަށްވުރެ ކުރަމުންދިޔަ އިޚްސާސްތައް މާއަރާމެވެ. ތެމިފޯވެހުރި އަޝްފާލައިގެންހުރި މަޑު ފިޔާތޮށިކުލައިގެ ކުރުތާގެ ތެރެއިން ރިޔާޒަށް ފޮރުވިފައިވާ އެއްކަމެއްވެސް ނެތެވެ. އެކުރުތާވަނީ އޭނާގެ އެރީތިބައްޓަމަށް ތަރުތީބުކޮށްލާފައެވެ. ރިޔާޒް މަޑުމަޑުން އަޝްފާގެ ތުމާއި ތުން ޖޯޑުކޮށްލިއެވެ. ހަށިގަނޑަށް ކުރުވީ އަރާމު ހޫނެކެވެ. މަޑުމަޑުން އަޝްފާގެ ބުރަކަށީގެ މަތިން ތިރިއަށް އަތްބީއްސަމުންއެވެ. ނަމަވެސް އެބީހުން ހުއްޓުވުމަކަށް ގެނުވީ އަތްޖެހުނު ވާގަނޑަކުންއެވެ. އިތުރު އެދުންތތަކަކަށް ރިޔާޒްގެ ހިތްގޮވާލިއެވެ. ކެތެއްނުވިއެވެ. ދެއިނގިލީގެ އެހީގައި އެވާގަނޑު ނައްޓާލުވިއެވެ. އަޝްފާއަށް ލިބުނީ ސިހުމެކެވެ. ނަމަވެސް އޭރު އެދެހިތަށް އަރައިގަނެފައިވަނީ ވަހުޝީ ހިޔާލުތަކެވެ. ބޭނުންވީ ހަމައެކަނި ދުނިޔަވީ އަރާމެވެ. ލޯބީގެ ގޮތުގައި އެހާދުވަހު ގަބޫލުކުރި ގަބޫލުކުރުން ބަދަލުވެގެންދިޔައީ ހިނދުކޮޅެއްގެ ތެރޭގައެވެ. އިތުރަށް ވިސްނަން ނުތިބީ ކައިވެނިއޮތީ2ދުވަސްފަހުން ކަމުން އެއީ މައްސަލައެއް ނޫންކަމަށްދެކިގެނެވެ.\n“ވަރަށް ބިރުގަނޭ، ގޯސްކަމެއް ވެއްޖެއާއޯ…” ހަށިގަނޑުގެ އެދުންތަކަށް ބެހިގެންގޮސް އެގޭތެރޭހުރި އައްޓެއްގެ މަތީ އޮށޯވެއޮތް އަޝްފާއަށް ހޭވެރިކަންވީ ދެނެވެ. އޭރު ރިޔާޒް އޭނާގެ ހަށިގަނޑުމަތީ އޭނާގެ ތުންފަތާއި ދުލުން ހިތްގައިމުކަން ގެނުވަމުންދިޔައެވެ.\n” ރިޔާ ޕްލީޒް، މަންމަމެނަށް އެނގިއްޖެއާ ވަރަށް ރުޅިއަންނާނެ” އަޝްފާ ކިތަންމެ އެބީހުންތަކަށް ބޭނުންވެފައި އޮތްނަމަވެސް ހިތާ ސިކުނޑި އެއްބަސްވާގޮތެއްނުވިއެވެ.\n“ނުވާނޭ ކަޑައެއް، ކާކަށް ކޯޗެއް އެނގޭނީ، ވީއާރ ގެޓިންގ މެރީޑްއޭ ދެދުވަސްފަހުން… އެންޑް ބިލީވްކޮށްބަލަ، މިހާ ދުވަހުވެސް އަޝްފާ ދުލެއް ނުކޮށްލަމެއްނުން، އައިލް އޯލްވޭޒް ބީ ވިތްޔޫ” ރިޔާޒް އޭނާގެ ހަށިގަނޑުގައި ހުރިއްޔާ ހުރި ބާރަކާއި އެކު އަޝްފާ ގައިގައި ބައްދާލިއެވެ. އަދި އެކަމެއް ކައިވެނީގެ ފަހަށް ބޭއްވުމަށް ނިންމައިގެންތިބި އެންމެ ފަހު ކަންތަކަށްވެސް އެދެހިތުން އެދެން ފެށިއެވެ. އިސްނެގީ ރިޔާޒްއެވެ. ފުރަތަމަ ފަހަރުކަމުން ހާސްވެތިބެއެވެ. ހިތް ނުތަނަވަސސްވެތިބެއެވެ. ކުރަން ހެޔޮނުވާވަރު ކަމެއްކަންވެސް އެނގި ތިބެއެވެ. އެކަމަކުވެސް ހިތްބޭނުންވަނީއެވެ.\n“ރިޔާ… އަބަދުވެސް ހުންނައްޗޭ އަޝްފާ ކައިރީގަ… ޔަގީންދޯ ދުވަހަކުވެސް ދުލެއް ނުކޮށްލާނަންކަން” އަޝްފާއަށް ރޮއެގަނެވުނެވެ. ހިތްބިރުވެސް ގަންނާތީއެވެ. ވެދާނެ ގޮތެއް ނޭންގޭތީއެވެ.\n“ދެން ދޫކޮށްލާފައެއް ނުދާނުން، ޔޫނޯ ހައު މަޗް އައި ލަވްޔޫ… ދިޒް އިޒް ސްޕެޝަލް، ވީއާރ ސްޕެޝަލް” ރިޔާޒް އަޝްފާއަށް ވަކިނުވާނެކަމަށް އެތައް ވައުދެއް ކުރިއެވެ. ދޮގެއް ނޫނެވެ. އެއީ އޭނާގެ ހިތްބުނާގޮތެވެ. އޭނާ ހަމަ ހަގީގަތުގައިވެސް ވަރަށް ލޯބިވެއެވެ.\n“ޕްރެގް ވެއްޖެއާއޯ” އަނެއްކާވެސް އަޝްފާ ހާސްކަންމަތީ އޮވެ ނޭވާހާސްކުރުވަނިވި އަޑަކުން އަހާލިއެވެ. ރިޔާޒްގެ ދުރުކުރުވަމުންއެވެ.\n“ނުވާނެ… އެވަރު އަހަރެންވެސް ބަލާނަމޭ، އަޝްފާ ބިރުނުގަނެބަލަ، އަހަރެން ނުދާނަމޭ ދޫކޮށްލާފައެއް، ހާސްނުވެ، ރިލެކްސްވެބަލަ، ހަމަޖެހިބަލަ، ތަދުވަންޏާ ބުނާތި” ރިޔާޒް ވައިއަޑުގައި އަޝްފާގެ ކަންފަތްދޮށަށް ތިރިވެލަމުން ބުނެލިއެވެ. އަދި އިސާހިތަކު އެދެހަށިގަނޑު އެކުވެގެންދިޔައެވެ. ދެމީހުންގެ އައުކަން ކެނޑިގެންދިޔައެވެ. އަޝްފާގެ ލޮލުން ކަރުނައައެވެ. ހިތްހަމަވެސް ޖެހުނެވެ. އެހާދުވަހު އިންތިޒާރުކޮށްފައިވެސް ރިޔާޒްއަށް އޭނާގެ ހުރިހާ އެއްޗެއް ހަދިޔާކުރެވުނީތީއެވެ. ވިއްސާރަހުއްޓާލިއިރު ދަންވަރު3ޖަހަނީއެވެ. އަޝްފާގެ މަންމަ ގުޅުމުން ރިޔާޒްމެންގޭގައި ޕާރޓީގެ ތައްޔާރީތަކުގައި ކަމަށްބުނެ ދޮގުހެދިއެވެ. ދެމީހުން ހަށިގަނޑު ނިވާކުރުމަށްފަހު އެތަނުން ބޭރަށް ނުކުތީ ލަދުރަކިގޮތަކަށް ތިބެއެވެ. ކިތަންމެ ލޯބިން އުޅުނެއްކަމަކު ފުރަތަމަ ފަހަރަކީ ލަދުވެތިކަން އަންނަ ފަހަރަކީތާއެވެ.\nދެދުވަސް ދިޔަގޮތްވެސް ނޭންގެއެވެ. ކައިވެނީގެ ދުވަހުގެ މެންދުރުގެ ވަގުތެވެ. އެންމެ ފަހު ތައްޔާރީތަށް ވަމުންދިޔަވަގުތެވެ. އަޝްފާހުރީ އޭނާގެ ހުދު ބޮޑޫ ވެޑިންގ ޑްރެސް ހެޔޮވަރުކޮށްލުމަށް ލޯގަނޑުކުރިމަތީއެވެ. ތުއިވުމަކީ އޭނާގެ އާދައެކެވެ. އެކަމަކު އެތުއިވުމުގައި އުފާވެރިކަންވަނީ ކޮޅުންލައިފައެވެ. ސަބަބަކީ ދުވަސްވީ ލޯބިވެރިޔާއާއި ކައިވެނިކުރެވޭތީއެވެ. އޭނާގެ އެކުވެރިން އޭރު ކޮޓަރިތެރޭ އޭނާއާއި ކައިވެނީގެ ފުރަތަމަ ރޭގެ އެކިކަހަލަ ވާހަކަތަކުން ދިމާކޮށްހެދިއެވެ. އެ ސަކަރާތާއި ހުނުމުގެ އަޑުތަކަށް ހުއްޓުމެއް ގެނުވީ ހާސްކަންމަތީ ދުވެފައި އައިސް ކޮޓަރި ދޮރުހުޅުވާލި އަފްސަލްގެ އަޑެވެ.\nއަފްސަލްއަކީ ރިޔާޒްގެ އެންމެ ގާތް އެކުވެރިޔާއެވެ. “ރިޔާޒް… ރިޔާޒްއަށް ކޮންމެސް ގޮތެއްވެގެން ސިއްޚީ މަރުކަޒަށް ގެންގޮސްސި” އަފްސަލްގެ އެޖުމްލައިން އަޝްފާގެ ހިނިގަނޑު ދިޔައީ ފަޅައިގެންއެވެ. އެއީ ރިޔާޒްގެ އާދަކަމުންއެވެ. އެގޮތަށް އޭނާ އަބަދުމެ ސަކަރާތަޖަހާތީއެވެ. އެކަމަކު އޭނާއަށް އިރުކޮޅަކުން އަފްސަލްގެ މޫނުމަތިން ކޮންމެވެސް ގޯހެއް އުޅޭކަން އެނގުމުން ހާސްކަންމަތީހުރެ ކޮޓަރިން ބޭރަށް ދުއްވައިގަތެވެ. ލައިގެން ހުރި ހެދުމަކަށް އިތުރު ކަމަކަށް ނުބަލައެވެ. ހިތުގައި ޖެހުނެވެ. ހާސްވިއެވެ. ރޮއެގަނެވުނެވެ.\nގިނަ އިރުތަކެއް ނުވެ އޭނާއަށް ގޮސް ސިއްޚީ މަރުކަޒާއި އަރާހަމަވެވުނެވެ. އޭރު އެހިސާބުގައި ވަނީ އެތައް ބަޔަކު ޖަމާވެފައެވެ. ރިޔާޒްއަކީ މީހުންގެ ލޯތްބާއި ގަދަރު ލިބޭ ޒުވާނެއްކަމުންއެވެ. އަޝްފާއަށް އެހިސާބަށް ފޯރުނުލެއް މާލަސްވީއެވެ. ވަގުތު ފާއިތުވެއްޖެއެވެ. ރިޔާޒް ކުއްލިމަރަކުން ދުނިޔެދޫކޮށް އޭރު ވަނީ ގޮސްފައެވެ. އިރުގަނޑެއް ވަންދެން އަޝްފާހުއްޓުންއަރާފައި ހުއްޓެވެ. އެތައް ދުވަހެއް ވަންދެން އެކަނިމާއެކަނި މީހަކާ އަނގައިން ނުބުނެ ކޮޓަރީގައި ބަންދުވެގެން އުޅުނެވެ.\nއެހުރިހާ ކަމެއް ގުޑުވާލީއޭނާގެ ބަނޑުގައި ދިރުން ދެއްވާފައިވާ އިތުރުފުރާނައެއް ވާކަން އެނގުނު ދުވަހުއެވެ. އެއީ އޭނާގެ މުޅިދުނިޔެ އެފުއް މިފުށަށް ޖަހާލިދުވަހެވެ. އޭނާގެ ބަނޑުގައިވަނީ ރިޔާޒްގެ ކުއްޖެއްކަމަށް ގަބޫލުކުރި އެކަކުވެސް ނެތެވެ. ރިޔާޒްއަކީ އެފަދަ ގޮތަކަށް އުޅޭނެ މީހެއްކަމަކަށް އެކަކުވެސް ގަބޫލުކުރާކަށް ބޭނުމެއްނުވިއެވެ. އެހާ ދުވަހު އެކުގައި އުޅުނުއިރު ނުވިކަމެއް ވާންވީ ކީއްވެތޯސުވާލުކުރިއެވެ. ދޭނެ ޖަވާބެއް އަޝްފާއަކަށްވެސް ނޭންގުނެވެ. ވިސްނައިދީދީ ވިސްނުނުއެކަކުވެސްނެތެވެ.\nއާއިލާމީހުން އާއި އެކުވެރިންވެސް ފުރަގަސްދިނީއެވެ. ވާނީވެސް އެހެންތާއެވެ. ލޯބީގެ ނަމުގައި ނަމަވެސް ހިންގުނީ ރަގަޅު ގުޅުމެއް ނޫނެވެ. ފާފައެއް ވާނީ ފާފައަކަށެވެ. ނަމަވެސް އެތުއްތު ފުރާނައިގެ އޮތީ ކޮންކުށެއްހެއްޔެވެ. އެކަން އަޝްފާ ގަބޫލުކުރިއެވެ. އަދި އޭނާގެ ދިރިއުޅުން އެނާގެ ދަރިފުޅަށްޓަކާއި ހޭދަކުރުމަށް ނިންމިއެވެ. ކުރެވުނު ކުށަށް ތަޢުބާވެހުރެއެވެ. ހިތުގައި އަބަދުމެ ރިޔާޒްގެ ލޯބީގެ ހަނދާންތައް ބަހައްޓައިގެން ހުރެއެވެ.\nވ. އިބްރަތްތެރި ވާހަކައެއް. މަރު އައިސް ތިބާއާ ބައްދަލްކުރާނެ ވަގުތެއް ނޭންގޭނެ.\nއަޅޭ… ހާދަ ދެރައޭ ދޯ…..\nވަރަށް ޢިބްރަތްތެރި ރީތި ވާހަކައެއް\nވަރަށް ވެސް އިބުރަތްތެރި ވާހަކަ އެށް 🌝\nމަރަށް ނުވިސްނީމަ ދޯ ވަރަށް ދެރަ ވާހަކަ ވަރަށް ރީތި\nComments Off on ދިރާގުގެ މޮބައިލް ހިދުމަތްތަކަށް ބުރޫ އަރައިފި\nދިރާގުގެ މޮބައިލް ހިދުމަތްތަކަށް ބ� ...\nComments Off on ނުނިމި އޮތް މަޝްރޫއަކަށް ފައިސާ ދޫކުރި ފެނަކައިގެ ކުރީގެ އިސް ދެ ވެރިޔަކަށް ދައުވާކުރަން ފޮނުވައިފި\nނުނިމި އޮތް މަޝްރޫއަކަށް ފައިސާ ދޫކ ...\nComments Off on ސުލައިމާންގެފާނުގެ ސިޔަރަތު 4: ސުލައިމާނުގެފާނަށް އެނގިވަޑައިނުގަންނަވާ އެތައް ކަމެއް ހިނީގެ ރަސްގެފާނަށް އެނގުން!\nސުލައިމާންގެފާނުގެ ސިޔަރަތު 4: ސުލަ� ...\nComments Off on ފީފާގެ މޮޅު ކުޅުންތެރިޔާ ހޮވުން އަންނަ ޖަނަވަރީ މަހަށް\nފީފާގެ މޮޅު ކުޅުންތެރިޔާ ހޮވުން އަނ ...\nComments Off on އާދަމުގެ ދަރީންނާއި ނަޢަމު ސޫފިތައް ބޮއެފައި ހުންނަ ފެން\nއާދަމުގެ ދަރީންނާއި ނަޢަމު ސޫފިތައ� ...\nComments Off on ސައިފުﷲ ޚާލިދު ބުނުލް ވަލީދު 1: ނަންފުޅާއި ނަސަބުފުޅު\nސައިފުﷲ ޚާލިދު ބުނުލް ވަލީދު 1: ނަން ...\nComments Off on ބެންޒިމާގެ ގޯލުން ސިޓީ ކަޓުވާލާ ރެއާލް ފައިނަލަށް\nބެންޒިމާގެ ގޯލުން ސިޓީ ކަޓުވާލާ ރެއ ...\nComments Off on ހިޔާ ޕެޓިޝަނުގެ މަޝްވަރާއަށް ޕެޓިޝަން ކޮމިޓީން ރައީސްއާ ބައްދަލުކުރަނީ\nހިޔާ ޕެޓިޝަނުގެ މަޝްވަރާއަށް ޕެޓިޝ� ...\nComments Off on ޝާހުގެ ”ލަޔަން“ ގެ ބަތަލާ ބަދަލުވަނީ؟\nޝާހުގެ ”ލަޔަން“ ގެ ބަތަލާ ބަދަލުވަ ...\nComments Off on މާލެއަށް އެރި ވެލާ ބިސްއަޅައިފި\nމާލެއަށް އެރި ވެލާ ބިސްއަޅައިފި\nComments Off on މާފަރުން އިންޑިއާގެ ދިއްލީއަށް ސީދާ ދަތުރުތައް ފަށަނީ\nމާފަރުން އިންޑިއާގެ ދިއްލީއަށް ސީދ� ...\nComments Off on ޖޭއެސްސީ ބަަދަލުކުރަން ހުށަހެޅި ބިލު މިފަހަރު ވެސް ބަލައެއްނުގަތް\nޖޭއެސްސީ ބަަދަލުކުރަން ހުށަހެޅި ބި� ...


ނޯޑިކް ސަރަހައްދަށް ހާއްސަކޮށްގެން ރޯޑް ޝޯއެއް ފަށައިފި – DhiDaily\nނޯޑިކް ސަރަހައްދަށް ހާއްސަކޮށްގެން ރޯޑް ޝޯއެއް ފަށައިފި\nޔޫރަޕުގެ ނޯޑިކް ސަރަހައްދުގެ ގައުމުތަކަށް ހާއްސަކޮށްގެން މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރެޝަން (އެމްއެމްޕީއާރުސީ) އިން ރޯޑް ޝޯއެއް ފަށައިފި އެވެ.\nމި މަހުގެ 15 ވަނަ ދުވަހުގެ ނިޔަލަށް ކުރިއަށްގެންދާ މި ރޯޑްޝޯ ޑެންމާކުގެ ވެރިރަށް ކޮޕަންހޭގަންގައި އިއްޔެ ވަނީ ފަށައިފަ އެވެ. މިއަދު މި ހަރަކާތް ކުރިއަށްދާނީ ނޯވޭގެ ވެރިރަށް އޮސްލޯގަ އެވެ. އަދި މާދަމާ ސްވިޑަންގެ ވެރިރަށް ސްޓޮކްހޯމްގައި ރޯޑް ޝޯ ކުރިއަށް ގެންދިއުމަށް ހަމަޖެހިފައިވާއިރު 15 ވަނަ ދުވަހު މި ހަރަކާތް ކުރިއަށްގެންދާނީ ފިންލެންޑުގެ ވެރިރަށް ހެލްސިންކީގަ އެވެ.\nއެމްއެމްޕީއާރުސީން ބުނީ މި ރޯޑް ޝޯ ކުރިއަށްދާ ދުވަސްތަކުގައި ނޯޑިކް ސަރަހައްދުގެ ގައުމުތަކުގެ ޓޫރިޒަމާ ގުޅޭ ނޫސް މަޖައްލާތަކުގައި ހަރަކާތާ ގުޅޭ ޚަބަރު ޖަހާނެ ކަމަށެވެ. މިކަމުގެ ސަބަބުން އެ ސަރަހައްދުގައި ރާއްޖެ އިތުރަށް އިޝްތިހާރުވާނެ ކަމަށް އެމްއެމްޕީއާރުސީން ބުންޏެވެ.\nމި ރޯޑް ޝޯގައި ރާއްޖޭގެ 13 ކުންފުންޏަކުން ބައިވެރިވާއިރު އެ ފަރާތްތަކަށް ނޯޑިކް ސަރަހައްދުގެ ބޮޑެތި އައުޓްބައުންޑް ޓުއާ އޮޕްރޭޓަރުންނާ ބައްދަލުކުރުމުގެ ފުރުސަތު ލިބޭނެ އެވެ. އަދި ރާއްޖެ އަށް އަންނަ ޓޫރިސްޓުން އިތުރު ކުރުމަށް ކުރެވިދާނެ ކަންތައްތަކާ ގުޅޭގޮތުން މަޝްވަރާ ކުރުމުގެ ފުރުސަތު ވެސް ލިބޭނެ އެވެ.\nޔޫރަޕު ގައުމުތަކުގެ ތެރެއިން ތިން ވަނަ އަށް އެންމެ ގިނައިން ޓޫރިސްޓުން ދަތުރުކުރާ ސަރަހައްދަކީ ނޯޑިކް ސަރަހައްދެވެ. އެގޮތުން ނޯޑިކް ސަރަހައްދުގެ ގައުމުތަކުގެ ޓޫރިސްޓުން އެހެން ގައުމުތަކު ޓޫރިސްޓުންނާ އަޅާބަލާއިރު 90 ޕަސެންޓް އިތުރަށް ހަރަދު ކުރެ އެވެ.


Raees Nasheed anekkaves Mughni ah thaaidhu kuranee?\nރައީސް ނަޝީދު އަނެއްކާވެސް މުޣުނީއަށް ތާއިދުކުރަނީ؟\nގެވެށި އަނިޔާގެ ތުހުމަތުތަކާއި އެކު އެމްޑީޕީން ތާއިދު އަނބުރާ ގެންދިޔަ ތިނަދޫ އުުތުރު ދާއިރާގެ އެޕާޓީގެ ކެނޑިޑޭޓް އަބްދުލްމުޣުނީއާއި އެކު ޕާޓީގެ ރައީސް މުހައްމަދު ނަޝީދާއި އެމްޑީީޕީގެ މަޖިލިސް ކެމްޕެއިންގައި ބައިވެރިވެ ވަޑައިގަންނަވަން ފައްޓަވައިފިއެވެ.\nއެގޮތުން މިއަދު ހަވީރު ރައީސް ނަޝީދު ތިނަދޫއަށް ވަޑައިގަތުމުން އެމަނިކުފާނަށް މަރުހަބާ ދަންނަވައި މުޣުނީ ވަނީ އަރިހުގައި ހަރަކާތްތެރިވެ ވަޑައިގަންނަވާފައެވެ.\nމީގެ އިތުރުން މިރޭ ކުރިއަށްދާ އެ ޕާޓީގެ ޖަލްސާގައި ރައީސް ނަޝީދު ވަނީ މުޣުނީގެ ކަރުގައި އެޖެންޑާ19ގެ ސޭޝެއް އަޅުއްވައިދެއްވާފައެވެ. މިރޭގެ ޖަލްސާއަކީ ތިނަދޫގެ އުތުރު އަދި ދެކުނު ދާއިރާއިން ގުޅިގެން ބާއްވާ ޖަލްސާއެެކެވެ.\nމިއާއި އެކު ރައީސް ނަޝީދު މުޣުނީއަށް އަލުން ތާއިދުކުރެއްވީތޯ ސޯޝަލް މީޑިޔާގައި ގިނަބަޔަކު ދަނީ ސުވާލު އުފައްދަވަމުންނެވެ. އަދި ގިނަބަޔަކު ދަނީ ރައީސް ނަޝީދާއި އެމްޑީޕީއަށް ފާޑުވެސް ވިދާޅުވަމުންނެވެ. މިކަމާއި ގުޅިގެން އެމްޑީޕީން ރަސްމީ ބަހެއް ބުނެފައެއް ނުވެއެވެ.\nފާހަގަކޮށްލެވޭ ގޮތުގައި އެމްޑީޕީން ވަނީ މުޣުނީގެ މައްޗަށް ގެވެށި އަނިޔާގެ މައްސަލައެއް ނެތްކަމަށް ފުލުހުން ބުނެފައިވީ ނަމަވެސް، މުޣުނީގެ މައްސަލައިގައި އެމްޑީޕީގެ ސްޓޭންޑް ބަދަލުނުކުރާނެކަމަށް ބުނެފައެވެ.\nމުޣުނީއަށްް އެމްޑީޕީން ކުރި ތާއިދު އަނބުރާ ނެގިކަން ހާމަކޮށް މީދޫ ދާއިރާގެ މެންބަރ ރޮޒައިނާ އާދަމް ކުރެއްވި ޓްވީޓެއްގައި ވަނީ ޕާޓީގެ ރައީސް މުހައްމަދު ނަޝީދާއި އެހެން އިސްބޭފުޅުންވެސް މުޣުނީގެ ކެމްޕެއިންގައި ބައިވެރިނުވާނެކަމަށް ވިދާޅުވެފައެވެ.\nމުޣުނީގެ މައްސަލައިގައި އޭނާއާއި އެއްކޮޅަށް އަދި ދެކޮޅަށްވެސް ގިނަބަޔަކު ދަނީ ޝުއޫރު ފާޅުކުރަމުންނެވެ.\nއަންނި އާއި ނުލާ މުޢުނީ އިންނާނީ ގޮނޑީގައި. ޙޯ ހޯ އެޖެންޑާ19\nއަނެއްކާވެސް އައިޖީއެމްއެޗްގެ މައްޗަށް ސިއްހީ އިހުމާލުގެ ބޮޑު ތުހުމަތެއް!02 hours ago\nMaldivian media acts inadetrimental manner towards democracy: MP Ikram08 hours ago\nއެމްޑީޕީގެ މަޖިލިސް މެންބަރުންނާއި ސާޖެންޓް އެޓް އާމްސް ގުޅިގެން މެންބަރު ޝިޔާމަށް އަނިޔާކުރި: އިދިކޮޅު ކޯލިޝަން01 day ago


MNP ge Zaamathugai Dhivehin Nidhaany Fini kotareegai: Nazim\nއެމްއެންޕީގެ ރައީސް ނާޒިމް\nއެމްއެންޕީގެ ޒައާމަތުގައި އިރާދަކުރެއްވިއްޔާ ދިވެހިން ނިދާނީ ފިނިކޮޓަރީގައި: ނާޒިމް\n14 ޖެނުއަރީ 2022 - 19:49:56\nމޯލްޑިވްސް ނެޝަނަލް ޕާޓީ (އެމްއެންޕީ)ގެ ވެރިކަމެއްގައި ދިވެހިން ނިދާނީ ފިނި ކޮޓަރީގައި ކަމަށް އެ ޕާޓީގެ ރައީސް އަދި ދަނގެތީ ދާއިރާގެ މެންބްރު ކާނަލް ރިޓަޔާޑް މުހައްމަދު ނާޒިމް ވިދާޅުވެއްޖެއެވެ.\nނާޒިމް މިހެން ވިދާޅުވީ ށ. ކޮމަންޑޫ ދާއިރާގެ ބައި-އިލެކްޝަންގައި ވާދަކުރައްވާ އެ ޕާޓީގެ ކެންޑިޑޭޓް، އަބްދުލް ހަންނާނު އިދުރީސްގެ މާލޭ ކެމްޕެއިން ޖަގަހަ ހުޅުވުމަށް ރޭ ބޭއްވި ޖަލްސާގައި ވާހަކަދައްކަވަމުންނެވެ.\nނާޒިމް ވިދާޅުވީ އެމްއެންޕީގެ މަގުސަދަކީ ދިވެހިންނަކީ ފުދުންތެރި ބަޔަކަށް ހެދުން ކަމަށެވެ.\n"އަޅުގަނޑު ތިބޭފުޅުންނަށް ޔަގީންކަން މި އަރުވަނީ މި ޕާޓީގެ ޒައާމަތުގައި އިރާދަކުރެއްވިއްޔާ ދިވެހިން ނިދާނީ ފިނިކޮޓަރީގައި. ދިވެހިންނަކީ އަރާމުގައި ގޭގައި ނިދާލެވެން ޖެހޭ ބައެއް" ނާޒިމް ވިދާޅުވި އެވެ.\nނާޒިމް އިތުރަށް ވިދާޅުވީ ކޮމަންޑޫ ދާއިރާގެ ތިން ރަށަކަށް ކުރެއްވި ޒިޔާރަތުގައި ފެނިގެން ދިޔައީ ރައްޔިތުން ބިކަވެފައި ތިބި މަންޒަރު ކަމަށާއި އެރަށްރަށުގެ ރައްޔިތުންނަށް ހައްގު މިންވަރެއް ލިބިގެން ނުދާކަމަށެވެ.\nއަދި ރައްޔިތުން ތިބި ނިކަމެތި ހާލު ފެނިފައި ލޮލުން ކަރުނަ އައި ކަމަށާއި ސަރުކާރުތަކުން މިދިޔަ އަހަރުތަކުގައި ރައްޔިތުން ފުދުންތެރިކުރުމަށްޓަކާ ކުރި ކަންކަމާމެދު ސުވާލު އުފެދުނު ކަމަށް ވެސް އޭނާ ވިދާޅުވި އެވެ.\nނާޒިމް އިތުރަށް ވިދާޅުވީ، ރާއްޖެއަކީ ޖީޑީޕީގެ ނިސްބަތުން ބަލާއިރު، ބޮޑު އަދަދެއް ލިބޭ ގައުމެއް ނަމަވެސް ފައިސާ ދާތަނެއް ނޭނގޭ ކަމަށެވެ.\nކާނަލް ނާޒިމްއެމްއެންޕީކޮމަންޑޫ ދާއިރާކޮމަންޑޫ ދާއިރާގެ ބައި އިލެކްޝަން\nގެއްލުނު ޒުވާނާ ހޯދުމުގެ މަސައްކަތް ހުއްޓުމެއް ނެތި ކުރިއަށް


Drug dealer in ge moothah dhaulathuge thereah faibaafaivaa funnmin fenijje: Umar | ThePress\nEnglish Edition Friday, January 15, 2021 29 °C broken clouds\nޑްރަގް ޑީލަރުންގެ މޫތައް ދައުލަތުގެ ތެރެއަށް ފައިބާފައިވާ ފުންމިން ފެނިއްޖެ: އުމަރު\n12 January 2021, 21:31\nކުރީގެ ހޯމް މިނިސްޓަރު އުމަރު ނަސީރު / ފައިލް ފޮޓޯ\nމަސްތުވާ އެއްޗެހި އެތެރެކޮށް ވިއްކާ މީހުންގެ މޫތަށް ދައުލަތުގެ ތެރެއަށް ފައިބައިފައި ވާ ފުންމިން ދައްކުވައި ދީފި ކަމަށް ކުރީގެ ހޯމް މިނިސްޓަރު އުމަރު ނަސީރު ވިދާޅުވެއްޖެއެވެ.\nއުމަރު މިހެން ވިދާޅުވީ، އޭޕްރީލް 29، 2019ގައި ގދ. އަތޮޅުގެ ފަޅުރަށެއް ކަމަށްވާ ހުޅުވާރުލުގައި ވަޅުލާފައި ހުއްޓާ ފެނުނު 149 ކިލޯގެ މަސްތުވަތަކެތީގެ މައްސަލަ އިސްތިއުނާފު ނުކުރަން ޕްރޮސެކިއުޓާ ޖެނެރަލްގެ އޮފީހުން ނިންމުމާ ގުޅިގެންނެވެ. އުމަރު ވިދާޅުވީ، މި މައްސަލައިން މި ދައްކުވައި ދެނީ މަސްތުވާ އެއްޗެތި އެތެރެކޮށް ވިއްކާ މީހުންގެ މޫތަށް ދައުލަތުގެ ތެރެއަށް ފައިބައިފައި ވާ ފުންމިން ކަމަށެވެ. އަދި އޭގެ ސަބަބުން ގާނޫނު ތަކުގެ ބާރު ކެނޑިފައިވާ މިންވަރު ވެސް ފެނިގެން ދާ ކަމަށް އުމަރު ވިދާޅުވިއެވެ.\nމަސްތުވާ އެއްޗެތި އެތެރެކޮށް ވިއްކާ މީހުންގެ މޫތަށް ކަނޑާލާ، މި ދައުލަތް ސަލާމަތް ކުރެވޭނީ ގައުމަށް އިހްލާސްތެރި، ހަރުދަނާ، އަޒުމް ވަރުގަދަ ވެރިކަމެއް ގާއިމް ކުރެވިގެން ކަމަށާއި އިރާދަ ކުރެއްވިއްޔާ އެ ދުވަސް ދިވެހިންނަށް ފެންނާނެ ކަމަށް އުމަރު ވިދާޅުވިއެވެ. އަދި މަސްތުވާ އެއްޗެހީގެ ނުރައްކަލުން އާއިލާތައް ސަލާމަތް ކުރެވިފައިވާ މުޖުތަމައެއް ފެންނާނެ ކަމަށް އޭނާ ވިދާޅުވިއެވެ.\nގދ ހުޅުވާރުލުގައި ވަޅުލާފައި ހުއްޓާ ފެނުނު 149 ކިލޯގެ މަސްތުވަތަކެތީގެ މައްސަލަ ގދ ގައްދޫ ކޯޓުން ވަނީ ބޭރުކޮށްލާފައެވެ. ނަމަވެސް، މި މައްސަލާގައި ޕީޖީން މިއަދު ނިންމީ މަތީ ކޯޓެއްގައި އިސްތިއުނާފު ނުކުރުމަށެވެ. ޕީޖީ އޮފީހުން ބުނެފައި ވަނީ މި ނިންމުމާ ގުޅިގެން އަދި މި މައްސަލާގައި އަޅަން ޖެހޭ އިތުރު ފިޔަވަޅުތައް އެ އޮފީހުން އަޅަމުން ގެންދާނެ ކަމަށެވެ.\nހުޅުވާރުލުން ފެނުނު 149 ކިލޯގެ ޑްރަގްގެ މައްސަލަ ގައްދޫ ކޯޓުން ބޭރުކޮށްލާފައި ވަނީ އިޖުރާއީ މައްސަލައަކާ ގުޅިގެން ކަމަށް ބުނެއެވެ. މައުލޫމާތު ލިބިފައިވާ ގޮތުގައި، ދައުވާ ބޭރުކޮށްލީ ދައުވާކުރަން ގާނޫނުގައި ބަޔާން ކުރާ މުއްދަތު ހަމަވި ފަހުން ގައްދޫ ކޯޓަށް މައްސަލަ ހުށަހަޅާފައި ވާތީއެވެ. އަދި ދައުވާ ކުރީ ކޯޓު އަމުރެއް ނެތި ދެ ގެއަކަށް ވަދެ މީހުން ހައްޔަރު ކޮށް، ހައްޔަރުގައި ބައިތިއްބައިގެން ގާނޫނާ ހިލާފަށް ހޯދާފައިވާ ހެކީގެ މައްޗަށް ބިނާކޮށް ކަމަށް ވެސް ބުނެއެވެ.\nމި މައްސަލާގައި ދައުވާ އުފުލާފައި ވަނީ5މީހަކަށެވެ. އޭގެ ތެރެއިން ހަތަރު މީހެއްގެ މައްޗަށް ޑައިމޯފިން ޓްރެފިކް ކުރުމުގެ ދައުވާ ކޮށްފައި ވާއިރު، އެކެއްގެ މައްޗަށް ކޮށްފައި ވަނީ ޑައިމޯފިން ޓްރެފިކް ކުރުމުގައި ބައިވެރިވުމުގެ ކުށުގެ ދައުވާއެވެ.\nދައުވާ ކުރި މީހުންނަކީ:\nގއ. ކޮނޑޭ، ގަހާކޯޅި އަހުމަދު އަނީލް (34)\nގދ. ގައްދޫ، އެދުރުގެ، އަހުމަދު ހާމީމު (42)\nގއ. ކޮނޑޭ، ރޮމޭންސް ޝަފީޒް މުހައްމަދު (35)\nގއ. ނިލަންދޫ، ދިހްޝާންވިލާ އަލީ ޝާކިރު (30)\nގދ. ގައްދޫ، އެދުރުގެ ޔާމިހް ހާލިދު (23)\nކަނޑުމަގުން އެތެރެ ކޮށްފައި ވާ ކަމަށް ބެލެވޭ މި މަސްތުވާތަކެތީގެ މަގުމަތީ އަގު 260 މިލިއަން ރުފިޔާއަށް އަރާނެ ކަމަށް ލަފާކުރެވޭ ކަމަށް ފުލުހުން ބުނެފައި ވެއެވެ. މިތަކެތި ހޯދާފައި ވަނީ ފުލުހުންގެ ކްރިމިނަލް އިންވެސްޓިގޭޝަނާއި ޑިވިޝަނަލް ޕޮލިސިން ކޮމާންޑްގެ އިތުރުން ޑްރަގް އިންޓޭލިޖެންސް ޔުނިޓް ގުޅިގެން ހިންގި އޮޕްރޭޝަނެއް ގައެވެ.\nފުލުހުން މިތަކެތި ހޯދުމަށް ހިންގި އޮޕްރޭޝަން3ދުވަސް ވާންދެން މެދުނުކެނޑި ކުރިއަށް ގެންގޮސްފައި ވާކަމަށް ފުލުހުން ބުނެއެވެ. އަދި މި ތިން ދުވަހު ގދ. އަތޮޅުގެ ކަނޑުގެ ސަރަހައްދާއި ފަޅުރަށްތައް ބަލާފައިި ވާކަމަށް ފުލުހުން ބުނެފައި ވެއެވެ.\nހަބަރު އުމަރު ނަސީރު ޑްރަގް ޕީޖީ


Atletico in Barcelona katuvaalaifi | Mihaaru\n10 ޖެނުއަރީ 2020 - 10:317comments\nއާދިއްތަ ދުވަހުގެރޭ ކުޅޭ ފައިނަލުގައި ބައްދަލުކުރާނީ ރެއާލް މެޑްރިޑާއި އެތުލެޓިކޯ އެވެ. މި ދެ ޓީމަކީ މި ފަހަރުގެ މުބާރާތުގައި މިިދިޔަ ސީޒަނުގައި ލީގުގެ ދެ ވަނަ އާއި ތިން ވަނަ ޓީމުގެ ހައިސިއްޔަތުން ކުޅޭ ދެ ޓީމެވެ.\nރޭގެ މެޗުގެ ފުރަތަަމަ ހާފުގައި ދެ ޓީމުން ވެސް އެޓޭކްތަކެއް ކުރި ނަމަވެސް ލަނޑެއް ޖެހޭގޮތެއްނުވި އެވެ. އެކަމަކު ދެ ވަނަ ހާފްގެ ކުޅުން ފެށިގެން 20 ސިކުންތު ތެރޭ ކޯކޭ ވަނީ އެތުލެޓިކޯ އަށް ލީޑުނަގައިދީފަ އެވެ. އޭގެ ފަސް ވަރަކަށް މިނިޓް ފަހުން އޭރިއާ ތެރެއިން ލިބުނު ފުރުސަތެއްގައި ލިއޮނަލް މެސީ ވަނީ ލަނޑެއް ޖަހައި ބާސެލޯނާ އަށް އެއްވަރުކޮށްދީފަ އެވެ.\nމެޗުގެ 59 ވަނަ މިނިޓްގައި މެސީ ދެ ވަނަ ލަނޑެއް ޖެހި ނަމަވެސް ވީޑިއޯ އެސިސްޓަންޓް ރެފްރީ (ވީއޭއާރް) އިން ބެލުމަށް ފަހު އެ ލަނޑު ނުލާން ނިންމީ މެސީ އަތުގައި ބޯޅަ ޖެހުނު ކަމަށް ނިންމުމަށް ފަހު އެވެ. އެކަމަކު އޭގެ ތިން މިނިޓް ފަހުން އެންޓޮއިން ގްރީޒްމަން ވަނީ ބާސެލޯނާ އަށް މެޗުގައި ފުރަތަމަ ފަހަރަށް ލީޑުނަގައިދީފަ އެވެ. ލުއިސް ސުއަރޭޒް ބޮލުން ޖެހި ބޯޅަ އެތުލެޓިކޯ ކީޕަރު ޔެން އޮބްލަކް އަތުގައި ޖެހިފައި ލިބުމުން ގްރީޒްމަން ވަނީ ބޮލުން ގޯލުގެ ތެރެއަށް ބޯޅަ ފޮނުވާލައިފަ އެވެ. ޖެރާޑް ޕީކޭ ބާސެލޯނާ އަށް ތިން ވަނަ ލަނޑެއް ޖަހައިދިން ނަމަވެސް އެ ގޯލު ނުލާން ނިންމީ ވީއޭއާރްގެ އެހީ ހޯދައި އޮފްސައިޑް ކަމަށް ބެލުމަށް ފަހު އެވެ.\nއެތުލެޓިކޯ އަށް އެއްވަރުކޮށްދިނީ މެޗުގެ 80 ވަނަ މިނިޓްގައި ލިބުނު ޕެނަލްޓީ އަކުން އަލްވާރޯ މޮރާޓާ އެވެ. މި ޕެނަލްޓީ އަކީ ބާސެލޯނާގެ ކީޕަރު ނެޓޯ އޭރިއާ ތެރެއިން އެތުލެޓިކޯގެ ވިޓޯލޯ އަށް ކުރި ފައުލަކަށެވެ. އެތުލެޓިކޯ މޮޅުކޮށްދިނީ މެޗުގެ 86 ވަނަ މިނިޓްގައި އެންހެލް ކޮރޭއަ ޖެހި ގޯލުންނެވެ.\nބާސެލޯނާގެ ކޯޗު އާނެސްޓޯ ވަލްވޭޑޭ ބުނީ މެޗުގެ ނަތީޖާ ބަދަލުވީ އަމިއްލަ އަށް ހެދުނު ގޯސްތަކެއްގެ ސަބަބުން ކަމަށާއި މިއީ ލިބިފައި އޮތް މެޗެއް ކަމަށެވެ. މުބާރާތުގެ ކުރިން ވަލްވޭޑޭ ވަނީ މިހާރު މި މުބާރާތް ކުޅޭ ފޯމެޓް ރަނގަޅު ނޫން ކަމަށް ބުނެފަ އެވެ. ރޭގެ މެޗަށް ފަހު ވެސް އޭނާ ވަނީ އެ ވާހަކަތައް ތަކުރާރުކޮށްފަ އެވެ. އޭނާ ބުނީ ކުރިން ލީގުގެ ޗެމްޕިއަނުންނާއި ކަޕް ޗެމްޕިއަނުންގެ މެދުގައި އެއް މެޗުގެ އުސޫލުން ކުޅޭ ސުޕަ ކަޕަކީ އެންމެ ރަނގަޅު ގޮތް ކަމަށެވެ.\nވަލްވޭޑޭ ވަނީ މި ނާކާމިޔާބީއާ އެކު ކްލަބްގައި އޭނާގެ މުސްތަގުބަލާ ގުޅޭގޮތުން ކަންބޮޑުވުންތަކެއް ހުރި ކަމަށް ބުނެފަ އެވެ. ރިޕޯޓްތައް ބުނާގޮތުން މި ސީޒަނަށް ފަހު ވަލްވޭޑޭ ވަކިކުރަން ބާސެލޯނާގެ ބޯޑުން ނިންމާފައިވީ ނަމަވެސް ޗެމްޕިއަންސް ލީގުގެ ނަތީޖާ އަށް ބެލުމަށް ފަހު އެ ނިންމުން އަންނަ ވަގުތަށް ބަދަލުތަކެއް އައުމުގެ ފުރުސަތު ބޮޑެވެ.\nއިތުރު ލިޔުންތައް ބާސެލޯނާ ސްޕެނިޝް ސުޕަ ކަޕް އެތުލެޓިކޯ މެޑްރިޑް


ބައިނަލްއަޤްވާމީ ޤުރުއާން މުބާރާތެއްގައި އަނެއްކާވެސް ރާއްޖެ ތަމްސީލުވަނީ\nމެލޭޝިޔާ ސަރުކާރުން ބާއްވަވާ 59 ވަނަ އިންޓަނޭޝަނަލް ޤުރުއާން ރެސިޓޭޝަން އެންޑް މެމަރައިޒޭޝަން އެސެމްބްލީގައި ދިވެހިރާއްޖޭގެ ފަރާތުން ބައިވެރިވާ ގޮތަށް ހަމަޖެހިއްޖެއެވެ. ރާއްޖެއިން މި މުބާރާތުގައި ޤާރީއަކާއި ޤާރިއާއެއް ބައިވެރިވާ ގޮތަށްވެސް ވަނީ ހަމަޖެހިފައެވެ.\nމެލޭޝިޔާގެ، ކުއަލަލަންޕޫރުގައި މިމަހުގެ 15 އިން 20 އަށް ކުރިއަށް ގެންދިއުމަށް ހަމަޖެހިފައިވާ މި މުބާރާތުގައި ދިވެހިރާއްޖެއިން ވާދަކުރާ ޤާރީއަކީ ށ.ފުނަދޫ، ހިޔާ، އަލްޤާރީ އިބްރާހީމް ރަމީޒެއެވެ. އަދި މި މުބާރާތުގައި ދިވެހިރާއްޖޭގެ ފަރާތުން ވާދަކުރާ ޤާރިއާއަކީ އަލްމަދަރަސަތުލް ޢަރަބިއްޔަތުލް އިސްލާމީއްޔާގެ ގްރޭޑް 10 ގެ ދަރިވަރު އާލާ އަޡަމަތުއެވެ.\nކީރިތި ޤުރުއާނާބެހޭ މަރުކަޒުގެ ރައީސް އިބްރާހިމް ރަޝީދު މޫސާ ވަނީ، މުބާރާތުގައި ވާދަކުރާ ރާއްޖޭގެ ބައިވެރިންނާ މިއަދު ބައްދަލު ކުރައްވާފައެވެ. އަދި އެމަނިކުފާނު ވަނީ ބައިވެރިންނަށް މުބާރާތާ ބެހޭ ބައެއް މަޢުލޫމާތު ދެއްވާ، ހިތްވަރު ދެއްވާފައެވެ.\nފަތުވާ 7- ނަމާދަށް ހުންނަމީހާގެ ކުރިމަތީގައި ސުތުރާއެއް ބެހެއްޓުމާބެހޭ\nޚުޠުބާ – 27 އެޕްރީލް 2018 (ޝަޢުބާން މަހާއި ހެޔޮޢަމަލު ކުރުން)


"Minion: The Rise Of Gru" Ge Trailer Dhahkaalaifi - Vaguthu\nހާލަތު ރަނގަޅު ނުވެ، ހަލުވި ކަމާއި އެކު އަދިވެސް ބަލި ފެތުރެނީ - 13 މިނެޓް ކުރިން\n"މިނިއަން: ދަ ރައިސް އޮފް ގުރޫ"ގެ ޓްރެއިލާ ނެެރެފި\n2 މަސް ކުރިން ( ފެބުރުއަރީ 7, 2020 )\nގިނަ ބައެއްގެ ތަރުހީބު ލިބިފައިވާ ކާރޓޫން "މިނިއަން"ގެ އައު ބައި "މިނިއަން: ދަ ރައިސް އޮފް ގުރޫ"ގެ ޓްރެއިލާ ދައްކާލައިފިއެވެ.\nމި ސީކުއަލް ވެގެންދާނީ ގިނަބަޔަކަށް ކަމުދާ ބޮޑު މަގުބޫލުކަމެއް ލިބިގެންދާނެ ފިލްމަކަށް ކަމަށް ގިނަ ބަޔަކު ގަބޫލު ކުރެއެވެ. މި ފަހަރު ފެނިގެންދާނީ ގުރޫގެ ދިރިއުޅުމުގައި ކުރިން ހިނގައިދިޔަ ކަންތައްތަކާ އޭނާ ބާރުތަށް ހޯދާގޮތުގެ ވާހަކައެވެ.\nމި ފިލްމުގެ ޓްރެއިލާއިން ފެށިގެންދަނީ ގުރޫ އިންޓަވިއުއަށް ދިއުމުން އޭނާގެ އިސްކޮޅަށް މަލާމަތްކުރާ މަންޒަރެވެ. އޭނާގެ ބާރުތައް ބެލުމަށް ޓެސްޓުކުރާ މަންޒަރުވެސް ފެނިގެންދެއެވެ.\n"މިނިއަން: ދަ ރައިސް އޮފް ގުރޫ" އަކީ ވެސް މިނިއަންއެކޭ އެއް ފަދައިން ވަރަށް މަގުބޫލު ފިލްމަކަށްވެގެން ދާނެ ފިލްމެކެވެ. ގިނަ ބަޔަކު އިންތިޒާރު ކުރަމުން ދިޔަ މި ފިލްމުގެ ޓްރެއިލާއަށް ބެލުންތެރިން އަންނަނީ ތައުރީފުކުރަމުންއެވެ. އަދި ބެލުންތެރިން ތިބީ މި ފިލްމު ސިނަމާއަށް ނިކުންނާނެ ދުވަހަކަށް ކެތްމަދުވެފައެވެ.\nމި ފިލްމު ނެރުމަށް ހަމަޖެހިފައިވަނީ މިއަަހަރު ޖުލައި 20 ވަނަ ދުވަހުއެވެ. ހޮލީވުޑްގެ ޑައިރެކްޓަރ ކައިލް ބަލްޑާ ނެރޭ މި ފިލްމަކީ ކުޑަ ކުދިނަށް ހާއްސަކޮށް ނެރޭ ފިލްމެކެވެ. މި އަހަރަކީ ހޮލީވުޑުގެ ފިލްމުތައް ވަރަށް ތިޔައިގި އަހަރެކެވެ.\n"ދަ ގޮރަޖް"، "ބުލެކް ވިޑޯ"، "ދަ ބާޑް އޮފް ޕުރޭ"، "ޑޫލިޓިލް" ގެ އިތުރުން "ބޭޑް ބޯއީސް ފޯރ ލައިފް" ގިނަ ފިލްމުތަކެއް ސިނަމާއަށް ނެރުމަށްވަނީ ތާވަލުކުރެވިފައެވެ. މިދިޔަ އަހަރު ނެރުނު "ފުރޯޒެން 2" އަށް ވަނީ ބޮޑު ތަރުހީބެއް ލިބިފައެވެ. މި ފިލްމަކީ [ފޮރޯޒެން 2] 150 މިލިއަން ޑޮލަރުގެ ބަޖެޓަކުން އުފެއްދި ފިލްމެކެވެ. ބޮކްސް އޮފީސްގައި މި ފިލްމަށް 350.2 މިލިއަން ޑޮލަރު ވަނީ ލިބިފައެވެ.\nޓޮމް ހޮލެންޑު އާއި އޮލިވިއާ ރުޅިވެއްޖެ


ސިއްރު – ދިވެހި ނޫސް\nHome ⁄ ވާހަކަ ⁄ ސިއްރު\nކައިވެންޏަށްފަހު އަހަރުމެން ދެމަފިރިންގެ ދިރިއުޅުން ލަންޑަނަށް ބަދަލުކުރީމެވެ. އަހަރެންގެ މަންމަވެސް އެކުގައި ގެންދިޔައީމެވެ. އެތަނުގައި އަހަރުމެން އުޅެމުންއައީ ތަނަވަސްކަމުގެ އެންމެ މަތީ ފަންތީގައި ދުވަސްތައް ގުނަމުންނެވެ. އަހަރުމެން ދެމަފިރިންގެ އަމިއްލަ ވިޔަފާރި ދުވަހެއް ދުވަހަކަށް ކުރިއެރުންވެގެން ދިޔައީ ދިރިއުޅުމުގެ ފެންވަރާއި ފަންވަރު މަތިވެގެން ދިޔަކަމަކަށެވވެ. އުފާވެރިކަމުގެ ފޮނި މީރުކަން އަހަރުމެންގެ މި ކުޑަކުޑަ އާއިލާ ދިޔައީ ނުހަނު ރަނގަޅަށް ތަޖުރިބާކުރަމުންނެވެ. ހިތާމަޔާއި ، ހިތް ދަތިކަން އެއީ އަހަރުމެން އެއްގޮތަކަށްވެސް ތަޖުރިބާކުރަން ނުޖެހޭނެ ކަންކަން ކަމުގައި އަހަރުމެންނަށް އިޙްސާސް ވަމުން ދިޔައެވެ. ކައިވެންޏަށް 10 އަހަރުވެ2އަންހެން ކުދިން ލިބުނު އިރުވެސް އެއްވެސް ވަރަކަށް އަހަރުމެން ރާއްޖެއަކަށް ނުދަމެވެ. އަދި ދިޔުމުގެ ވިސްނުމެއްވެސް ނުގެންގުޅެމެވެ.\nދުވާލުގެ ގިނަވަގުތު އަހަރެންނާއި އަހަރެންގެ ފިރިމީހާ ޝާތިރު ހޭދަކުރަނީ އޮފީހުގައެވެ. ވިޔަފާރިއާއި ގުޅުންހުރި ތަފާތު މަސައްކަތްތަކުގައެވެ. ބައެއްފަހަރު ދެ ދުވަހަށް ނުވަތަ ތިންދުވަހަށް ކައިރީ ޤައުމުތަކަށް ދާންޖެހެއެވެ. ޙަޤީގަތުގައި އަހަރުމެން ދެމީހުންނަށްވެސް އާއިލާއާއިއެކު ވަޤުތު ހޭދަކޮށްލުމަށް ވަރަށް ވަގުތު ނުވެއެވެ. ދެ ދަރިން ބެލުމަށް ގޭގައި އިންނަނީ އަހަރެންގެ މަންމައެވެ. ގޮތަކަށް ބުނާނަމަ މި ވިޔަފާރި މިހައި ކާމިޔާބު ވުމުގައި އެންމެ ބޮޑު ހިއްސާދާރަކީ އެއީ އޭވެސް ބުނެވިދާނެއެވެ. ދެދަރިންނާއި ގޭތެރޭގެ ހުރިހާ ކަމެއް ބަލަހައްޓަމުން އެދަނީ މަންމައެވެ. އެއިން އެއްވެސް ކަމަކާ އަހަރުމެން ވިސްނާކަށް ނުވެސްޖެހެއެވެ. މުޅި ދިރިއުޅުން ބަރޯސާވެފައި ވަނީ އެ މަންމަގެ މައްޗަށެވެ.\nއެހެން ދުވަސްތަކެކޭވެސް އެއްފަދައިން މިއަދުވެސް އޮފީހުގައި ވަރަށްގިނަ މަސައްކަތްތައް ކުރުމުގައި އަހަރެން އުޅުނީ ވަރަށް ބުރަކޮށެވެ. އިންވެސްޓަރުންތަކަކާއެކު އިތުރު ދެ ބައްދަލުވުމެއް އޮތުމުން އެއަށް ވާންޖެހޭ ތައްޔާރީތައް ވުމުގައި ހޭބޯނާރައެވެ. ކޮންމެހެން ތައްޔާރުކުރަން ޖެހޭ ލިޔުންތަކެއް ތައްޔާރު ނުކުރެވި ހުރުމުން އިތުރު ހާސްކަމެއްގެ ތެރޭގެވެ. ޝާތިރުވެސް އޮފީހުގައި ނެތް ގަޑިއެއްކަމުން އޮފީހުގެ ކަންކަން ކުރިއަށްދާގޮތް ބަލަމުން މި މަސައްކަތް ކުރުން އަހަރެންނަށް ވީ އިތުރު ބޮލުގެ ރިހުމަކަށެވެ. މަސައްކަތް ކުރަމުން ތަކުރާރުކޮށް ޝާތިރުގެ ފޯނަށް ގުޅޭތޯ ބަލަމުން ގެންދިޔައީމެވެ. އެކަމަކު ޝާތިރުއާއި ގުޅުމަށް ކުރެވުނު މަސައްކަތް ވީ ބޭކާރެވެ. އޭނާގެ ފޯނަކުން ޖަވާބެއް ނުދެއެވެ.\nބައްދަލުވުމަށް ވަގުތު ކުޑަތަން ވަމުން އައިވަރަކަށް ލިޔުންތައް ތައްޔާރުނުކުރެވި އަހަރެންގެ ސިކުނޑި މުޅިން ހާސްކަމުން ފުރަމުން ދިޔައެވެ. އެންމެ ފަހުން ވަރުބަލިވެގެން އިށީންދެގެން އިން ގޮނޑީގައި ލެގިލީމެވެ. ފަހަތަށް ވެއްޓޭކަހަލަ ގޮތަކަށެވެ. އަދި ފުންނޭވާއެއް ބޭރަށް ދޫކޮށްލެވުނެވެ. ހަމައެވަގުތު މޭޒުމަތީގައި އޮތް އަހަރެންގެ ފޯނު ރިންގުވާ އަޑަށް އެ ފޯނަށށް ބަލައިލެވުނެވެ. ފޯނުގެ ސްކްރީނުން ޝާތިރުގެ ނަން އިންދައި ފެނުމުން އަވަހަށް އެ ފޯނުނަގައި އަހަރެން ވާހަކަ ދެއްކީމެވެ.\n” ޝާތިރު! ކޮންތާކުތަ ތިއުޅެނީ ؟ އަހަރެން ހާދަ މަސައްކަތް ކޮށްފީމޭ ގުޅޭތޯ ، އެއްގަޑިއިރުތެރޭ އިންވެސްޓަރުން މީޓިންގް އަށް އަންނާނެ ، އެމީހުންނާއި ހަވާލުކުރަންޖެހޭ ކިޔުންތައްހުރީ އަދިވެސް ނުނިމި ، އަހަރެން މުޅިން ހަލާކުވެއްޖެ ”\nވަރުބަލިވެފައި ވާލެއް ބޮޑުކަމުން އަހަރެންނަށް ވާހަކަދެއްކުނީ ވަރަށް އަވަސް އަވަހަށް ރުންކުރު ގޮތަކަށެވެ.\n” ރި ، ރީނާ ! ” ޝާތިރުގެ އަޑުއައީ ދަތިގޮތަކަށެވެ. އަހަރެންގެ ނަން ބުނެވުނީވެސް އުނދަގުލލުންކަން ފާހަގަކުރެވުނެވެ. ހަމަ އެހިނދު ކަމެއް ގޯސްވެއްޖެކަން އަހަރެންގެ ޟަމީރު އަހަރެންނަށް އަންގަމުން ދިޔައެވެ.\n” ޝާތިރު! ކިހިނެތްވީ ؟ ކަމެއް ގޯސްވީތަ ؟ ބުނެބަލަ! އެމީހުން މި ޑީލް ދޫކޮށްލީތަ ؟ ބުނެބަލަ ޝާތިރު ، ބުނެބަލަ ،”\nއަހަރެންގެ އަޑު ކޮންމެވެސް ވަރަކަށް ބެދޭ ގޮތްވިއެވެ. ހާސްކަން އިތުރުވުމުގެ ސަބަބުންނެވެ.\n” ރީނާ! ރީނާ ހަމަ ޖެހެއްޗޭ ، ހިތްވަރުގަދަ ކުރަން ވާނެ ، އެކި ކަހަލަ ކަންކަމާ ކުރިމަތިވެސް ވާނެ ”\nޝާތިރުއަށް ވާހަކަ ދެއްކެނީ އުނދަގުލުންނެވެ. އަޑުގައި އިންތިހާ ދަރަޖައިގެ ހާސްކަން އެކުލެވިގެން ވެއެވެ. އަހަރެން އިން ޗެމްބަރ ގެ އޭސީއިން ކިތަންމެ ފިނިވި ކަމުގައިވިޔަސް އަހަރެން ދާހިތްލައި ފޯވެއްޖެއެވެ. އަތްފައިން ތުރުތުރު އަޅަށް ފަށައިފިއެވެ. ހިތުގެ ވިންދު އަވަސްވެ ހަށިގަނޑު ދޫކޮށް ހިތް ނިކުމެދާނެއޭވެސް ހީވެއެވެ. ހަމަ ޔަޤީނުންވެސް ވެގެން އުޅެނީ ކުޑަކަމެއް ނޫންކަން އަހަރެންނަށް އެނގެއެވެ. އެކުގައި މި ވީހައިދުވަހު މިހައި ހާސްކަމެއް ޝާތިރުގެ ކިބައިން ފާހަގަ ކުރެވިފައެއް ނެތެވެ.\n” ވީގޮތެއް ބުނެބަލަ ޝާތިރު! ބުނީމަ ދޯ އެނގޭނީވެސް ؟” މިފަހަރު އަހަރެންނަށް ވާހަކަ ދެއްކުނީ ބާރަށެވެ.\n” ރީނާ ! މަ މަ މަންމަ ، ޝާތިރުއަށް ރޮވިއްޖެއެވެ.\nއެ ޖުމުލަ ކަންފަތުގައި ޖެހުމާއެކު އިށީންދެގެން އިން ގޮނޑިން ފުންމައިގެން އަހަރެންނަށް ކޮޅަށް ތެދުވެވުނެވެ.\n” މަ މަންމަ އަށް ކިހިނެތްވީ ؟ ޝާތިރު މަގޭ މަންމަ ރަނގަޅުތަ ؟ ” އަހަރެންނަށް ބާރަށް ރޮއެ ގަނެވުނެވެ. އަހަރެންގެ ކުރިމަތިން ދުނިޔެ އެނބުރެން ފަށައިފިއެވެ. ބޮލަށް އެނބުރުންއަރައި އަތްފައިން މަޑުމަޑުން ވާގި ދޫވާން ފަށައިފިއެވެ.\n” ކާރު އެކްސިޑެންޓެއްގައި މަންމަ މި ދުނިޔެއާއި ވަކިވެއްޖެ ” ޝާތިރު މިހެން ބުނިކަން އެނގުނެވެ. އއަހަރެންގެ މޫނު މައްޗަށް އަނދިރިވެގެން ދިޔައީ އެވަގުތުއެވެ. ބިންމައްޗަށް ވެއްޓިފައި އޮތް ފޯނުން ދެތިންފަހަރަކު ރީނާއަށް ގޮވާއަޑު އިވެމުން ދިޔައެވެ. އެއަށްފަހު ފޯނު ކެނޑުނެވެ.\nއަހަރެންނަށް ހޭވެރިކަން ވީއިރު އަހަރެން ވަށައިގެން ނަރުސް ކުދިން އުޅެއެވެ. އަހަރެންނަށް ލޯހުޅުވައި ލެވުނީ އުނދަގުލުންނެވެ. ދެލޮލަށް ތެރަސްއަޅާއި ތަތްކޮށްފައިވާ ފަދައެވެ. ބޯލުގައިވެސް ހީވަނީ ބަރެއް ބަހައްޓައިފައި ހުރިހެނެވެ. ނިތް ކުރިމަތީގައިވެސް ވާން ތަދެއް އިޙްސާސްވެވެ ހުއްޓެވެ. މޭ ނުބައި ކޮށްފައި ހޮޑުލެވެން އުޅޭހެން ހީވާ ފަހަރުވެސް ދެއެވެ. ނޭވާ ލެވެނީ އުނދަގުލުންނެވެ. ކިރިޔާވެސް ލުއިކަމެއް އިޙްސާސް ކުރެވެނީ ނޭފަތުގައި ހަރުކޮށްފައިހުރި ކެނިއުލަސް އިން ފޯރުކޮށްދޭ އޮކްސިޖަން އިންނެވެ. އަހަރެން ރަނގަޅަށް ބަލައިލީމެވެ. ކަނާއަތަށް ވަނީ އައިވީ ގުޅާފައެވެ. އަހަރެން އެނދުމަތި ކުރެވިފައި މިއޮތީ އައިސީޔޫގައިކަން އެނގުނީ ރަނގަޅަށް ހޭވެރިކަންވެ ތަންދޮރު ސާފުވާވަރު ވުމުންނެވެ. މިހާރު އަހަރެންނަށް ރޮވެނީއެވެ. މަންމަ މަތިން ހަނދާންވެފައި މާބޮޑަށް ހިތްދަތިވަނީއެވެ. ޑަކުޓަރު އެތަނަށް އައިސް ނަރުސް ކުދިންނާއި ވާހަކައެއް ދެއްކުމަށްފަހު އަހަރެންގެ އަތަށް އިންޖެކްޝަން އެއް ޖެހިއެވެ. އެއަށްފަހު މާގިނައިރު ތަކެއްނުވި އަހަރެންގެ މޫނު މައްޗަށް މަޑުމަޑުން އަނދިރިވިއެވެ.\nއަހަރެން ވަރޑް އަށް ބަދަލުކުރީ ޖެހިގެން އައި ދުވަހުއެވެ. މަންމަ ނިޔާވި ޚަބަރު ޝާތިރު އަހަރެނންނަށް ދިނުމުން އޮފީސްތެރެއަށް ހޭނެތިގެން ވެއްޓުނީއެވެ. އަދި ހޮސްޕިޓަލަށް ގެނައިސް ޙާލު މާބޮޑަށް ދަށްވެ އައިސީޔޫގައި އަހަރެންނަށް ފަރުވާދިނުމަށް އެނދުމަތި ކުރެވުނެވެ. އަހަރެން ފުރަތަމަ ހޭއެރީވެސް އޭގެ ދެދުވަސް ފަހުންނެވެ. އެއަށްފަހުވެސް އަހަރެން މާބޮޑަށް ވވިސްނާތީ އިތުރަށް ޙާލު ގޯސްވެދާނެ ކަމަށްބުނެ ޑަކްޓަރު ނިދާ އިންޖެކްޝަން ގެ އެހީގައި އަހަރެން ނިންދަވައިފައި ބޭއްވުމަށް ނިންމީއެވެ. އަހަރެން ހޭނާރައި ގިނައިރު ވުމުން އެއްދުވަސް ވަންދެން ބޭއްވުމަށްފަހު ޝާތިރުގެ އިރުޝާދުގެ ދަށުން މަންމަގެ ހަށިގަނޑު ވަޅުލީއެވެ.\nމިހުރިހާ ވާހަކައެއް އަހަރެންނަށް ކިޔައިދިނީ ޝާތިރުއެވެ. ވަރޑްގައި އަހަރެން އޮތް އިރު އަހަރެންގެ ކައިރީގައި އިނދެގެންނެވެ. އަހަރެން އޮތީ ލޯމަރައިލައިގެންނެވެ. އަނގަޔަކުން ނުބުނަމެވެ. ނުވެސް ރޮމެވެ. ރޯން ބޭނުމެވެ. އެކަމު ރޯނެ ހިތްވަރު ނެތީއެވެ. އެއަށްވުރެ ބޮޑަށް އަހަރެން ވަނީ ވަރުބަލިވެފައެވެ. ހިތްވަރު ދެރަވެ ހިތްވަރު އެލިފައެވެ. އަހަރެންގެ ދަރިންކޮޅު ކޮބައި ބާއެވެ؟ އެކުދިން ކިހައި އެކަނި ވާނެ ހެއްޔެވެ؟ އެކުދިންކޮޅު ދެކެލަން ބޭނުމެވެ. އެކަމަށް އެދޭނެ ހިތްވަރެއްވެސް ގަޔަކު ނެތެވެ. މީހުން ފެނުނީމައިވެސް އުނދަގޫވަނީއެވެ.\n” އެއްޗެއް ކާލަން ވީނު ؟ ހިތްވަރު ކޮށްފައި އެއްޗެއް ކާލީމަ ދޯ އަވަހަށް ރަނގަޅުވެގެން ގެޔަށްދެވޭނީވެސް ” ޝާތިރު ވާހަކަ ދެއްކީ މޮޅިވެރިކަމާއެކުއެވެ. އަހަރެން އެއްޗެއް ނުބުނަމެވެ. އެއްވެސް އެއްޗެއް ނުވެސް ކަމެވެ. ކާނީވެސް ކިހިނަކކުން ހެއްޔެވެ؟ މޭނުބައި ކޮށްފައި ހޮޑުލަވައިފައި ހުންނަނީ މާބޮޑަކަށެވެ. ގައިމު އަހަރެން މަރުވި ނަމަ ނޫންހެއްޔެވެ؟ އެކަނިވެ މި ހިތާމަތައް ކުރަން ނުޖެހުނީސްކަން ޔަގީނެވެ. މަންމަ އަހަރެން ދޫކޮށް އެދިޔައީ މިފަދަ ދަނޑިވަޅަކަށް އަހަރެން އެއްވެސް ވަރަކަށް ތައްޔާރުވެގެން ހުއްޓައެއް ނޫނެވެ.\nއެވަގުތު އަހަރެން ބަލަމުން ގެންދިޔަ ޑަކްޓަރު އެތަނަށް އައެވެ. އަދި ޝާތިރުއަށް ގޮވައި ކުޑަކޮށް އެއްއަރިއަކަށް ޖެހިލިއެވެ. އަދި އަހަރެން ގެއަށް ދޫކޮށްލުމާއި ބެހޭގޮތުން ޝާތިރުއާއި ވާހަކަ ދެއްކިއެވެ. ޑަކްޓަރާއި ޝާތިރުއަށް ނޭނގުނު ކަމުގައިވިޔަސް އެ ވާހަކަތައް އަހަރެންނަށް ވަރަށް ރަނގަޅަށް އަޑުއިވުނެވެ.\n” މިވަގުތަށް އަހަރެން ރީނާ ދޫކޮށްލާނަން ، އެކަމު ކަމެއް ގޯސްވަންޔާ ވާނެ އަވަހަށް އަންނަން، ދެން ދީފައިހުރި ބޭސްތައް ރަނގަޅަށް ކާންދޭތި ، މަންމަ މަރުވުމުގެ ޝޮކްގައި އޭނަގެ ސިކުނޑިއަށް އެހުރީ ވަރަށް ބޮޑަށް އަސަރުކޮށްފައި ، މިފަދަ ދަނޑިވަޅެއްގައި މީހާ ޑިޕްރެޝަންއަށް ދިޔުމަކީ ވަރަށް އެކަށީގެންވާ ކަމެއް ، އަދި ބުނަން ، ރީނާގެ ސިއްޙަތަށް ޑަބަލް ފަރުވާތެރި ވާން ވާނެ ، އޭނަ އިނީ ބަލިވެ ، ބަނޑަށް3މަސް ”\nއެއަޑު އިވިފައި އަހަރެންގެ މޫނު މައްޗަށް އަނިޔާގެ އެތިފަހަރެއް އެޅިގެން ދިޔަހެން ހީވިއެވެ. ހަތަރެސްފައިގެ ހުރިހާ އިސްތަށްޓެއް ކޮޅަށް ޖެހިގެން ދިޔައެވެ. މިފަދަ ދަނޑިވަޅެއްގައި މި ލިބުނީ އެއްވެސް ވަރަކަށް އަހަރެން ލިބެން ބޭނުންވި ހަބަރެއް ނޫނެކެވެ. ކޮންމެ ގޮތަކުންވިޔަސް އަހަރެން މި ދަރިފުޅު ބޭނުމެއް ނޫނެވެ.\nއެވަގުތު ޝާތިރު އަހަރެންނަށް ބަލައިލިއެވެ. އޭގެ ކުރިން ނޭނގޭކަމަށް ހަދައިފައި އަހަރެން އަނެއްފަރާތަށް މޫނު އަނބުރައި ލީމެވެ. ޝާތިރުގެ ހިތުން އަހަރެންނަށް އެއްވެސް ވާހަކައެއް އަޑެއް ނީވެއެވެ.\n” އެކަމު މިވަގުތު އަދި އެންމެ ރަނގަޅުވާނީ ރީނާއަށް މިކަން ނޭންގުން ، ގެޔަށް ގޮސް ކުޑަކޮށް ހަމައަކަށް އެޅިލީމަ ބުނެލުން އެންމެ ރަނގަޅީ ، ވީވަރަކުން ކަންކަމާއި ވިސްނިޔަނުދީ އެކަނިވިޔަނުދީ ބަލަހައްޓާތި ، ދެން ދިޔަސް އެންމެ ރަނގަޅު ”\nޑަކްޓަރު ޝާތިރުގެ ކޮނޑުގައި އަތް ބާއްވައިލަމުން އޭނާއާއި މުޚާތަބުކޮށް މި ވާހަކަ ބުނެލާފައި އެނބުރި ގޮއްސިއެވެ.\nހަމަ އެދުވަހު ހަވީރުގެ ވަގުތެއްގައި އަހަރެން ގެޔަށް ބަދަލު ކުރެވުނެވެ. ގެޔަށް އައުމުން އަހަރެންގެ ދެކުދިން އަހަރެންނާއި ވަރަށް ވާހަކަ ދެއްކިއެވެ. ދުވަހަކުވެސް މަންމަ އެކަނި ނުވާނެ ކަމަށާއި ދެކުދިން އަބަދުވެސް މަންމަ ގާތުގައި ތިބޭނެކަމަށް ބުނެ ވަރަށް ހިތްވަރު ދިނެވެ. އެހެން ނަމަވެސް ކުރިއެކޭވެސް އެއްފަދައިން އަހަރެން އެކަކާވެސް އަދިވެސް ވާހަކައެއް ނުދައްކަމެވެ. ނުދައްކަނީކީ ނޫނެވެ. ނުދެއްކެނީއެވެ. ވާހަކަ ދައްކާނެ ހިތްވަރު ނުލިބެނީއެވެ. މީހުން ފެނުނީމައި އަހަރެންނަށް އުނދަގޫވަނީއެވެ.\nކައިރީގައި ކުޑައިރުކޮޅަކު މަޑުކޮށްލުމަށްފަހު އަރާމުކޮށްލުމަށް ބުނެފައި ޝާތިރު ބޭރަށް ނިކުމެލިއެވެ. އޮފީހުގައި ހަމައަކަށް އަޅުވާލަންޖެހޭ ގިނަ ކަންތައް ހުރުމުން އެކަންކަން ނިންމައިލުމަށެވެ. އަހަރެން ލޯ މަރައިލީމެވެ. ކުއްލިއަކަށް މަންމަ އަހަރެންގެ ނަމުން ގޮވައިލިހެން ހީވެފައި އަހަރެން ސިއްސައިގެން ދިޔައެވެ. އެކަމަކު އެއީ ހީވި ހީވުމެއްކަން އަހަރެންނަށް އެނގެއެވެ. ކުއްލިއަކަށް މިފަދަ ކަމެއްދިމާވުން ވެގެން މިދިޔައީ އަހަރެންނަށް ބަރުދާސްތު ނުކުރެވޭވަރުގެ ވޭނަކަށެވެ. މަންމައާއި ނުލައި އަހަރެން އުޅޭނީ ކިހިނަކުން ހެއްޔެވެ؟ މީގެ އިތުރުން މިފަދަ ދަނޑިވަޅެއްގައި ބަލިވެއިނދެގެން މި އެކަނިވެރިކަމާ ހަނގުރާމަކުރާނީ ކިހިނަކުން ހެއްޔެވެ؟ ޝާތިރުއަކަށް ވެސް އަބަދަކު އަހަރެންގެ ކައިރިޔަކު ނީނދެވޭނެ ނޫންހެއްޔެވެ؟ ވިޔަފާރި ކުރިއަށް ގެނދެވޭނީ ވެސް ކޮންމެސް އެކަކު އެކަމާއި އުޅުނީމައެވެ. މީގެ ކުރިން ދެފަހަރުވެސް ބަލިވެއިނުމުން މަންމަގެ އަޅާއިލުމާއި އޯގާތެރިކަން ލިބުނީ އިންތިހާ އަށެވެ. އަހަރެން މިދަރިފުޅު ދުނިޔެއަށް އުފަން ކުރާކަށް ބޭނުމެއް ނޫނެވެ. އެބޯރޓް ކުރަންވީއެވެ. އެކަމަކު އެކަމާ ޝާތިރު އެއްބަހެއް ނުވާނެއެވެ. އޭނާ މިދަރިފުޅު ހޯދަން ކިތަންމެހާވެސް ބޭނުންވެއެވެ. މިހާލަތަށް ކަންތަށް ދިއުމުން މި ދަރިފުޅު ދެކެ ނަފްރަތުކުރެވެން ފަށައި މިއީ މުސީބާތެއްކަމުގައި ދެކެވެން ފަށައިފިއެވެ. ދިރިއުޅުމުގެ މަތިންފޫހިވެ އަބަދު ހިތްނުތަނަވަސް ވެފައި ހުންނަ ގޮތް ވާން ފަށައިފިއެވެ. އެރޭ ނިދުނީ މިފަދަ ޚިޔާލުތަކެއްގައި އޮއްވައެވެ.\nއަހަރެން އިނީ ކާމޭޒުދޮށުގައެވެ. ކޮފީތަށްޓެއް ގިރާށެވެ. ކޮފީ ގިރަމުންދިޔައިރު ތަށިތެރޭގައި އަނބުރަމުންދިޔަ ސަމުސާ އެ ތަށިގައި ޖެހޭ އަޑުފިޔަވައި އެއްވެސް އަޑެއް މުޅި ގޭތެރެއިންވެސް ނީވެއެވެ. ކުއްލިއަކަށް ދަރިފުޅާ ރީނާ އޭ ކިޔާފަފައި މަންމަ ގޮވާލި އަޑާއި ސިހިފައި އަހަރެންނަށް ހޭލެވުމާއި ދިޔައީ އެއްކޮށެވެ. އޮތްތަނުން ފުންމައިގެން އަހަރެންނަށް ތެދުވެވުނެވެ.\nފެނުނީ ހުވަފެނެއްކަން އަހަރެންނަށް އެނގުމުން ރޮވެން ފެށުނެވެ. އޭރު އަދި އަހަރެންގެ ކައިރީގައި އެހެން މީހެއް ހުރިކަން އަހަރެންނަކަށް މޭރުމެއް ނުވެއެވެ.\n” ގޯސް ހުވަފެނެއް ފެނުނީތޯ ؟ ”\nކައިރީގައި އިށީންނަމުން އަހަރެންގެ ބޮލުގައި ފިރުމާލި އަންހެން މީހާގެ އެ ޖުމުލައިން އަހަރެން އޭނައަށް ބަލައިލީމެވެ. ބަލާބެލުމަށް އަހަރެންނަށް ވުރެ އޭނަ ދޮށި ވާނެހެނެއް ހިއެއްނުވެއެވެ. ހަމުގެ ކުލަ އަލި ހަށިގަނޑުން އަހަރެންނަށްވުރެ ކުޑަކޮށް ވަރުގަދަ އަންހެނެކެވެ. އެކަމު ހުރިހާ ގޮތަކުންވެސް އަހަރެންނަށް ވުރެ ބަލިކަށިކަމަށް ދައްކައެވެ. ނިކަމެތި ދިރިއުޅުމެއް ތަޙައްމަލު ކުރަމުންދާ މީހަކީ ކަންނޭނގެއެވެ. ތިއީ ކާކުހޭ ބުނާކަހަލަ ގޮތަކަށް އަހަރެން އޭނަގެ މޫނަށް ބަލައިލީމެވެ. އެކަމު އަނގަޔަކުން ނުބުނަމެވެ.\n” އަޅުގަނޑަށް ކިޔަނީ ނަފީސާ! ސާހިބާގެ ފިރިކަލުން ކައިރިއަށް ވަޒީފާއަކަށް އެދި އަޅުގަނޑަށް ދެވުނީ ސާހިބާގެ މަންމަ ނިޔާވި ދުވަހު، ގޭތެރޭގެ ކަންކަން ބެލެހެއްޓުމަށް އަޅުގަނޑަށް ވަޒީފާ ދީފައި މިގެއަށް ގެނައީ ، އެއްޗެއް ކާލަންވީނޫންތޯ ؟ މިހުރީ އާފަލުވެސް އޮރެންޖުވެސް، ކިރުތަށިން އެތިފޮދެއް ނަމަވެސް ބޯލަން ވީނޫތޯ؟ ، ”\nނަފީސާގެ ވާހަކަ ދެއްކުން ވަރަށް އަދަބުވެރިއެވެ. މަޑުމައިތެރިވެފައި އޯގާތެރިވެސް މެއެވެ. އެކަމަކު އެއިން އެއްވެސް ސުވާލަކަށް ޖަވާބުނުދީ އަހަރެން އިނީ ކަޅިވެސް ޖަހައިނުލާ ނަފީސާގެ މޫނަށް ބަލާށެވެ. ގަބުވެފައެވެ.\n” ދިރިއުޅުމުގައި ދިމާވާނެ ދަތި އުނދަގޫތައް! ދެރަވާންޖެހޭ ކަންކަމާއި ދުވަހަކުވެސް ވާން ނޭދޭ ކިތަންމެ ކަމެއް، އެކަންތަކަށް އަހަރުމެން އިންސާނުން ޖެހޭނެ ހިތްވަރުކުރަން ، އެއީ ގަދަ ކީރިތިވަންތަ ﷲ ގެ އިމްތިޙާނު ތަކެއް ކަމުގައި ދެކިގެން ”\nނަފީސާގެ އެ ވާހަކަ ތަކުން އަހަރެންނަށް އުނދަގޫ ވާންފަށައިފިއެވެ. ހިތް ނުތަނަވަސް ވެއްޖެއެވެ. ނަފީސާގެ އޯގާތެރިކަމުން މަންމަގެ ހަނދާން ހިތުގައި މާބޮޑަށް އާވާން ފަށައިފިއެވެ. އަހަރެން އަނެއްކާވެސް އޮށޯވެލީމެވެ. އެއްވެސް އެއްޗެއް ނުބުނެ ދެލޯ މަރައިލީމެވެ. އެއީ އަވަހަށް ނަފީސާ އެތަނުން ފޮނުވައިލުމަށެވެ. އެ ވަގުތަކީ ޝާތިރުވެސް އައިސް ކޮޓަރިއަށް ވައިން ވަގުތުކަމުން ނަފީސާ ބޭރަށް ދިއުމަށް ހިނގައިގަތެވެ. ކޮޓަރިއަށް ވަދެގެން އައި ޝާތިރު ނަފީސާއަށް ހިނިތުން ވެލުމަށްފަހު އައިސް އެނދުގައި އަހަރެންގެ މަގަތުގައި އިށީންދެއްޖެއެވެ.\n” ކޮބާ އެއްޗެއް ކައިފިންތަ ؟” މިހެން ބުނެފައި އެނދާއި ޖެހިގެންހުރި މޭޒުމަތީގައި ކާއެއްޗިހި ހުރި ތަބަކަށް ބަލައިލިއެވެ. އަދި އެނބުރި އަހަރެންނަށް ބަލައިލުމަށްފަހު އަހަރެންގެ ދެއަތުގައި ހިފައިލިއެވެ. އޭރުވެސް އަހަރެން އޮތީ ލޯ މަރައިގެންނެވެ. ޝާތިރުއާ ދިމާލަށް ބަލައިލާނެ ހިތްވަރެއްވެސް ނެތިފައެވެ.\n” އަހަރެން ގަބޫލުކުރަން މި ވަގުތަކީ ރީނާ އަށް ވަރަށް ހިތްދަތި ވަގުތުކޮޅެއްކަން ، އަހަރެންނަށްވެސް އިޙްސާސްކުރެވޭ މަންމަ ނެތުންއެއީ މި އާއިލާއަށް ކިހައިބޮޑު އެކަނިވެރި ކަމެއްކަންވެސް ، އެކަމަކު ރީނާ! އަހަރުމެން ދެމީހުން ހިތްވަރުކޮށްގެން ނޫނިއްޔާ ކިހިނެއް މި އާއިލާގެ ކަންކަން އަންމު ޙާލަތަކަށް އެނބުރި ގެންނާނީ؟ ޚާއްސަކޮށް ބަނޑުގައި ތި އޮތް ދަރިފުޅަށްޓަކައި ރީނާ އެބަޖެހޭ އިތުރު ހިތްވަރުކުރަން، މިއީ ކިތަންމެ ހިތްދަތި ދަނޑިވަޅެއް ކަމުގައި ވިޔަސް އަހަރެން ބެނުމެއްނޫން ރީނާއަށްވެސް އަދި ތި ދަރިފުޅަށްވެސސް ދެރަގޮތެއް މެދުވެރި ވާކަށް ، ”\nއެވަގުތު އަހަރެންނަށް ޝާތިރުގެ އަތުގައި ބާރަށް ހިފައި ލެވުނެވެ. އެއްވެސް ޙާލެއްގައި ހައިރާންވެގެނެއް ނޫނެވެ. ކުރިންވެސް އެކަންތައް އަހަރެންނަށް އެނގޭ ޙާލު މިދަރިފުޅު އުފަންކުރަން ޝާތިރު ބޭނުންވީތީއެވެ. އަދި އެއީ އަހަރެން އެދޭ ގޮތްކަމުގައި ނުވުމުންނެވެ. އަހަރެން ބޭނުންވަނީ ކޮންމެވެސް ގޮތަކުން މި ދަރިފުޅު މަރައިލާށެވެ. އެކަމު މިކަން ޝާތިރުއަށް އެނގޭކަން އަހަރެން ބޭނުމެއް ނޫނެވެ.\nމި ގޮތުގައި ދުވަސްތައް ހޭދަވަމުން ދިޔައީ އަހަރެންގެ އުޅުމަށް އެއްވެސް ބަދަލެއް ނައިހެވެ. އަހަރެން ކޮޓަރިން ބޭރަށްވެސް ނުނިކުންނަމެވެ. އެކަކާއިވެސް ވަހަކައެއް ނުދައްކަމެވެ. އެންމެންވެސް ފެނުނީމައި އުނދަގޫތަކެއް ކުރިމަތި ވާތީއެވެ. ކަނީވެސް ވަރަށް މަދުންނެވެ. މަދުން ކައިގެން ވިޔަސް މިދަރިފުޅު މަރުވޭތޯއެވެ. ދަރިފުޅަށް ގެއްލުމެއް ދޭން އެއްވެސް ބޭހެއް ބޭނުން ކުރާކަށް އަހަރެންނަށް ނުކެރުނެވެ. އެކަން ޝާތިރުއަށް އެނގިއްޖެނަމަ ދެންވާނެ ގޮތެއް ނޭންގޭތީއެވެ. ކުރިން ދެފަހަރާއި ޚިލާފަށް މިފަހަރު ބަލިވެއިނުމުން އަހަރެންނަށް މާބޮޑަށް އުނދަގޫތައް ކުރިމަތި ވަމުން ދިޔައެވެ. ހޮޑުލެވުމާއި ބަނޑާއި ބޮލުގައި ރިއްސުމުގެ އިތުރަށް ކާއެއްޗިހިން ނުބައިވަސް ދުވުމުގައި ބަނޑަށް5މަސް ވުމާއި ހަމައަށް ހޭދަކުރަންޖެހުނެވެ.\nމިއިން ކޮންމެ ކަމެއް ވެގެން ދިޔައީ އަހަރެންގެ ހިތުގައި މި ދަރިފުޅަށްޓަކައި އިތުރަށް ނަފްރަތު އުފެދިގެން ދިޔަ ކަންކަމަށެވެ. އަހަރެން ދެކުނު ގޮތުގައި މިފަދަ އެކަނިވެރި އަދި ހިތްދަތި ވަގުތެއްގައި އަހަރެންގެ ހާސްކަމާއި މާޔޫސްކަން އިތުރުކކުރުވި ކަމަކީ މި ދަރިފުޅެވެ. އެކަމަށްޓަކައި އަހަރެން މި ދަރިފުޅުދެކެ އިންތިހާއަށް ނަފްރަތު ކުރަމެވެ. ހޭދަވަމުން މިދާދުވަސްތަކުގައި ގޭތެރޭގެ ހުރިހައި ކަމެއްގެ އިތުރުން ދެ ދަރީންނާއި އަހަރެންގެ ހުރިހާ ކަމެއްވެސް ކުރަނީ ނަފީސާއެވެ. އޭނާގެ އެހީތެރިކަމާއި ރަނގަޅުކަން އިންތިހާއަށް އަހަރުމެންގެ އާއިލާއަށް ދިޔައީ ލިބެމުންނެވެ. މަންމަ ނިޔާވުމުގެ ކުރިއާއި ޚިލާފަށް ޝާތިރުވެސް މިހާރު ގިނަ ވަގުތު ހޭދަކުރަނީ ގޭގައި އަހަރެންގެ ކައިރީގައެވެ. އޮފީހުގެ ގިނަ މަސައްކަތްތައްވެސް ކުރަނީ ގޭގައި އިނދެގެންނެވެ. ވަރަށް މަދު ފަހަރަކު ނޫނީ އޮފީހަށް ގޮހެއް ނުހަދައެވެ.\nއަހަރެން ޑަކްޓަރަށް ދައްކައިހެދުމުގެ ކަންކަން ކުރުމަށް ހޮސްޕިޓަލަށް ދާކަށް ނުޖެހެއެވެ. އެހުރިހައި ކަމެއް ގެޔަށް އައިސް ގޭގައި ޑަކްޓަރު އަހަރެން ބެލުމުގެ ކަންކަން ޝާތިރުވަނީ ހަމަޖައްސާފައެވެ.5މަސް ހަމަވެގެން ސްކޭން ކުރީވެސް ގެޔަށް ޑަކްޓަރުންނާއި ނަރުހުން ގެނައިސްގެނެވެ. އެހާ ތަނަވަސްކަން އަހަރުމެންގެ ކިބައިގައި ހުރުމުންނެވެ. ސްކޭން ކުރި ދުވަހު ލިބެން އުޅެނީ ފިރިހެން ކުއްޖެއްކަން އެނގުމުން ޝާތިރު ވަރަށް އުފަލުން އުޅުނެވެ. ދުވަސްތަކަކަށްފަހު ޝާތިރުގެ މޫނުމަތިން އުފާވެރިކަން ފެނިގެން ދިޔައީ އެވަގުތު ކޮޅުގައެވެ. އެހެންނަމަވެސް މިކަމުން އަހަރެންނަށް ލިބުނު އުފާވެރިކަމެއް ނެތެވެ. އެއީ ޝާތިރުގެ ވިސްނުމާއއި ޚިލާފަށް އަހަރެންގެ ސިކުނޑިގައި ހިނގަމުންދަނީ އެ ދަރިފުޅާއެކު އެހެން ވަސްވާސް ތަކެއްކަމުންނެވެ. މިދަރިފުޅު އަހަރެންނާއި އއަހަރެންގެ އުފާވެރިކަމާއި ދުރުކުރެވޭތޯ ކުރެވުނުހައި މަސައްކަތެއް އަހަރެން ކުރާނަމެވެ.\nދުވަސްތައް މިގޮތުގައި ހޭދަވަމުންގޮސް އަހަރެންގެ ބަނޑަށް9މަސް ވެއްޖެއެވެ. އަދާއި ހަމައަށްވެސް އަހަރެންގެ މީހުންނާ އެކަހެރި އެކަނިވެރި ދިރިއުޅުމަށް އެއްވެސް ބަދަލެއް ނާދެއެވެ. މީހުން ފެނުމުން އަހަރެންނަށް އަދިވެސް އިންތިހާއަށް އުނދަގޫވެއެވެ. އަހަރެން ބޭނުންވަނީ ގިނަވަގުތު އެކަނި ހޭދަކުރާށެވެ. ހިތާމަކުރުމާއި ކަންކަމާއި މެދު ވިސްނނަމުންދިޔަވަރަކަށް އަހަރެންނަކީ ބަދުނަސީބު ވެރިއެއްގޮތުގައި ދިޔައީ ވިސްނެމުންނެވެ. ދިރިއުޅުމަށް ކުރިމަތިވި ފަޅުކަމަކީ އަހަރެންނަށް ލިބުނު ވަރަށް ބޮޑު އަނިޔާއެއް ގޮތުގައި ދެކެމުންނެވެ. އަދި މިފަދަ ދަނޑިވަޅެއްގައި ލިބެންމިއުޅޭ ދަރިފުޅަކީ އަހަރެންނަށް ލިބުނު ވަރަށް ބަދުނަސީބެއްކަމުގައި އަހަރެންދިޔައީ ދެކެމުންނެވެ. އެހެންކަމުން މި ދަރިފުޅު ދުނިޔެއަށް އުފަންވުމުގެ ކުރިން މަރުވޭތޯ ދިޔައީ ކަންޑަނޭޅި ދުޢާކކުރަމުންނެވެ. މި ދަރިފުޅަށް ހިތުގައި އޮތް ނަފުރަތެއްގެ ބޮޑުކަމުންނެވެ.\nމިދިޔަ ދުވަސްތަކުގައި ނަފީސާގެ ފަރާތުން އަހަރުމެންގެ އާއިލާއަށް ނުހަނު އެހީތެރިކަން ލިބެމުން ދިޔައެވެ. ގޭތެރޭގެ ހުރިހާ ކަމަކާއި ދަރިންގެ ހުރިހާ ކަމެއް ބެލެހެއްޓުމުގައި ވަރަށް ޒިންމާދާރުކަމާއި ހީވާގި ކަމާއެކު ދިޔައާ މަސައްކަތް ކުރަމުންނެވެ. އަހަރެންނަށް ކޮށްދެންޖެހޭ ކަންކަން އެކުއެކީގައި ކުރަމުންނެވެ. ނަފީސާ ގެޔަށްގޮސްވެސް ހަދަނީ ވަރަށް މަދުންނެވެ. ގިނަވަގުތު ހޭދަކުރަނީ މިގޭގައި އަހަރުމެންގެ މަސައްކަތުގައެވެ. ނަފީސާ އަދާކުރަމުން އެދަނީ މީގެ ކުރިން އަހަރެންގެ މަންމަ ކުރި ކަންކަން ކަމުން އެއިން ކޮންމެ ކަމަކަމެއް ވެގެންދިޔައީ މަންމަގެ މަތިން ހަނދާންވެ އަހަރެންގެ ބަލިބޮޑުވަމުން ދިޔަ ކަމަކަށެވެ.\nއެއްރެއެއްގެ އިރާކޮޅުގެ ވަގުތެވެ. ހަވީރު އޮފީހަށް ގޮއްސައި އައިސް ޝާތިރު އަހަރެންގެ ކައިރީގައި އެނދުމަތީގައި އިށީންދެލިއެވެ. އަދި އަހަރެންގެ އެއް އަތްމަތީގައި އޭނަގެ އަތް ބާއްވައިލިއެވެ. ނަމަވެސް އަހަރެން ޝާތިރުއަށް ބަލައެއް ނުލަމެވެ. ކުޑަދޮރުގެ ފަރުދާއަށްބަލަށް އެ އޮތްގޮތަށް ކަޅިވެސް ޖަހައިނުލައި ބަލަން އޮތީއެވެ. މިދިޔަ ހުރިހާ ދުވަހެއްގައިވެސް ޝާތިރު އަހަރެންނާއި ވާހަކަދައްކަން މަސައްކަތް ނުކުރާ ހަމަ އެންމެ ދުވަހެއްވެސް ނުދާނެއެވެ. އެކަމަކު އަހަރެން ކަންތައް ކުރަމުން ގެންދިޔައީ ހަމަ މިގޮތަށެވެ. އެހެނަސް އެއީ އަހަރެންގެ އިޚްތިޔާރުން މުޅިން ބޭރުން ކުރެވޭ ކަންތަކެވެ. އެއްވެސް ޙާލެއްގައި ޝާތިރުއަށް ނުރުހުންވެގެން ކަންތައް ކުރާ ގޮތެއް ނޫނެވެ.\n” ރީނާ ! ރީނާ ވެއްޖެކަންނެ ތިއަށްވުރެ ހިތްވަރު ގަދަ މީހަކަށް ވާން! ތިހެން އަބަދު ހިތާމަކޮށް ވިސްނައި ފިކުރުކޮށް ހެދީމައި ރީނާއަށް ގެއްލުމެއްވެސް ވެދާނު؟ އަދި ބަނޑުގައި ތިއޮތްދަރިފުޅަށްވެސް އެކަމުން އަސަރުކުރާނެއެއްނު! އެހެނން ކަންތައް ވެއްޖިޔާ އަހަރެންނަށްވެސް އަދި އަހަރުމެންގެ އެ ތިބަ ދެދަރީންނަށްވެސް ކިހާ ބޮޑު ބިކައެއް ލިބޭނެ! އަޅެ ވިސްނާލަބަލަ އެންމެ ފަހަރަކުވެސް ”\nޝާތިރު ފުން ނޭވާއެއް ލިއެވެ. އަހަރެންނަށް ވެސް އިވޭހައި ބާރަށެވެ. އަހަރެންގެ ފަރާތުން ޖަވާބެއް ލިބޭނެ ކަމުގެ އުންމީދުގައި ކަންނޭންގެއެވެ. އަހަރެން ހަމަ އެއޮތްގޮތަށް އޮތީއެވެ. ޝާތިރުގެ ވާހަކަ ދެއްކުމުގައި ހިތާމަޔާއި ހިތްދަތިކަން އެކުލެވިގެން ވެއެވެ. އަހަރެންގެ މިޙާލާއި މެދު އޭނަ ވިސްނައި ފިކުރުކޮށް ހިތާމަ ކުރާމިންވަރު ވަރަށް ރަނގަޅަށްވެސް ހާމަކޮށްދެއެވެ.\n” ރީނާ ! އަހަރެން މިއުޅެނީ ކޮންމެހެން ވެސް ދާންޖެހޭ ވިޔަފާރީޔާ ގުޅުންހުރި ދަތުރެއްގައި ދުބާއީއަށް ފުރަން ، މިދަތުރު ނުގޮސްވާކަށް ނެތް ، އަދި ބަދަލުގައި އެހެން މީހެއް ފޮނުވޭކަށްވެސް ނެތް ، ވިޔަފާރި އިތުރަށް ކުރިއަށް ގެންދިޔުމަށްޓަކައި އަހަރެން މި ދަތުރު ދިޔުން ކޮންމެހެންވެސް ވަރަށް މުހިންމު ،ދަތުރުގައި ހޭދަވާނި ކިތައް ދުވަސްކަމެއް ނޭނގެ ، ވަރަށް އަވަހަށް ނިންމާލައިފައި އާދެވޭތޯ މަސައްކަތް ކުރާނަށް! އަހަރެން މި ފުރަނީ ރީނާއާއި ގޭތެރޭގެ ހުރިހާ ކަމެއް ނަފީސާއާއި ހަވާލުކޮށްފައި ، އޭނާ ރީނާމެން ވަރަށް ރަނގަޅަށް ބަލާނެކަން އަހަރެންނަށް ޔަގީން. 12 ގެ ފްލައިޓުން އަހަރެން ފުރަން ޖެހެނީ ، ކަމެއް ގޯސްވަންޏާ އަވަހަށް އަހަރެންނަށް އަނގާތި ”\nމިހުރިހާ ވާހަކައެއް ދެއްކުމަށްފަހު އެތަނުން ޝާތިރު ދިޔައީ ކާމިޔާބުގެ ކުރިމަތީގައި ކަރުއެލުވާލައިގެން ދިޔަ ނިކަމެއްޗެއް ހެނެވެ. އަހަރެންގެ ފަރާތުން އެއްވެސް ޖަވާބެއް ނުލިބުމުންނެވެ.\nޝާތިރު ދިޔަފަހުން ކޮންމެވެސް ވަރަކަށް އަހަރެން ބޭރަށް ނުކުމެލައި ދަރިންނާއި ވާހަކަ ދައްކައއި ހަދަމެވެ. އެކަމު ވަރަށް މަދުންނެވެ. އަހަރެންނާއި އާއިލާއަށްޓަކައި ޝާތިރު އެވަރުގެ ބޮޑު ޤުރުބާނީއެއްވަމުން ދާއިރު އަހަރެންވެސް މި ޙާލަތުން އަރައިގަތުމަށްޓަކައި ކޮންމެވެސް ވަރެއްގެ ހިތްވަރެއް ލެވޭތޯއެވެ. ވިހާ ދުވަސް ކައިރިވެފައި ވުމުން އަހަރެން އެކަނި ނިދަން އޮތުމަކީ ރައްކާތެރި ގޮތަކަށް ނުވުމުން ޝާތިރުގެ އެދުމުގެ މަތިން ނަފީސާ ނިދަން އޮންނަނީ އަހަރެންގެ ކޮޓަރީގައެވެ. މިހެން އުޅުމުގެ ތެރޭގައި ކޮންމެވެސް ވވަރަކަށް އޭނައާއި ވާހަކަ ދައްކައި ހަދަމެވެ. މިގޮތުން ދެކެވުނު މަދު ވާހަކަތަކުން ނަފީސާއަކީ ވަރަށް ޙާލުގައި އުޅޭ ނިކަމެތި މީހެއް ކަމާއި ފިރިމީހާގެ ފަރާތުން އިންތިހާއަށް އަނިޔާ ލިބޭ މީހެއްކަން އަހަރެންނަށް އެނގުނެވެ. އަދި ލިބޭ އަނިޔާގެ އެންމެ ބޮޑު ސަބަބަކީ އަތްމަތި ދަތިކަމާއި ރަނގަޅަށް ހަމަޖެހިގެން އުޅެވޭނެ ވަރުގެ ތަނަވަސްކަން ނެތުމުންކަންވެސް އެނގުނެވެ.\nހަމަ އެއިން ރެއެކެވެ. ނިދަން އޮތް އިރު ބަނޑުގައި އޮތް ދަރިފުޅު މަރު ނުވިކަމުގައިވިޔަސް އަދި މަރާނުލި ކަމުގައިވިޔަސް އެ ދަރިފުޅު އަހަރެންނާއި ވަކި ކުރާނެ ގޮތަކާއި މެދު ވަރަށް ފުންކޮށް ވިސްނީމެވެ. ނަފީސާގެ އެކަނިވެރިކަމާއި ނިކަމެތިކަމުން ފައިދާނަގައިގެން އަހަރެން ގެ މަޤްޞަދު ޙާސިލް ކުރުމަށްޓަކައި ޝާތިރު ރަށުގައި ނެތް މި ދަނޑިވަޅަކީ އެންމެ ރަނގަޅު ދަނޑިވަޅުކަމުގައި ދެކެވުނެވެ. އެހެންކަމުން އަހަރެން ބޭނުންވާގޮތަށް ކަންތައްކުރުމަށްޓަކައި އޭގެ އަނެއް ދުވަހަށް ތައްޔާރުވެގެން އަހަރެނން އިންތިޒާރުކުރީ އެރޭ ރަނގަޅަށް ނުވެސް ނިދިއެވެ.\nޖެހިގެން އައި ދުވަހު ހެނދުނު އަހަރެން އިންތިޒާރު ކުރަމުން ގެންދިޔައީ ހެނދުނުގެ ސައިހިފައިގެން ނަފީސާ ކޮޓަރިއަށް އަންނާނެ ވަގުތަކަށެވެ. އަހަރެން ހުރީ ކަންތައް ކުރަންވީގޮތް ވަރަށް ރަނގަޅަށް ރާވައި އެކަމަށް ތައްޔާރު ވެގެނެވެ. މާގިނައިރުތަކެއްނުވެ ސައިހިފައިގެން އައިސް ކޮޓަރިއަށްވަނެވެ. އަދި އެހެން ދުވަސްތަކެކޭ އެއްފަދައިން އެނދާއި ޖެހިގެން ހުރި މޭޒުގައި ކާއެއްޗެހި ހުރި ތަބަށް ބަހައްޓައިލިއެވެ. އެވަގުތު އޮށޯވެގެން އޮވެފައި އަހަރެން ތެދުވީމެވެ. ނަފީސާ އަހަރެންނަށް ބަލައިލީ ހައިރާން ކަމާއެކުއެވެ. މީގެ ކުރިން އަހަރެން ކަންތައްކޮށްފައިވާ ގޮތަކަށް ނުވުމުންނެވެ.\nއަހަރެން ތެދުވެ އެނދާއި ޖެހިގެން ކާއެއްޗެހި ހުރި ތަބަށް ބަހައްޓާފައި ހުރި މޭޒުގެ ވަތްގަނޑު ހުޅުވާލައި އެގެއިން ފައިސާ ބޮނޑިއެއް ނެގީމެވެ. އަދި ކުރިމަތީގައި ހުރި ނަފީސާ އަށް ދިއްކޮށްލީމެވެ. ނަފީސާ އެއަށްބަލަން އެހުރީ މި ވަމުންދާ ކަންތައް ނޭންގޭ މައުސޫމު ނިކަމެއްޗެއް ގޮތުގައެވެ. އޭގައި ހިފުމުގެ ބަދަލުގައި އޭނަ އިސްޖަހަލިއެވެ. އަހަރެން ނަފީސާގެ އަތުގައި ހހިފައި އެ ފައިސާ ބޮނޑި އޭނަގެ އަތަށް ލީމެވެ.\n” މި މި މިޔޯ ؟ ” ނަފީސާ ސުވާލު ކުރީ އުނދަގުލުންނެވެ.\n” ތީ 1 ލައްކަ ޑޮލަރު ، ތީގެ ބަދަލުގައި ނަފީސާ އަހަރެން ބުނާ ކަމެއް ކޮށްދިނުމުން ފުދޭނެ ” އަހަރެން އެއްވެސް ޖެހިލުމެއްނެތި ބުނެލީމެވެ.\n” ކޮ ކޮންކަމެއް؟ ” ނަފީސާ ވާހަކަ ދައްކަމުން ގެންދިޔައިރު ބިރުގަނެފައިވާ މިންވަރު އޭނާގެ އަޑުން ހާމަވެއެވެ.\n” އަހަރެން ވިހެއީމަ ޝާތިރުއަށް ގުޅާފައި އަންގާ ދަރިފުޅު މަރުވި ވާހަކަ ، އަދި މި ކުއްޖާ ގޮވައިގެނން ނަފީސާ ދޭ ، ދުވަހަކުވެސް ނާންނަގޮތަށް ، އަދި މި ދަރިފުޅު އަހަރުމެންނަށް ނުފެންނަ ހިސާބަށް ”\nނަފީސާގެ އަތުން ފައިސާބޮނޑި ވެއްޓުނެވެ. އަދި ހުރިތަނުން ފަހަތަށް ޖެހިލެވުނެވެ.\n” ކި ކި އެއި ކީއްވެ ؟ ” ނަފީސާއަށް ކުޑަކޮށްރޮވޭ ގޮތް ވިއެވެ.\n” މާގިނަ ސުވާލު އަހަރެންނާ ނުކުރޭ ، އަހަރެން ބުނާ ގޮތަށް ކަންތައް ކުރޭ ، އަހަރެން މީ ނަފީސާގެ ސާހިބު ، އަހަރެން ބުނާގޮތަށް ކަންތައް ނުކޮށްފިނަމަ އަހަރެންނަށް ނަފީސާ އަށް ބޭނުން ގޮތެއް ހެދިދާނެ ، ކިތަންމެ ބޮޑު ދަންތުރައެއްގައިވެސް ޖެއްސިދާނެ ”\nއަހަރެން ގަސްތުގައި ރުޅި އިސްކޮށް ނަފީސާއަށް ބިރު ދެއްކީ މިކަން ކުރުމުގައި އަހަރެންނަށް އޮތް އެންމެ ފަސޭހަ އަދި ހަނި ފުރުސަތަކީ މިއީ ކަމަށް ވާތީއެވެ.\nނަފީސާއަށް އިތުރުގޮތެއް ނެތުމުން އަހަރެން ވަރަށް ބޮޑަށް ނުފޫޒު ގަދަކޮށްގެން އަހަރެން ބބޭނުންވާ ގޮތަށް ކަންތައް ކޮށްދިނުމަށް ނަފީސާ އެއްބަސްވިއެވެ. މިގޮތަށް ކަންތައް ވެގެން ދިޔަގޮތުން އަހަރެންގެ ސިކުނޑީގައިވަ ހާސްކަން ވަރަށް ބޮޑަށް ލުއިވެގެން ދިޔަ ކަމުގެ އިޙްސާސް ކުރެވުނެވެ. ކޮންމެއަކަސް ނަފީސާގެ ނިކަމެތިކަމާއި އަހަރެންގެ މުއްސަނދިކަމުގެ ފައިދާ އެ އިޚްލާސްތެރި އަންހެނާގެ ކިބައިން ވަރަށް ރަނގަޅަށް ނަގައިފީމެވެ. މިހާރު އިންތިޒާރު ކުރެވެމުން މިދަނީ އަވަހަށް ވިހާނެ ވަގުތަކަށެވެ.\nހަމަ އެދުވަހުގެ ރެއެވެ. ވިހެއުމަށްޓަކައި ބަނޑަށް ތަދުވާތީ އަހަރެން ހޮސްޕިޓަލަށް ގެންދެވުނެވެ. އިރުތަކެއްނުވެ މާބޮޑު ވޭނަކައި ނުލައި އަހަރެން ވިހައިފިއެވެ. ރީތި ދޮން ފިރިހެން ކުއްޖެކެވެ. އެކަމަކު އެކުއްޖާ ފުރަތަމަވެސް ފެނުލުމުގެ އިތުރަށް އެ މައުސޫމު ރުއިމުގެ އަޑު އަހަރެންގެ ކަންފަތުގައި ޖެހުނީ ހޮނު ގޮގުރިއެއްގެ އަޑުގެ ގޮތުގައެވެ. އެދ ދަރިފުޅަށް ކުރާ ނަފްރަތެއްގެ ބޮޑު ކަމުންނެވެ. އަހަރެން އެންގިގޮތަށް ނަފީސާ ޝާތިރަށް ގުޅުމަށްފަހު ވިހެއުމުގެ ތެރޭގައި ދަރިފުޅު މަރުވިކަމަށް އަންގައިފިއެވެ. އެކަމަކު ނަފީސާ އެކަން ކުރީ އެއްވެސް ވަރަކަށް ބޭނުންވެގެން ނޫންކަން އަހަރެންނަށް ރަނގަޅަށް އެނގެއެވެ. މަޖުބޫރު ކަމުން ފުރިފައިވާ ހިތަކައިގެންނެވެ.\nޖެހިގެން އައިދުވަހު ހަވީރު އަހަރެން ގެޔަށް ދޫކޮށްލިއެވެ. އަހަރެން ގެޔަށް އައީ ވަރަށް ހިތްހަމަ ޖެހިގެންނެވެ. މިހައި ދުވަހު އަހަރެންގެ ސިކުނޑިޔާއި ހިތުގައިވާ ބަލިކަން އެއްކޮށްފިލައި ދިޔަ ކަހަލައެވެ. ނަފީސާ އެކުއްޖާ ގޮވައިގެން ދިޔައެވެ. ކޮންތާކަށް ކަމެއް ނޭނގެއެވެ. އެނގޭކަށް ބޭނުމެއްވެސް ނޫނެވެ. އަހަރެންނަށް އެއިން ކޮން ކަމެއް ހެއްޔެވެ؟ އެ ކުއްޖާއެއް ދެން އަހަރުމެންނަކަށް ނުފެންނާނެއެވެ. އަދި އޭނަގެ އުދަގުލެއްވެސް ނުފޯރާނެއެވެ.\nއަހަރެން ހޮސްޕިޓަލުން ދޫކޮށްލި ދުވަހާއި ޖެހިގެން އައި ދުވަހު ޝާތިރު އެނބުރި އައެވެ. ދަރިފުޅު މަރުވި ޚަބަރުން ޝާތިރުއަށް ލިބިފައިވަނީ ފުންހިތާމައެކެވެ. ވަރަށް ދުވަހަށްފަހު ލިބޭ ދަރިއަކީ ފިރިހެން ކުއްޖެއްކަން އެނގުނު ހިސާބުން ކުރި އުންމީދު ވެއްޔާލައި މޮޑެވިގެން ދިޔުމުންނެވެ. ވަރަށް ގިނަވަގުތު ޝާތިރު އަހަރެން ކައިރީގައި ރޮއެ ހިތާމަކޮށް ހެދިއެވެ. އެ ހިތާމައިގައި އަހަރެންވެސް ވަރަށްބޮޑަށް ރުއި ހެދީމެވެ. އެއީ ޝާތިރުއަށް ޝައްކެއް ވިޔަނުދޭށެވެ. އެކަން ކިތަންމެ ރަނގަޅަކަށްވެސް ވެއްޖެއެވެ. ހީކުރި ގޮތާއި އެއްގޮތަށް މި ދަނޑިވަޅަކީ އަހަރެންނަށްވެސް ފުން ހިތާމައެއްލިބި އިތުރަށް ނުތަނަވަސްކަން ލިބޭނެ ވަގުތެއްކަމުގައި ޝާތިރު ދެކުނެވެ.\nކަންދިމާކުރީ އަހަރެން ހީވެސް ނުކުރާހާވެސް ނަސީބު ރަނގަޅަށެވެ. ލިބުނު ހިތާމައިން އަހަރެންގެ ސިކުނޑި ނެރެ މާޙައުލު ބަދަލުކުރުމުގެ އިތުރަށް ވިޔަފާރި އިތުރަށް ފުޅާކުރުމަށްޓަކައި ދުބާއީއަށް ދިރިއުޅުން އެއްކޮށް ބަދަލުކުރުމަށް ޝާތިރު ނިންމިއެވެ.\nމި ޚަބަރު ވެގެން ދިޔައީ އަހަރެންގެ ހިތަށް ލިބުނު އެންމެ ބޮޑު އެއް ހިތްހަމަ ޖެހުމަށެވެ. ޝާތިރުއަށް ސިއްރު ކުރަން ބޭނުންވި ޙަޔާތުގެ މި ބޮޑު ސިއްރު ރަނގަޅަށްވެސް ސިއްރެއްގޮތުގައި ބޭއްވުމަށް ފުރުސަތު ފަހިވީއެވެ. ދެން އެނބުރި ލަންޑަނަށް ނާންނަގޮތަށް އަހަރުމެން ދުބާއީ އަށްފުރީ ދެން ދުވަހަކުވެސް އެދަރިފުގެ އުނދަގުލެއް އަހަރެންނަށް ނުވާނެ ކަމުގެ ފުރިހަމަ ޔަގީންކަމާއެކުއެވެ. ކުރެވުނު ކަންތައް ސިއްރެއްގޮތުގައި ބާއްވައިގެން މެނުވީ އަހަރެންނަށް އިތުރަށް ހަމަޖެހިގެން އުޅުން ވާނީ ދަތިކަމަކަށެވެ.\nއެހާ ސަޅި އެއް ނޫން\nHishher His h her\nMujuthamau ah mivaahaka negative koh negidhaane kamuge chance bodu Eee aslu baby ah hedhi ?gothun\nOtherwise the stry is nice……. ??It’s my opinion\nVarah reethi haadhisaa eh. Genesfa in goi ves salhi ?\nMivaru ge molhu vaahaka liyuntheriyeh adhi nudheken huvaa mibuni haadha reethi vaa haka ekey saabahey youshau??\nMeege2van baeh beynun\nވަރަށް ވަރަށް ރީތި މާޝާﷲ ކޮން އިރަކުން އާ ވާހަކަ އެއް ދެން ކިޔާލަން ލިބޭނީ\nAlheyyyyy haadha nubai hisaabakunney thi nimmaalee.. ?????? Adhi emme jumulaeh namaves ithurah innamaey hithah eree kithah faharu kameh ves neynge ????????????????????? Vvvvv interesting. Nimunu iruves neyngunu. Vaahakaige thereah vadhe husvefa indhevunee.. ??????????????????????? Vvvvvv reethi mi vaahaka ves. Anekka ehaa dhugukoh genes dheefaves. Inee. ❤❤❤❤❤❤❤❤???????❤❤❤❤❤❤❤. Vaahakaige sifakurunthah hama vvvv perfect. Basthahves v kiyaahiyvaa haa fashuvi vefa saadhaa.. ??????????????????????????????? ???????????????????????????????????? Vvvvv molhu ingey. Keep it up. U r the best. ????????????????????????????????? Waiting for the next part. ❣❣❣❣❣??????? ❣❣❣❣❣❣???????❣❣❣❣❣❣\nވާހަކަ ރީތި! އެކަމު ވަރަށް ގިނަައިން އެއް ވާހަކައެއް ތަކުރާރުވެފައި ހުރުމުން ކިޔާ މީހުން ފޫހި ވުން އެކަށީގެންވާ. މިސާލަކަށް އެ ދަރިފުޅަށް ނަފްރަތުކުރާ ވާހަކަ ވަރަށް ގިނަ ޖުުމުލަތަކުން ގެނެސްފައި އެބަހުރި. އެކަހަލަ ތަކުރާރުކުރުންތައް މަދުކޮށްލިނަމަ ވާހަކަ މިހާ ދިިގުވެސް ނުވީ ކަންނޭގެ! އުއްމީދު ކުރަން މި ކޮމެންޓް ޕޮސިޓިވް ކޮށް ނަގާނެކަމަށް! ސަލާމާއި ހެޔޮ ދުއާ!\nއުފަލާއެކު ބަލައިގަންނަން ♥\nދެން ވާހަކައެއް ގެނެސްދޭއިރު ތިކަހަލަ ކަންމަށް ސަމާލުކަން ދޭނަން!\nMivaruge reethi molhu vaahaka eh adhi nukiyey. Ummeedhu kurany mikahala ehen vaahaka eh kiyaalan libeyne kamah\nވަރަށް ރީތި ވާހަކަ އެއް! ދަރިފުޅު ގެ ވާހަކަ އަދި އިތުރަށް ލިޔެލާފަ އޮތް ނަމަ ވަރަށް ފުރިހަމަ ވާނެ. މިސާލަކަށް؛ ދަރިފުޅު ބޮޑުވަމުން ދިޔަ ގޮތުގެ ވާހަކަ އާއި، އަދި ފަހުން ޝާތިރު އާއި ދަރިފުޅު ދިމާވެ ކުރިން ވެފަ ހުރި ހުރިހާ ކަމެއް ފަޅާ އަރާ ރީނާ އެ ދަރިފުޅާ މެދު ކަންތައް ކުރި ގޮތް އެނގުނީމައި ޝާތިރު ކަންތައް ކުރާނެ ގޮތާއި، އަދި އެ ކުއްޖާގެ އާައިލާއާ އަލުން ގުޅިގެން އުފަލުން އުޅޭ ވާހަކަ ލިޔެލިނަމަ ވަރަށް ސަޅި ވާނެ. އޭރުން ވާހަކަ ދިގު ވެފަ ރީތި ވާނެ.\nއެކަމަކުވެސް ވާހަކަ ވަރަށް ރީތި! ލިޔުންތެރިކަމުގެ ހުނަރު ފެނޭ. އަދިވެސް މިކަހަލަ ރީތި ވާހަކަ އެއް ގެނެސްދޭނެ ކަމަށް އުއްމީދު ކުރަން.\nލިޔުޝާ ލިޔަންވީނުން މި ވާހަކައިގެ ޕާރޓް2ތިހާ މޮޅިއްޔާ\nހުރިހާ ވާހަކައިގަ އަބަދު އެއްގޮތެއްވާންޖެހޭތަ.\nVara thafaathu adi reethi vaahaka eha.\nދަރިއަކު ހޯދަން މަސައްކަތްކުރާތާ ފަސް އަހަރުވެއްޖެ: ޝިލްޕާ\nފެން ބޮއިފަ އެއްލައިލެވޭ ހުސްފުޅީގެ މަޤާމް ތިއަ އުޚުތުން ހޯދަމުން ތިއަ ދަނީ ހަމަ އަމިއްލައަށެވެ!


White House gai buruga elhi kanbaleh\nސަމީރާ ފަޒީލީ: ވައިޓް ހައުސްގައި ނޫސްވެރިންނަށް މައުލޫމާތު ދެއްވަނީ\nވައިޓް ހައުސްގައި ނޫސްވެރިންނަށް މައުލޫމާތު ދެއްވުމަށް ބުރުގާއެޅި ކަނބަލަކު ޕޯޑިއަމަށް އެރުމުން ޓްވީޓާ ކެކިގެންފި އެވެ. ސަމީރާ ފަޒީލީ ވަަނީ މިދިއަ ބުދަ ދުވަހު މީޑިއާއަށް މައުލޫމާތު ދެއްވައި އަދި ނޫސްވެރިންގެ ސުވާލުތަކަށް ޖަވާބު ދެއްވާފަ އެވެ.\nސަމީރާ ފަޒީލީއަކީ ބައިޑަން ސަރުކާރުގެ ނެޝަނަލް އިކޮނޮމިކް ކައުންސިލްގެ ޑެޕިއުޓީ ޑައިރެކްޓަރެވެ. މައުލޫމާތު ދެއްވާފައި ވަނީ މަގާމާ ގުޅުން ހުރި އަދި ހަވާލު ކުރައްވާފައިވާ މަސައްކަތްތަކާ ބެހޭ މައުލޫތަކަށެވެ.\nއެމެރިކާ ސަރުކާރުން އަދި ހާއްސަކޮށް ވައިޓް ހައުސްއިން ބުރުގާ އެޅި ކަނބލަކަށް މިވަރުގެ ޝަރަފެއް ދީފާނެ ކަމަށް ގިނަ ބަޔަކު ގަބޫލު ނުކުރާނެ އެވެ. އެމެރިކާއަކީ މުސްލިމުންނާ ބީރައްޓެހި އަދި އެވަގުތަކު ވެރިކަން ކުރައްވާ ބޭފުޅެއްގެ ސަބަބުން ވެސް މުސްލިމުންނަށް އިހާނެތިކޮށް ހިތަން ފަރިތަ ގައުމެކެވެ.\nއެމެރިކާގެ ވެރިކަމާ ބައިޑަން ހަވާލުވެ ވަޑައިގެން ޕްރެސް ޓީމް އެކުލަވައި ލެއްވީ ހުސް ކަނބަލުންނަށް އިސްކަން ދެއްވައި ގެންނެވެ، އަދި އަރިސް މަގާމުތަކަށް ވެސް ކަނބަލުން ވަނީ ހަމަޖައްސަވާފަ އެވެ. ބައިޑަންގެ ނައިބު ރައީސް އަކީ ވެސް ކަނބަލެކެވެ.\nޓްވީޓާގައި އަތް ޖަހަމުން ފޯރި ނެގި މީހުން ބުނެފައި ވަނީ ވައިޓް ހައުސް ދޫކުރައްވައި ޓްރަމްޕް ވަޑައިގެންނެވި ފަހުން އަދިވީ މަހެއްހާ ދުވަހެވެ. ވައިޓް ހައުސްގައި ނޫސްވެރިންނަށް މައުލޫމާތު ދެއްވުމަށް އެ ހުންނެވީ އުހުތާއެކެވެ. އަދި އެހުންނެވީ ބުރުގާ އަޅައިގެންނެވެ.\nސަމީރާ ފަޒީލީ އެމެރިކާއަށް ފޯރާފައި ވަނީ ކަޝްމީރުންނެވެ. އޭނާ ވަނީ އެޓްލާންޓާގެ ފެޑެރަލް ބޭންކްގައި ޑައިރެކްޓަރެއްގެ މަގާމު އަދާ ކުރައްވާފަ އެވެ.\nބާރަކް އޮބާމާ ސަރުކާރުގައި ވެސް ސަމީރާ މަސައްކަތް ކުރެއްވި އެވެ. އެއީ ނެޝަނަލް އިކޮނޮމިކް ކައުންސިލްގެ އެޑްވައިޒަރެއްގެ މަގާމުގަ އެވެ. އަދި މިނޫން މަގާމްތައް ވެސް އޭނާ ވަނީ ފުރުއްވާފަ އެވެ.\nސަމީރާ ފަޒީލީގެ މަންމަ އަދި ބައްޕައަކީ ވެސް ޑޮކްޓަރުންނެވެ. މުހައްމަދު ޔޫސުފް ފަޒީލީ އަދި ރަފީގާ ފަޒީލީ އުފަންވީ ކަޝްމީރުގަ އެވެ.\nސަމީރާ ނޫނަސް ބައިޑަން ސަރުކާރުގައި މުސްލިމް ކަނބަލުން ވަޒީފާ އަދާކުރައްވަ އެވެ. އަޒްރާ ޒޭޔާ އަކީ ވެސް އެހެން މިސާލެކެވެ. އޭނާ އަކީ އަންޑާ ސެކްރެޓަރީ ފޮ ސިވީލިއަން ސެކިޔުރިޓީ، ޑިމޮކްރަސީ އެންޑް ހިއުމަން ރައިޓްސް އެވެ.\nބަރަކް އޮބާމާ ޑޮނަލްޑް ޓްރަމްޕް ޖޯ ބައިޑަން


އެއްހަމަ ހަވީރު – ނުކުޅެދުންތެރިކަން ހުންނަ މީހުންނަށް އުފާވެރި ވަގުތުކޮޅެއް\nއިސްމާޢީލް ޖައިޝް 13 ޑިސެމްބަރ 2020\nބައިނަލްއަޤްވާމީގޮތުން ފާހަގަކުރާ ނުކުޅެދުންތެރިކަން ހުންނަ މީހުންގެ ދުވަހުގެ ޙަރަކާތްތައް ރާއްޖޭގެ އެކި ސަރަޙައްދުތަކުގައި ވަނީ ކުރިއަށް ގެންގޮސްފައެވެ. މިފަދަ ހަރަކާތްތަކުގެތެރެއިން ހއ.އިހަވަންދޫގައި ކުރިއަށް ގެންދިޔަ ޚާއްސަ ހަވީރަކީ ތަފާތު ޙަރަކާތެކެވެ.\nމި ހަވީރު ކުރިއަށް ގެންގޮސްފައިވަނީ އިހަވަންދޫ ވުމެންސް ކޮމިއުނިޓީން އިސްނަގައިގެންނެވެ. ޕީއެސްއެމް ނިއުސްއަށް ދެއްވި އިންޓަވިއުއެއްގައި ވުމެންސް ކޮމިއުނިޓީގެ ރައީސާ ފާޠިމަތު ޝާޢިރާ ވިދާޅުވީ މިހަވީރު ކުރިއަށް ގެންދިއުމުގައި އިހަވަންދޫގެ އެކިއެކި މުއައްސަސާތަކުގެ އެހީތެރިކަން ވަރަށް ބޮޑަށް ލިބިފައިވާކަމަށެވެ. އެގޮތުން މިޙަރަކާތުގައި އިހަވަންދޫގެ މުއައްސަސާތަކުން ވަނީ ކުޅިވަރު ކުޅުމާއި މަޢުލޫމާތު ފޯރުކޮށްދިނުމުގެ ތަފާތު ސްޓޯލްތަކެއް ހިންގާފައިވާކަމަށް އޭނާ ވިދާޅުވިއެވެ.\nޚާއްސަ އެހީއަށް ބޭނުންވާ 90 މީހަކާއި ނުކުޅެދުންތެރިކަން ތަޙައްމަލު ކުރަމުންދާ 30 މީހެއް މިވަގުތު އިހަވަންދޫގައި އެބަތިއްބެވެ. މި ޙަރަކާތުގެސަބަބުން ނުކުޅެދުންތެރިކަން ހުންނަ މީހުންގެ އިޙުސާސްތައް ހާމަވެ އެ މީހުންނާ މުޖުތަމަޢާ އޮންނަ ގުޅުން ބަދަހިވެގެން ދިޔަކަމަށް ވުމެންސް ކޮމިއުނިޓީ ބުންޏެވެ.\nއިހަވަންދޫގައި ބޭއްވި މިހަވީރުގައި ޖެންޑަރ މިނިސްޓްރީންވަނީ ޚާއްސަ މެސެޖެއް ފޯރުކޮށްދެއްވާފައެވެ. މެސެޖު ދެއްވީ މިނިސްޓަރ އޮފް ސްޓޭޓް ފޮރ ޖެންޑަރ، ފެމިލީ އެންޑް ސޯޝަލް ސަރވިސަސް އިފްހާމް ޙުސައިނެވެ.\nއިފްހާމް ވިދާޅުވީ ސަރުކާރުގެ މުއައްސަސާތަކުން ނުކުޅެދުންތެރިކަންހުންނަ މީހުންނަށް ފޯރުކޮށްދޭ ޚިދުމަތްތަކުގެ މަޢުލޫމާތު އެކަށީގެންވާ ގޮތެއްގައި އެފަރާތްތަކުގެ ބެލެނިވެރިންނަށް ލިބުމުގައި، ދަތިތަކެއް ހުރިކަން މިނިސްޓްރީއަށް ފާހަގަކުރެވިފައިވާކަމަށެވެ.\nއިހަވަންދޫ ވުމެންސް ކޮމިއުނިޓީން އަންނަނީ ނުކުޅެދުންތެރިކަން ހުންނަ މީހުންނާއި ޚާއްސަ އެހީތެރިކަމަށް ބޭނުންވާ މީހުންނާ ގުޅުންހުރި ކަންކަމުގައި، ޢާއްމުންނާއި ބެލެނިވެރިން ހޭލުންތެރިކުރުމަށް ތަފާތު ޙަރަކާތްތައް ހިންގަމުންނެވެ.\nއަރުޝީފަށް ނެގީ 13/12/2020 19:45\nއެންމެފަހުން އަޕްޑޭޓްކުރީ 13/12/2020 19:45\nއައިޝަތު އަހުމަދު4މިނެޓު ކުރިން\nއަހުމަދު ސާއިލް އަލީ 8 މިނެޓު ކުރިން\nރިމާހް 10 މިނެޓު ކުރިން\nމުޙައްމަދު ޢަބްދުﷲ 28 މިނެޓު ކުރިން


News - މަޢުލޫމާތު ހޯދައި ލިބިގަތުމުގެ ޙައްޤާ ގުޅޭގޮތުން ވަޒީރުންނަށް މަޢުލޫމާތު އަރުވައިފި\nމަޢުލޫމާތު ހޯދައި ލިބިގަތުމުގެ ޙައްޤާ ގުޅޭގޮތުން ވަޒީރުންނަށް މިއަދު މަޢުލޫމާތު ދެއްވައިފި އެވެ.\nރައީސުލްޖުމްހޫރިއްޔާގެ އޮފީހުގައި މިއަދު ހެނދުނު ބޭއްވި ކެބިނެޓް ވޯކިން ސެޝަންގައި މަޢުލޫމާތު ހޯދައި ލިބިގަތުމުގެ ޙައްޤާ ގުޅޭގޮތުން ޕްރެޒެންޓޭޝަން ދެއްވީ އިންފޮމޭޝަން ކޮމިޝަނަރު ޙުސައިން ފިޔާޒު މޫސާއެވެ. އެ ބައްދަލުވުމުގައި ރައީސުލްޖުމްހޫރިއްޔާ އިބްރާހިމް މުޙައްމަދު ސޯލިޙް އާއި، ރައީސުލްޖުމްހޫރިއްޔާގެ ނައިބު ފައިސަލް ނަސީމްގެ އިތުރުން ކެބިނެޓްގެ ވަޒީރުންނާއި، ރައީސް އޮފީހުގެ މިނިސްޓަރުންނާއި، އިސް ވެރިން ބައިވެރިވެވަޑައިގަތެވެ.\nއިންފޮމޭޝަން ކޮމިޝަނަރު ފިޔާޒު ދެއްވި ޕްރެޒެންޓޭޝަންގައި، މަޢުލޫމާތު ހޯދައި ލިބިގަތުމުގެ ޙައްޤުގެ ޤާނޫނާއި، އެ ޤާނޫނުގެ ދަށުން ހަދާފައިވާ ޤަވާޢިދުތަކާ އުސޫލުތަކާބެހޭ ގޮތުންނާއި، ގޮންޖެހުންތަކާ ގުޅޭ ގޮތުން މަޢުލޫމާތު ޙިއްސާކުރެއްވެވިއެވެ.\nމި ބައްދަލުވުމުގައި ވަޒީރުން ކުރެއްވި ގިނަ ސުވާލުތަކަށް ވެސް އިންފޮމޭޝަން ކޮމިޝަނަރު ޖަވާބު ދެއްވެވިއެވެ. މަޢުލޫމާތު ދޫކުރުމުގައި ދިމާވާ ކަންކަމާއި، އިތުރަށް ރަނގަޅު ކުރެވިދާނެ ބައެއް ކަންކަމުގެ ޚިޔާލު ވެސް ވަޒީރުން ދެއްވެވިއެވެ.\nއިންފޮމޭޝަން ކޮމިޝަނަރު ފިޔާޒު ފާހަގަ ކުރެއްވި ގޮތުގައި ބައެއް ޙާލަތްތަކުގައި ގޮންޖެހުންތައް ހުރި ނަމަވެސް، ތަފާސްހިސާބުތަކުން ދައްކާ ގޮތުގައި މަޢުލޫމާތު ހޯދައިލިބިގަތުމުގެ ޙައްޤުގެ ޤާނޫނަށް މުއައްސަސާތަކުން ޢަމަލުކުރާ މިންވަރު މިހާރު އަންނަނީ ރަނގަޅުވަމުންނެވެ. ނަމަވެސް އިތުރަށް ވެސް ރަނގަޅު ކުރަންޖެހޭ ބައެއް ކަންކަން ފާހަގަކުރެއްވެވި އެވެ.\nއިންފޮމޭޝަން ކޮމިޝަނަރު ޙުސައިން ފިޔާޒު މޫސާ ވިދާޅުވި ގޮތުގައި "މި ދައުލަތަށް އެންމެ ހެޔޮ ގޮތަކީ ހާމަކަން ވީހާ ވެސް ބޮޑުކުރުން" ކަމަށާއި، ބިރެއް ނެތި މަޢުލޫމާތު ހާމަކުރުމުގެ ޘަގާފަތެއް ޤާއިމުކުރުން ކަމަށެވެ. ހެޔޮ ހިންގުމުގެ ނިޒާމަކަށް އެންމެ މުހިންމު ކަމަކީ ވެސް ހާމަކަން ބޮޑުކުރުން ކަމަށާއި ނަޒާހަތްތެރި ދައުލަތެއް އުފެދޭނީ ވެސް މަޢުލޫމާތު ހާމަކަން ބޮޑުވި މިންވަރެއްގެ މައްޗަށް ކަމަށް ކޮމިޝަނަރު ވިދާޅުވި އެވެ.\nވަޒީރުންގެ މަޖިލީހަށް ޕްރެޒެންޓޭޝަނެއް ދެއްވުމަށް ފުރުޞަތު ދެއްވި ކަމަށްޓަކައި އިންފޮމޭޝަން ކޮމިޝަނަރު ފިޔާޒު، ރައީސް ސޯލިހަށް ޝުކުރު އަދާކުރެއްވެވި އެވެ.


SunOnline: Redmi note 11 anna buraasfathi dhuvahu dhakkaalany\nރެޑްމި ނޯޓް 11\nއަންނަ ބުރާސްފަތި ދުވަހު ޒައޯމީން ޗައިނާގައި ބާއްވާ ހަފްލާއެއްގައި ރެޑްމީ ނޯޓް 11 ތައާރަފް ކުރަން ނިންމައިވާކަމަށް ބޭރުގެ މީޑިއާތަކުން ރިޕޯޓުކޮށްފިއެވެ.\nޒައޯމީ ކުންފުނިން ޗައިނާގެ ސޯޝަލް މީޑިއާ ޕްލެޓްފޯމް، ވީބޯ މެދުވެރިކޮށް ބުނި ގޮތުގައި ރެޑްމީ ނޯޓް 11 ފަރުމާކޮށްފައި ވަނީ ޕަންޗު ހޯލް ޑިސްޕްލޭއަކާއެކު ޖުމުލަ ތިން ކެމެރާ ހިމެނޭ ގޮތަށެވެ.\nރިޕޯޓްތައް ބުނާ ގޮތުން އަންނަ ބުރާސްފަތި ދުވަހު ބާއްވާ ހަފްލާގައި ރެޑްމީ ނޯޓް 11 އާއި ރެޑްމީ ނޯޓް 11 ޕްރޯވެސް ދައްކާލާނެއެވެ. ނަމަވެސް ނޯޓް 11 ސީރީސްގައި ހިމެނޭނީ ކޮން ބާވަތެއްގެ ފޯނުތަކެއްކަން އެ ކުންފުނިން އަދި ހާމަނުކުރެއެވެ.\nރެޑްމީ ނޯޓް 11 އަކީ ހަ ޖީބީ ރެމަކާއި 128 ޖީބީ އިންޓާނަލް ސްޓޯރޭޖެއް އެކުލެވޭ ފޯނެއްކަމަށް ބޭރުގެ މީޑިއާ ރިޕޯޓްތަކުން ބުނެއެވެ.\nމީގެ އިތުރުން އެ ފޯނުގެ ފަހަތު ކެމެރާގައި 55 މެގަ ޕިކްސެލް ޕްރައިމަރީ ސެންސާ އަކާއި އަށް މެގަ ޕިކްސެލް ވައިޑް އޭންގަލް ލެންސަކާއި ދޭއް މެގަ ޕިކްސެލް ޑެޕްތް ސެންސާ އަދި ދޭއް މެގަ ޕިކްސެލް މެކްރޯ ލެންސެއް ހިމެނޭނެ ކަމަށް އެ ރިޕޯޓުތަކުގައިވެއެވެ. އަދި ފްރޮންޓު ކެމެރާގައި އަށް މެގަ ޕިކްސެލް ސެންސާއެއް ހިމެނޭނެ ކަމަށް އެ މީޑިއާތަކުން ލަފާކުރެއެވެ.\nހަމައެހެންމެ ރެޑްމީ ނޯޓް 11 ޕްރޯ ގައި އަށް ޖީބީ ރެމެއް އެކުލެވޭ ކަމަށް ރިޕޯޓްތަކުން ބުނެއެވެ. އަދި އެފޯނުގެ އިންޓާނަލް ސްޓޮރޭޖުގައި 256 ޖީބީ އެކުލެވޭނެކަމަށް ވެސް އެ ރިޕޯޓްތަކުގައިވެއެވެ.\nކޮންމެއަކަސް ރެޑްމީ ނޯޓް 11 ވާނީ ގަންނަން ބޭނުންވާ މީހުންނަށް ހެޔޮ އަގެއްގައި ލިބޭނެ ފޯނަކަށެވެ. މިފޯނު ޗައިނާގައި ތައާރަފްކުރުމަށް ފަހު ވަރަށް އަވަހަށް ބާޒާރަށް ނެރެ، ވިއްކަން ފަށާނެ ކަމަށް ޒައޯމީން ބުނެއެވެ.\nސެމްސަންގް ފަހުގެ ފޯނުތަކަށް ދިރާގުން ޕްރީއޯޑަރު ނަގަނީ\nމޯބައިލް ސިގްނަލް ބޫސްޓަރު ނުބަހައްޓަން އަންގައިފި


ސަލްމާންގެ "ބައިޖާން" އަންނަ އަހަރު ދިވާލީއަށް ސަލްމާންގެ "ބައިޖާން" އަންނަ އަހަރު ދިވާލީއަށް\n"ކަބީ ޢީދު ކަބީ ދިވާލީ" ގެ ނަމުގައި ކުރިން ގެނެސްދިނުމަށް ހަމަޖެހިފައިވާ ސާޖިދު ނަދިއާދްވާލާގެ ފިލްމުގެ ނަން މިހާރު ވަނީ "ބައިޖާން" އަށް ބަދަލުކޮށްފައެވެ. ސަލްމާންޚާން ލީޑްރޯލުން ފެނިގެންދާ މި ފިލްމުގައި ސަލްމާން ފެންނީ ކައިވެނި ނުކޮށް ހުންނަ3ކުދިންގެ ބޭބެއްގެ ރޯލުންނެވެ.\nފަރްހާދު ސަމްޖީ ޑައިރެކްޓްކުރާ މި ކޮމެޑީ ފިލްމުގެ އެންމެ ފަހުގެ ޚަބަރަކީ އަންނަ އަހަރުގެ ދިވާލީގައި ފިލްމު ރިލީޒްކުރަން ނިންމި ވާހަކައެވެ.\nފިލްމުގެ ޝޫޓިންތަކާއި ބެހޭގޮތުން މަޝްވަރާކުރުމަށް ސަލްމާނާއި ޕްރޮޑިއުސަރ ސާޖިދު ވަނީ ދާދި ފަހުން ބައްދަލުކޮށްފައެވެ. ފިލްމު ރިލީޒްކުރާނެ ތާރީހުވެސް ނިމުނީ މި ބައްދަލޗުމުގެ ތެރެއިންކަމަށް ވެއެވެ. ސަލްމާންގެ އެކްޝަން ތްރިލަރ "ޓައިގަރ 3" ގެ މަސައްކަތް ނިންމާލުމަށްފަހު އަންނަ ނޮވެމްބަރުގައި ސަލްމާން ދެން އެންމެ އަވަހަށް ފަށާނީ މި ފިލްމުގެ މަސައްކަތެވެ.\nޑައިރެކްޓަރ ފަރުހާދުގެ "ބައްޗަން ޕާންޑޭ" ގެ މަސައްކަތް މިހާރު ނިމިފައިވުމާއެކު ފަރުހާދު ދެން އެންމެ އަވަހަށް ފަށާނީ "ބައިޖާން" ގެ ޕްރީ ޕްރޮޑަކްޝަންގެ މަސައްކަތެވެ. މިއާއެކު މި ފިލްމު ވެގެންދާނީ 2014 ވަނަ އަހަރު ދެއްކި ސޫރަޖް ބަޖްރަތިޔާގެ ފެމިލީ ޑްރާމާ "ޕްރޭމް ރަތަން ދާން ޕާއޯ" އަށްފަހު ދިވާލީގައި ރިލީޒްކުރާ ސަލްމާންގެ ފުރަތަމަ ފިލްމަށެވެ.


ލޯބިވަން ޔާރާއޭ 13 | Esfiya - Dhivehi Vaahaka Site\nހިތާމަ އެހެނިހެން ލޯބި November 22, 2019\nދެލޯ މެރެމުންދިޔަ ޔަނާލް ފެނި އިކާންއަށް ޔަނާލްގެ ނަމުން ގޮވާލާ ދުވެފައި ގޮސް ޔަނާލްގެ ހަށިގަނޑުގައި ހިފަހައްޓާލެވުނީ ކިރިޔާއެވެ. އޭރު ޔަނާލްގެ ހަށިގަނޑުގައި އެއްވެސް ހަރަކާތެއްނެތެވެ. ދެލޯ މެރިފައިވީއިރު މޫނު މަތީގައިވީ ވަރުބަލިކަމެވެ. ހާސްވެފައިހުރި އިކާން މަޑުމަޑުން ޔަނާލްގެ ކޮލުގައި އަތުން ކޮއްޓާލިއެވެ. ދެތިން ފަހަރު ތަކުރާރުކުރުމުންވެސް ޔަނާލްގެ ފަރާތުން ހަރަކާތެއް ނުފެނުމުން އިކާން އިތުރަށް ހާސްވިއެވެ. އެވަގުތު އިކާންގެ ފަހަތުން ހޯލްވޭއިން ނުކުމެގެން އައި މިކާލްއަށް އެމަންޒަރުތައް ފެނި އަވަސް ފިޔަވަޅުތަކެއްގައި އެދިމާލަށް ދެވުނެވެ. ” އިކް… ޔަނާލް… ކިހިނެއްވީ ޔަނާލްއަށް… ” މިކާލްއަށް އަވަސް އަވަހަށް ސުވާލުކޮށްލެވުނެވެ. ” އަހަރެން އައިއިރު ޔަނާލް ވެއްޓެންދަނީ… މިކް… ކާރު ނެރޭ… އަވަހަށް ހޮސްޕިޓަލަށް ދާން… ” އިކާން ޔަނާލްގެ ހަށިގަނޑު އޭނަގެ އަތްދަނޑި މައްޗަށް ލަމުން އެހެން ބުނުމާއެކު މިކާލް އަވަސް އަވަހަށް ވެއްޓިފައި އޮތް ޔަނާލްގެ ކްލަޗް ނަގާ ކާރު ނެރުމަށް އަވަސްވެގަތެވެ. މިކާލް ކާރު ގެނެސް މަޑުކޮށްލާ ފަހަތު ޝީޓުގެ ދޮރު ހުޅުވާލުމާއެކު އިކާން ޔަނާލްއާއެކު ފަހަތު ޝީޓަށް އެރިއެވެ. މިކާލް އަވަސް އަވަހަށް ޑްރައިވިން ޝީޓަށް އަރާ ހޮސްޕިޓަލަށް ދިއުމަށް ކާރު ދުއްވާލިއެވެ.\nކާރުގައި އިންއިރުވެސް އިކާންގެ ނަޒަރު ޔަނާލްގެ މޫނުން ވަކިނުވެއެވެ. ލޯމެރިފައިވުމުން އެދެލޮލުގެ އެސްފިޔަތަކުގެ ދިގުކަން ހާމަވެއެވެ. މޫނުމަތިން ވަރުބަލިކަން ފެންނަމުން ދިޔައިރުވެސް ޔަނާލްގެ ރީތިކަން ފަނޑުކޮށެއްނުލައެވެ. މޫނު މަތީގެ އެއްފަރާތުން އިސްތަށިކޮޅެއް ޔަނާލްގެ މޫނު މައްޗަށް ނިވާއެޅުމާއެކު އިކާން މަޑުމަޑުން އޭނަގެ އިނގިލިތަކުން އެއިސްތަށިކޮޅު އެއްފަރާތްކޮށްލިއެވެ. ކާރު ދުއްވަމުންދިޔަ މިކާލް އެމަންޒަރުތަކަށް ދޭތެރެއަކުން ކާރުގެ ލޯގަނޑުކޮޅުން ނަޒަރެއްދެއެވެ. އެއިން ކޮންމެ ފަހަރަކު އިކާންގެ ހަރަކާތްތަކާއި މޫނުމަތީގެ އަސަރުތަކުން ޔަނާލްއާމެދު ކަންބޮޑުވެފައިވިކަން ހާމަވެއެވެ. އެކަން އެނގިގެންދިޔަ މިކާާލްގެ ހިތަށް އުފާވެރިކަމެެއްވެސް ވެރިވިއެވެ. އެކުވެރިޔާގެ ހިތުގެ ޒަޚަމްތަކަށް ޝިފާއެއް ލިބި ދިރިއުޅުން އުފާވެރިކޮށްދިނުމަށް މިކާލްއަށް އެދެވުނެވެ. މަލްހާގެ ހުސްކަން ފުރައިދޭނެފަދަ އަންހެން ކުއްޖަކު އިކާންގެ ހަޔާތަށް އައުން އޮތީ މާދުރުގައި ނޫންކަން މިކާލްގެ ހިތް ބުނެލިއެވެ.\nހޮސްޕިޓަލަށް އާދެވުމާއެކު ލަސްނުކޮށް ޔަނާލް ގޮވައިގެން އިކާން ހޮސްޕިޓަަލަށް އައެވެ. ފަހަތުން މިކާލްވެސް ވަނެވެ. ޔަނާލް ގެނައުމާއެކުހެން ފަރުވާދެވެން ފެށިއެެވެ. ހޮސްޕިޓަލުގެ ގޮނޑި ބަރިތަކުން ގޮނޑިއެއްގައި އިން އިކާންގެ ހިތް ވަނީ ނުތަނަވަސްކަމުން ފުރިފައެވެ. ދެއަތް ޖޯޑުކޮށްލައިގެން އިނދެ ފައިތަޅުވަމުންދިޔަ ގޮތުން އެހިތުގެ ނުތަނަވަސްކަން އިންތިހާއަށް ބޮޑުވެފައިވާކަން މިކާލްއަށް އެނގުނެވެ. ” އިކް… ރިލޭކްސް… ޝީ ވިލް ބީ އޯކޭ… ” އިކާންގެ ކޮނޑުގައި އޭނަގެ އަތް ބާއްވާލަމުން މިކާލް ބުނެލިއެވެ. އެކަމަށް އެއްބަސްވަމުން އިކާންވެސް މަޑުމަޑުން ބޯ ޖަހާލިއެވެ. އެހެނަސް އޭނަގެ ހތަކަށް އެއްވެސް ހަމަޖެހުމެއް ނުލިބެއެވެ. ދެމީހުންވެސް މަޑުކޮށްލައިގެން ތިބީ ޑޮކްޓަރުގެ ބަހެއް ލިބޭނެ އިރަކަށެވެ.\nކުރިމަތީގައި ހުރި ކޮޓަރީގެ ދޮރު ހުޅުވާލަމުން ޑޮކްޓަރު ނުކުތުމާއެކު އިކާންއަށް ވަގުތުން ގޮނޑިން ތެދުވެވުނެވެ. އޭނައަށް އަވަސް ފިޔަވަޅުތަކެއްގައި ޑޮކްޓަރުގެ ގާތަށް މިސްރާބުޖެހުނެވެ. ” ޑޮކްޓަރ… ހައު އިޒް ޝީ ނައު… އީޒް އެވްރިތިން އޯކޭ… ” ކެތްމަދުވެފައިވި މީހަކު ފަދައިން އިކާންއަށް އަހާލެވުނެވެ. ”ޑޮކްޓަރ ޔަނާލް ކިހިނެއްތޯ… ކިހިނެއްވެގެންތޯ ޔަނާލްއަށް މިހެން ދިމާާވީ… ” މިކާލްވެސް އަވަސް އަވަހަށް އިކާންގެ ފަހަތުގައި ހުއްޓިލާާ ސުވާލުކުރިއެވެ. އޭނަވެސް ހުރީ ޑޮކްޓަރު ބުނާ އެއްޗެއްގެ އިންތިޒާރުގައެވެ. ” ކުޑައިރުކޮޅަކުން ހޭއަރާނެ… ބްލަޑް ޕްރެޝަރ ދަށްވުމުގެ ސަބަބުން މިހެން ދިމާވީ… ބްލަޑް ޕްރެޝަރ ދައްވީމަ ހަށިގަނޑުގައި އޮކްސިޖަން ދަތުރުކުރާ މިންވަރު މަދުވާނެ… އޭގެ ސަބަބުން ހަށިގަނޑުގެ އެކި ގުނަވަންތަކުގެ މަސައްކަތްތަކަށް ބުރުއަރާ… ބްލަޑް ޕްރެޝަރ ދަށްވީމަ ބައެއް ކަހަލަ އަލާމާތްތައްވެސް ފެންނާނެ… މިސާލަކަށް ބޯ އެނބުރުން… ވަރުބަލިވުން… ބޮލުގަ ރިހުންފަދަ ކަންކަން… މިކަންކަން ފެނުމުންވެސް ޕޭޝަންޓް މާބޮޑު ފަރުވާތެރިކަމެއް ނުބެހެއްޓީހެން އަޅުގަނޑަށް ހީވަނީ… އައިވީއެއް ގުޅާލެވިފަ ވާނެ… ފުޅި ހުސްވީމަ ދޫކޮށްލެވޭނެ… މީ ބޭނުންވާނެ ބޭސްތައް… ” ޑޮކްޓަރު ތަފްސީލާއެކު ކިޔައިދިނެވެ. މިކާލް ބޭސް ސިޓީގައި ހިފަމުން ޝުކުރުއަދާކުރުމާއެކު ހޭއެރުމުން އޭނައަށް އަންގާލަން ބުނެފައި ހިނިތުންވެލާފާ ޑޮކްޓަރު ހިނގައިގަތެވެ. ” އަހަރެން އަންނާނަން ބޭސް ނަގައިގެން އިނގޭ… ” މިކާާލް މިހެން ބުނުމާއެކު އިކާާން ބޯ ޖަހާލިއެވެ. މިކާލް ހިނގައިތުމާއެކު ފުން ނޭވައެއް ދޫކޮށްލަމުން އިކާން ޔަނާލް އޮތް ކޮޓަރިއަށް ބަލައިލިއެވެ. މަޑުމަޑުން ގޮސް އިކާން ކޮޓަރީގެ ދޮރު ހުޅުވާލިއެވެ.\nދޮރު ހުޅުވާލި އިކާންގެ ލޮލުގައި އެންމެ ފުރަތަމަވެސް އަޅައިގަތީ އެނދުގައި ލޯ މެރިފައި އޮތް ޔަނާލްއެވެ. ބަނޑާ ހަމައަށް ހުދު ކުލައިގެ ބެޑް ޝީޓު އަޅާލެވިފައިވީރު ވާއަތް ވަނީ ބަނޑު މަތީގައި ބޭއްވިފައެވެ. ކަނާއަތް ލަންބާލާާ ކަންފަތް ކައިރީގައި ބޭއްވިފައި އޮތްއިރު އެމޫނު މަތީގައިވި މައުސޫމްކަމުން ކޮންމެ މީހެއްގެ ހިތްވެސް ދަމައިގަންނާނެއެވެ. އިކާންއަށް ހޭވެރިކަންވީ ނަރުސް ކުއްޖާ ކަރުކެހިލުމުންނެވެ. އޭރު ނަރުސް ކުއްޖާ ހުރީ އިކާން ދޮރުމަތީގައި ހުރުމުން ނުނިކުމެވިފައެވެ. އެކަން ނަގައިގަނެވުނު އިކާން މަޢާފަށް އެދެމުން އެއްފަރާތަކަށް ޖެހިލިއެވެ. އެއާއެކު ނަރުސް ކުއްޖާ ހެވިފައިހުރެ އެކޮޓަރިން ނުކުތެވެ. އިކާންއަށް އަނެއްކާވެސް އެނދުގައި އޮތް ޔަނާލްއަށް ބަލައިލެވުނެވެ. އެވަގުުތު އިޚްތިޔާރުން ބޭރުގައި ޔަނާލްއާއި ގާތަށް ފިޔަވަޅު އަޅަން ފެށުނެވެ.\nއެނދުގެ އެއްފަރާތުގައި ހުރި ގޮނޑީގައި އައިސް އިކާންއަށް އިށީންދެވުނެވެ. އޭރުވެސް އޭނަގެ ނަޒަރު ހުއްޓިފައިވީ ޔަނާލްއަށެވެ. އެހާ ގާތުން އެމޫނު ފެނުމުން އިކާންގެ ހިތުގެ ވިންދު އަވަސްކުރުވިއެވެ. މިފަހަރުވެސް ޔަނާލްގެ ރީތިކަން ފެނި އިކާންގެ މުޅި ވިސްނުން އެސޫރަ ހިޞާރުކޮށްލިއެވެ. އެއޮމާން މޫނުގައި ބީހިލުމަށް އޭނަގެ ހިތް އެދުނު ވަގުތު އިކާން ހައިރާންވެސްވިއެވެ. ދުވަހަކުވެސް މަލްހާ ފިޔަވާ އެހެން އަންހެން ކުއްޖެއްގެ ހަށިގަނޑުގައި އިނގިލި ކުރި ޖައްސާލަންވެސް އޭނާ ބޭނުންވެފައެއްނުވެއެވެ. އިކާންއަށް ޔަގީންވި އެއްކަމަކީ އޭނަގެ އިހުސާސްތަކަށް ބަދަލެއް ގެނުވައިފިކަމެވެ. މަޑުމަޑުން މަލްހާގެ ހަނދާންތައް އޭނައާ ދުުރުވާކަމުގެ އިހުސާސް އިކާންއަށް ކުރެވެމުންދެއެވެ. މަލްހާގެ ބަދަލުގައި އޭނަގެ ޚިޔާލީ ދުނިޔެއަށް ޔަނާލްގެ ހަނދާންތައް އަތްގަދަކުރެއެވެ. ސިކުނޑިއަށް ވެރިވަމުންދިޔަ ޚިޔާލުތަކުގެ ސަބަބުން އިކާން ދެފަރާތަށް ބޯ ހޫރުވާލިއެވެ. އެޚިޔާލުތަކުން އޭނައަށް ނުތަނަވަސްކަމެއް ގެނުވައެވެ. އެޚިޔާލުތައް ސިކުނޑިން ނެެރެ އެއްލާލުމަށް އިކާން ޖީބުގައި އޮތް ފޯނު ނެގިއެވެ. ފޯނު ނަގާ ބަލައިލަން އުޅުނު ވަގުތު ބަނޑު މަތީގައި ބާއްވާލެވިފައިވި ޔަނާލްގެ އަތަށް ހަރަކާތެއް ގެނުވިހެން އިކާންއަށް ހީވިއެވެ. ފޯނު އަނބުރާ ޖީބަށް ލަމުން އިކާން އޭނަގެ ފުރިހަމަ ސަމާލުކަން ޔަނާލްއަށް ހުއްޓާލިއެވެ.\nމަރާލެވިފައިވި ދެލޯ ކުޑަކޮށް ތަގުޅިކޮށްލާ މަޑުމަޑުން އެސްފިޔަތައް ދުުރުކޮށްލަމުން ޔަނާލް ދެލޯ ހުޅުވާލިއެވެ. އެއާއެކު މަޑުމަޑުން އިކާންއަށް ޔަނާލްގެ ނަމުން ގޮވާލެވުނެވެ. ދެލޯ ހުޅުވާލި ޔަނާލްއަށް އިރުކޮޅަކު އެކި ދިމަދިމާލަށް ބަލަން އޮވެވުނެވެ. އޮވެވުނީ ހޮސްޕިޓަލެެއްގައިކަން އިނގުނު ހިނދު ކުއްލިއަކަށް ކޮޅަށް ތެދުވެވެން އުޅުނެވެ. އެހެނަސް އެވަގުތު ބޮލަށްއެރި އެނބުރުމާއެކު ޔަނާލްއަށް ދެލޯ މަރާކެވުނުއިރު މީހަކު އޭނަގެ ހަށިގަނޑުގައި ހިފަހައްޓާލަމުން އެނދުގައި ބާއްވާލިކަން އިނގުނެވެ. ވަރުބަލިކަމާއެކު ދެލޯ ހުޅުވާލި ޔަނާލްއަށް އިކާން ފެނުމާއެކު ދެލޯ ބޮޑުކޮށްލެވުނެވެ. ” އިކާން… މިތާ… އަހަރެން… މިތަނަށް… ކިހިނެއް… ” ސިކުނޑި ރަނގަޅަށް މަސައްކަތްކުރަން ފެށި ވަގުތު ލިބުނު ހާސްކަމުގައި ޔަނާލްއަށް ވާހަކަދެކެވުނެވެ. ” ޔަނާލް.. ޔަނާލް ރިލޭކްސް… އަހަރެން ޔަނާލް ހޮސްޕިޓަލަށް ގެނައީ… ޖަލްސާ ނިންމާފަ ނުކުންތަނުން ޔަނާލް އަނބުރައިގަތީ… ދެތިން ފަހަރު ގޮވާލުމުންވެސް ޔަނާލް ހަރަކާތެއްކޮށްނުލީމަ ހޮސްޕިޓަލަށް ގެންނަން ޖެހުނީ… ” އިކާން ބުނެލިއެވެ. ” މިހާރު އަހަރެން ރަނގަޅޭ… ޕްލީސް އަހަރެން ގެއަށް ދާން ބޭނުން… ” ޔަނާލް ތެދުވަން އުޅުމާއެކު އިކާން އަވަސް އަވަހަށް އެކަން މަނާކުރިއެވެ. ”ޔަނާލް މޮޔަވީތަ… އަމިއްލަ ހާލަތު ދެކެބަލަ… ބްލަޑް ޕްރެޝަރ ވަރަށް ދަށްވެފަ ހުރީ… ދެންމެވެސް ބޮލަށް އެނބުރުންއެރީނު… އައިވީ ފުޅި ހުސްވީމަ ޔަނާލް ދޫކޮށްލެވޭނީ… ރަނގަޅު ނުވަނީހެން ދިޔައިމަ ޔަނާލްއަށް ކަމެއްވެއްޖިއްޔާ އަހަރެން ކިހިނެެއް ހަދާނީ… ” އިކާންއަށް ބުނެވުނު އެއްޗެއް ރޭކާލީ މާފަހުންނެވެ. އެވަގުތު އޭނައަށް ވާހަކަ ދެއްކުނީވެސް ތަންކޮޅެއް ބާރަށެވެ. އިކާން ބުނި އެއްޗެއް ދޭހަކުރަން ނޭނގުނު ޔަނާލްއަށްވެސް އިކާންއަށް ބަލަހައްޓައިގެން އޮވެވުނެވެ. އެހެނަސް އެތޫނު ދެލޮލުގައިވި އެއްޗެއް ދެނެގަތުމަށް ޔަނާލް ނުކުޅެދުނެވެ. ” އައި މީން… އަހަންނަށް ޔަނާލް ފެނުނީމަ… މިވަގުތު އަހަރެންގެ ރެސްޕޮންސިބިލިޓީއެއް ޔަނާލް ސަލާމަތްތެރިކަމާއެކު ބެލެހެއްޓުމަކީ… ” ހަމައަކަށް އެޅެން މަސައްކަތް ކުރަމުން އިކާން ބުނެލިއެވެ. ޚުދު އިކާންވެސް ހުރީ އޭނައަށް އެހެން ބުނެވުމުން ހައިރާންވެފައެވެ.\nދެމީހުންގެ ދެމެދަށް ވެރިވި ހަމަހިމޭންކަން ފޫއަޅުވާލީ މިކާލް ދޮރު ހުޅުވާލުމުންނެވެ. އެތެރެއަށް ވަން މިކާލްގެ އަތުގައި ބޭސް ކޮތަޅުގެ އިތުރުން އިތުރު ކޮތަޅެއްވެސް ހުއްޓެވެ. ”ޔަނާލް… ކިހިނެއް މިހާރު… އިކް ޑޮކްޓަރަށް ގޮވިންތަ… ” ލޯ ހުޅުވައިގެން އޮތް ޔަނާލް ފެނި ކޮތަޅުތައް ބަހައްޓަމުން މިކާލް ބުނެލިއެވެ. ޑޮކްޓަރަށް ނުގޮވޭކަންވެސް އިކާން ހަނދާންވީ އެހިސާބުންނެވެ. އިކާންގެ ހަމަހިމޭންކަމާއި އޭނާ އެހެން ބުނުމުން އިކާންއަށް ވީގޮތް ފެނި މިކާލްއަށް ޑޮކްޓަރު ކައިރި ނުބުނާކަން އިނގުނެވެ. ޔަނާލްއަށް ހިނިތުންވުމެއް ރައްދުކުރަމުން ޑޮކްޓަރު ކައިރި ބުނެފަ އެބައަންނަ ކަމަށް ބުނެ މިކާލް އަނެއްކާވެސް ބޭރަށް ނުކުތެވެ. ޑޮކްޓަރު އައިސް އަދިވެސް އެއްފަހަރު ޔަނާލް ޗެކްކުރިއެވެ. ޑޮކްޓަރުގެ ބައެެއް ސުވާލުތަކަށް ޔަނާލް ޖަވާބުދިންއިރު އެއްވެސް ވަރަކަށް މިދިޔަ ދުވަސްކޮޅު ސިއްޙަތާމެދު ފަރުވާލެެއް ނުބަހައްޓާކަން ދޭހަވިއެވެ. ޑޮކްޓަރު އެކަންކަން ފާހަގަކޮށް އިތުރު ސަމާލުކަންދޭންވީ ކަންކަންވެސް ފާހަގަ ކުރިއެވެ. އިރުކޮޅަކު ޔަނާލްގެ ހާލަތާމެދު ވާހަކަ ދެއްކުމަށްފަހު ޑޮކްޓާރާއެކު މިކާލްވެސް ބޭސްކޮތަޅު ހިފައިގެން ނުކުތެވެ. އެއާއެކު އަނެެއްކާވެސް އިކާން އާއި ޔަނާލް އެކަނިވިއެވެ. އިކާންއާއެކު އެކަނިވުުމުން ޔަނާލް ނުތަނަވަސްވާންފެށިއެވެ. ދެމީހުންގެ ދެމެދަށް ވެރިވެފައިވި ހަމަހިމޭންކަން އޭނައަކަށް ކަމަކުނުދިޔައެވެ. ޔަނާލް މަޑުމަޑުން ކެއްސާލުމާއެކު އިކާންއަށް އަވަސް އަވަހަށް ބަލައިލެވުނެވެ. ” ފެންފޮދެއް ބޯލަންވީނު… ” ކޮންމެވެސް ވަރެއްގެ ކަންބޮޑުވުމަކާއެކު އިކާން ބުނެލުމާއެކު ޔަނާލް ތެދުވަން އުޅުނެވެ. އެވަގުތު އިކާން އޭނަ އިން ގޮނޑިން ތެދުވެ ޔަނާލްއަށް ތެދުވުމަށް އެހީތެރިވިއެވެ. ޔަނާލްގެ ހަށިގަނޑުގައި ހިފަހައްޓާލާ ކައިރިކޮށްލުމަށްފަހު ބާލީސް އެނދުގައި ލައްކޮށްލަދިނެވެ. ޔަނާލް ބާލީހުގައި ލައްވެލުމާއެކު އިކާން ޔަނާލްގެ ހަށިގަނޑުން ދޫކޮށްލާ މިކާލް ގެނައި ކޮތަޅުން ކުޑަ ފެންފުޅިއެއް ކަނޑާލާ ޔަނާލްއަށް ދިއްކޮށްލިއެވެ. ޔަނާލް ފެން ފުޅީގައި ހިފާ ފެން ފޮދެއް ބޯލިއެވެ.\nއަނބުރާ އިކާންއަށް ފެންފުޅި ދިން ޔަނާލްގެ ނަޒަރު އެވަގުތު ކޮޓަރީގެ ދޮރު ހުޅުވާލާ އެތެރެއަށް ވަން ޔަލްވީ އާއި ޔުސްރާއަށް ހުއްޓުނެވެ. ” މަންމާ.. ދޮންތާ… ” ޔަނާލްއަށް މަޑުމަޑުން ކިޔާލެވުނެވެ. ” ނާލް… ދަރިފުޅު ކިހިނެއްވީ… ” ކަންބޮޑުވެފައިވި ޔުސްރާއަށް ޔަނާލްގެ ގާތަށް އަވަސް އަވަހަށް ހިނގައިގަންނަމުން އަހާލެވުނެވެ. ” ނާލް… ރަނގަޅުތަ… ކިހިނެއްތަވީ… ” ޔަނާލްއަށް އެއްޗެކޭ ނުބުނެވެނީސް ޔަލްވީވެސް އައިސް ޔަނާލްގެ ގާތުގައި މަޑުކޮށްލަމުން ބުނެލިއެވެ. ” މަންމާާ… ދޮންތާ… ކިހިނެެއް އަޅުގަނޑު ހޮސްޕިޓަލުގަ ކަމެެއް އިނގުނީ… ” ޔަނާލްއަށް އެމީހުންގެ ސުވާލުތަކަށް ޖަވާބުދިނުމުގެ ބަދަލުގައި އޭނަގެ ހިތުގައި އުފެދުނު ސުވާލު ކޮށްލެވުނެވެ. ” އަހަރެން ބުނީ… ބޭސް ނަގަން ދިޔަ ވަގުތު ޔަނާލްގެ ފޯނު ރިންގުވީމަ ބަލާލިއިރު ޔަނާލްގެ މަންމަ ގުޅާތީ ފޯނު ނެގީ… ” އެވަގުތު އެންމެންގެ ނަޒަރު އެތެރެއަށް ވަން މިކާލްއަށް ހުއްޓުނެވެ. ” ބުނެބަލަ ނާލް… ކިހިނެއްތަވީ… ” ވީގޮތެެއް ނޭނގޭތީ ޔުސްރާގެ ކަންބޮޑުވުން ހިނދެއް ހިނދަކަށް ބޮޑުވަމުން ދިޔައެވެ. ” އާންޓީ… ޔަނާލް ރަނގަޅުވާނެ އަދި… އައިވީ ފުޅި ހުސްވީމަ ދޫކޮށްލެވޭނެކަމަށް ޑޮކްޓަރު ބުނީ… ” އިކާން ޔުސްރާގެ ގާތަށް ޖެހިލާ ކަންތައް ހިނގާދިޔަ ގޮތާއެކު ޑޮކްޓަރު ހިއްސާކުރި ވާހަކަތައްވެސް ކިޔައިދިނެވެ. ” ޔަނާލް… މަންމަ އެހެންވީމައޭ ބުނަނީ ކައިގެންނޭ އޮފީހަށް ދާނީ… ކިތަންމެ ބުރަކޮށް އުޅުނަސް އަމިއްލަ ސިއްޙަތަށް ބަލަންވާނެއްނު ނާލް… ގޮއްސަ އޯޑަރުކޮށްގެންވެސް ކޮންމެވެސް އެއްޗެއް ކާނަމޭ ބުނާނެ… ނޫނީ މިހާރު ކައިފީމޭ ބުނާނީ… މަންމަ ނާލްއަށް އިތުބާރުކޮށްފަ ބުނާ އެއްޗެެއް ގަބޫލުކުރީމަ މިހެންމިވީ… ކެއުމުގަ ދެން މަންމަ ޔަނާލްއަށް އިތުބާރުކުރުމެއް ނޯންނާނެ… ” ހިތްހަމަނުޖެހުން އެކުލެވިފައިވި އަޑަކުން ޔުސްރާ ބުނެލިއެެވެ. ”މަންމާ ސޮރީއޭ… ދެން އެހެނެއްނުވާނެ… މަންމައަށްވެސް އިނގޭނެ ނުލާހިކު ބިޒީކޮށްކަން އުޅެނީ… ” އިކާންމެންވެސް ހުއްޓަ މަންމަ އެފަދައިން ބުނުމުން ލަދުގަން ޔަނާލް ވާހަކަ ދެއްކީ މަޑުމަޑުންނެވެ. ” ވަރަށް ބޮޑަށް ޝުކުރިއްޔާ އިކާން… އިކާންއަށް ނުފެނުނުނަމަ ނޭނގެ ޔަނާލްއަށް ކިހިނެއްކަމެއްވެސް ވާނީ… ” ޔަނާލްގެ ވާހަކައަށް އެއްޗެއް ބުނުމެއްނެތި ޝުކުރުވެރި ނަޒަރަކުން އިކާންއަށް ބަލައިލަމުން ޔުސްރާ ބުނުމާއެކު އިކާން ހިނިތުންވެލަމުން ބޯ ޖަހާލިއެވެ. ” މަންމަ އަންނާނަން ނާލްއަށް އެއްޗެއް ހިފައިގެން… އެއްޗެއް ކާންވާނެއެއްނު… ޔަލްވީ މަޑުކުރޭ ނާލް ކައިރީގަ… ” ޔުސްރާ އެހެން ބުނުމުން ޔަލްވީ ބޯ ޖަހާލިއެވެ. ” ދޮންތަވެސް ދޭ މަންމައާއެކު… އޭރުން ފަސޭހަވާނީ… އަހަރެން އޮންނާނަމޭ… ރޭގަނޑު އެކަނި ދިޔުމަށްވުރެ ރަނގަޅުވާނެ ދެމީހުން ދިޔައިމަ… ” ޔަނާލް ކަންބޮޑުވެފައިވި ފަދައިން އެހެން ބުނުމާއެކު ޔަލްވީވެސް އެކަމާ އެއްބަސްވިއެވެ. ” އެކަމަކު ނާލް އެކަނި… ” ޔުސްރާއަށް ކަންބޮޑުވެފާ ބުނެވުނެވެ. ” މިކާލް ދާންވީނު ކާރުގަ އާންޓީއާ ޔަލްވީ ގެއަށް ލާން… ނިމުނީމަ އަންނަން… އަހަރެން ޔަނާލް ކައިރި މަޑުކުރާނަން… ” އިކާން ބުނުމުން ފުރަތަމަވެސް ޔުސްރާއާ ޔަނާލް ދެކޮޅުހެދިއެވެ. ” އާންޓީ… އެއީ އެހާބޮޑު ކަމެެއް ނޫނޭ… އަހަރެން މަޑުކޮށްލާނަން…” އިކާން އާއި މިކާލް ކުރުނުކޮށް ކިޔަން ފެށުމުން އެންމެ ފަހުން ޔުސްރާ ގަބޫލުވިއެވެ. މިކާލްގެ ފަހަތުން ދެމީހުންވެސް ހިނގައިގަތީ އަވަހަށް އަންނާނެކަމަށް ބުނަމުންނެވެ.\nމިކާލްމެން ދިޔުމާއެކު އަނެއްކާވެސް ޔަނާލް އާއި އިކާންގެ ދެމެދަށް ހަމަހިމޭންކަން ވެރިވިއެވެ. އެމީހުން ދިޔަތާ އިރުކޮޅެއްވީތަނާ ނަރުސް ކުއްޖަކު އައިސް ވަނެވެ. ނަރުސް ކުއްޖާގެ އަތުގައި އޮތް އިންޖަކްޝަން ފެނި ޔަނާލްގެ ހިތުގައިވި ނުތަނަވަސްކަން އިތުރުވިއެވެ. ” ސިސްޓަރ ޕްލީސް… އައި ޑޯންޓް ވޯންޓް ދިސް… ” ޔަނާލް ބުނެލި ގޮތުން ނަރުސް ކުއްޖާ ހިނިތުންވެލަމުން އެހާ ތަދުނުވާނެކަމުގައި ބުނެލިއެވެ. އިކާންއަށްވެސް ޔަނާލްގެ މޫނުމަތިން ނުތަނަވަސްކަން ހާމަވިއެވެ. ”ޔަނާލް ރިލޭކްސް… ވަރަށް ކުޑަކުޑަކޮށް ތަދުވާނީ… ” އިކާން ގޮނޑިން ތެދުވެ ޔަނާލްއާ ކައިރިވެލާ ބަނޑު މަތީގައި ބޭއްވިފައިވި ޔަނާލްގެ އަތް މަތީ އޭނަގެ އަތް ބާއްވާލާ ލޮލާއިލޯ ސީދާކޮށްލަމުން ބުނެލިއެވެ. ހިތުގެ ހިނގުން އަވަސްވެގެންދިޔަ އެވަގުތު ޔަނާލްގެ ހުރިހާ ސަމާލުކަމެއް އިކާންއަށް ހުއްޓި އެތޫނު ދެލޮލުގެ ތެރެއަށް ގެއްލުނެވެ. އިންޖަކްޝަން ދިނުމަށް ތައްޔާރުވަމުންދިޔަ ނަރުސް ކުއްޖާއަށް އެމަންޒަރުތައް ފެނި ހިނިތުންވެލެވުނެވެ. އިކާންގެ ފުން ދެލޮލުގެ ތެރެއަށް ގެނބިގެން ހިނގައިދާނެހެން ހީވި ވަގުތުކޮޅަކަށްފަހު ޔަނާލްގެ ދެލޯ ތަގުޅިކޮށްލީ އަތަށް އިހުސާސްކުރެވުނު ތަދުގެ ސަބަބުންނެވެ. އޭރު އިކާން އާއި ނަރުސް ކުއްޖާގެ ތުންފަތުގައިވީ ކާމިޔާބީގެ ހިނިތުންވުމެކެވެ. ނަރުސް ކުއްޖާ ހިނިތުންވެލާފާ ދިޔުމުން އިކާންވެސް ހިނިތުންވެލާ އަލުން ގޮނޑީގައި އިށީނެވެ. އޭރު ޔަނާލްވެސް އޮތީ ދެލޯ ހުޅުވައިގެންނެވެ. ކޮޓަރިއަށް ވެރިވެފައިވި ހަމަހިމޭންކަމާއެކު ހަށިގަނޑުގައިވި ވަރުބަލިކަމުން ޔަނާލްގެ ދެލޯ މެރެމުންދިޔައެވެ. މަޑުމަޑުން ދެލޯ މެރެމުން ގޮސް ޔަނާލް ނިދީގެ ތެރެއަށް ފީނައިގަތެވެ. ފޯނާއި ކުޅެން އިނދެފައި އޭނާ ޔަނާލްއާ ވާހަކަ ދެއްކުމުންވެސް ޔަނާލްގެ ޚަބަރެއްނުވުމުން އިކާން އިސްއުފުލާ ބަލައިލި ވަގުުތު ނިދިފައި އޮތް ޔަނާލް ފެނި އިކާންއަށް ހިނިތުންވެލެވުނެވެ. ހިނދުކޮޅަކު އެމޫނަށް ބަލަހައްޓާއިގެން އިނުމަށްފަހު އިކާންއަށް އޭނަގެ އަތް އުފުލާލާ މަޑުމަޑުން އެއޮމާން މޫނުގައި ފިރުމާލެވުނެވެ. އެހިނދު އޭނަގެ ހިތަށް ވެރިވި އިހުސާސާއެކު ދެވަނަ ފަހަރަށްވެސް އިކާންއަށް އެއަމަލު ތަކުރާރުކޮށްލެވުނެެވެ.\nSalaam all ❤❤❤😊😊😊…. Here is the next part of Loabivan yaaraaey ❤❤❤… Mi part mee yanaal and ikaan ah special part eh 😊😊😊… E dhekudhin ge bai mi part ga bodah genesdhevifa vaany… Hope all will like this part too 😊😊😊… Waiting for comments… Next part In Sha Allah on Tuesday night 😊😊😊… Thankyou soooooo much dear readers ifoo ah thidhey support ah ❤❤❤😊😊😊😘😘😘…\nmaa sha Allah.💯💯💯💯💯❤❤\nLysm sis ❤❤❤❤\nAwwwwnn ❤❤❤😊😊😊… Yanaa ❤❤❤… Thankyou soooooo much dear for the colourful Comment 😊😊😊❤❤❤😘😘😘… V v v ufaavehje ingey 😊😊😊… Keep waiting dear… Much more loves from me ❤❤❤😘😘😘😊😊😊…\nVarah reethi mi part vx, Masha Allah ❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤ Varah reethi hisaabakun thi nimmaaly alhe, hama kiyaa hithun indhaaaenimunyy.💙💙💙💙💙💙💙💙💙💙 When is next part\nAwwwwnn ❤❤❤😊😊😊… That’s soooooo sweet ❤❤❤😊😊😊…. Thankyou soooooo much ❤❤❤😊😊😊😘😘😘… V v v ufaavehje comment kohleema 😊😊😊… Hope to see ur comment more often 😊😊😊… Next part In Sha Allah Tuesday night ga 😊😊😊… Keep waiting for the next part 😊😊😊… Much loves ❤❤❤😊😊😊😘😘😘…\nWowww…v reethi Ma Sha Allah❤❤❤❤lysm ifoo sis\nAwwwwnn 😊😊😊❤❤❤… Thankyou soooooo much ❤❤❤😘😘😘😊😊😊… It meansalot for me 😊😊😊… Much more loves dear ❤❤❤😘😘😘😊😊😊…\nWow v reethi …. love this story from the start …. keep your work like this ….. im so happy tht yana n ikaan ge special part otheema …. v exciting ehn ve …. curiously waiting for the next part dear …. love this story n love u ifoo❤❤❤\nAwwwwnn 😊😊😊❤❤❤… Thankyou soooooo much Imkko ❤❤❤😘😘😘😊😊😊… It meansalot for me 😊😊😊… V v v ufaavehje Much more loves dear ❤❤❤😘😘😘😊😊😊…\nV reethi mi part vx….. Waiting fr nxt part….. LYSM ifoo sis…..\nKylie ❤❤❤… Thankyou soooooo much ❤❤❤😘😘😘😘😊😊😊… Much more loves dear ❤❤❤😘😘😘😊😊😊…\nIfoo darloo mibai haadha reechchey. Amazing. Marvellous. Fantastic. Nice. Good. Pretty. And I am curious.\nAwwwwnn ❤❤❤😊😊😊😘😘😘… Dhontha ❤❤❤… Thankyou soooooo much for the comment ❤❤❤😘😘😘😘😊😊😊… V v v ufaavehje 😊😊😊… Much more loves dear ❤❤❤😘😘😘😊😊😊…\n💞💞💞💞varah reethi mi part vx\n🌸🌸waiting for next part\nMaii ❤❤❤.. Thankyou soooooo much for the comment ❤❤❤😘😘😘😘😊😊😊… Much more loves ❤❤❤😘😘😘😊😊😊…\nV reethi mi bai vx…..whn nxt….waiting….ly ifoo sis\nKairaa❤❤❤.. Thankyou soooooo much for the comment ❤❤❤😘😘😘😘😊😊😊… Next part In Sha Allah Tuesday night ga 😊😊😊… Much more loves dear ❤❤❤😘😘😘😊😊😊…\nIfoo… I need to tell u something… Plzzz take this positive… E cover pic badhalu kurevidhaane tha? Eythi ehaa riihcheh nuun… No offense ingey… Just telling… Baeh miihun alah vhk eh kiyaa iru balaane cover ah… E coverge sababun vx mi kahala riithi story eh nukiyaa miihun eba dhuukohlaa… ehnve mi bunii 😊😊😊 no offense… Anyway vhk vrh riithi\nJust beautiful…❤❤😘😘💙💙…Its awesome…❤❤😘😘💙💙…Mi part vex vrh vrh reethi…❤❤😘😘💙💙..Sifa kurunthah vrh habeys..❤❤😘😘💙💙..Manzaru thah vrh reethi koh loa kurimathy sifa vaa kahala story kiyamun dhaairu…❤❤😘😘💙💙….Your doingagreat job ifoo…❤❤😘😘💙💙…Waiting for next part…❤❤😘😘💙💙..Hope next part miahvure reethi vaane kamah…❤❤😘😘💙💙.. Wish you all the best ifoo…❤❤😘😘💙💙..Much loves..❤❤😘😘💙💙\nDear readers… I’m sorry to say that tonight I won’t be able to uploadanew part… Bodu kameh dhimaa vegen story ge masaikah kuriah nugendhevi othy… In Sha Allah new episode eh Friday night ga kiyaalan libeyne… Once again sorry readers…\nIts ok ifoo☺☺☺… Mirey up kolla dhveyne tha?💛💛💛💛\nވވަމޭ ތިލޯބި އެދިއެދި ( ފެށުން )\nކަފުނަށް މިހިތް އަދި ނުލާކަން ޔަގީން….17\nމުއްސަދި ކަމާއި، ކާމިޔާބާއި ލޯބި\nއެހެނިހެން November 13, 2012\nކުށަކާނުލާ.. (7 ވަނަ ބައި)\nލޯބި September 27, 2013\nހިތުގާ ފޮރުވާލަދޭށޭ 8\nލޯބި February 24, 2014


Rashid ge Campaign ah Naibu Raees Foakaidhoo gai ރާޝިދުގެ ކެމްޕެއިނަށް ނައިބު ރައީސް ފޯކައިދޫގައި – Huvadhoo News Rashid ge Campaign ah Naibu Raees Foakaidhoo gai Huvadhoo News\nރާޝިދުގެ ކެމްޕެއިނަށް ނައިބު ރައީސް ފޯކައިދޫގައި\nނައިބު ރައީސް ފޯކައިދޫގައި. / ފޮޓޯ: އެމްޑީޕީ\nރައްޔިތުންގެ މަޖުލީހުގެ ކޮމަންޑޫ ދާއިރާގެ ބައި އިލެކްޝަނުގައި ވާދަކުރާ އެމްޑީޕީ ކެނޑިޑޭޓްގެ ކެމްޕެއިން ދަތުރުފުޅެއްގައި ނައިބް ރައީސް ފައިސަލް ނަސީމް ފޯކައިދޫއަށް ވަޑައިގެންފިއެވެ.\nއެމްޑީޕީ ކެނޑިޑޭޓް މުހައްމަދުގެ ރާޝިދުގެ ކެމްޕޭނަށް ކޮމަންޑޫ ދާއިރާގެ ރަށްތަކަށް ކުރައްވާ ދަތުރުފުޅުތަކުގައި ބައިވެރިވެ ވަޑައިގެން، ނައިބު ރައީސް ވަނީ ފޯކައިދޫއަށް ރައްޔިތުންނާއި ބައްދަލުކުރައްވާފައެވެ.\nމިދަތުރުގައި ވަޑައިގަތް އެންމެ ފުރަތަމަ ރަށަކީ ށ.ފޯކައިދޫއެވެ. މިރަށުން ނައިބު ރައީސަށް ވަނީ ހޫނު މަރުހަބާއެއް ދަންނަވާފައެވެ. އެމަނިކުފާނާ އެކުގައި އެމްޑީޕީގެ ޗެއާޕާސަން އަދި ރައްޔިތުންގެ މަޖިލިހުގެ ހެންވޭރު ހުޅަނގު ދާއިރާގެ މެމްބަރު ހަސަން ލަތީފާއި ރައީސް އޮފީހުގެ މިނިސްޓަރު އަހުމަދު ސަމީރު ވެސް ވަޑައިގެންނެވިއެވެ.\nފޯކައިދޫގައި ބޭއްވި ޖަލްސާގައި ވާހަކަފުޅު ދައްކަވަމުން ފައިސަލް ނަސީމް ވިދާޅުވީ ކުރީގެ ސަރުކާރަށް މެޖޯރިޓީ އޮތުމުން ކަންތައް ވެގެން ދިޔަގޮތް މިދިޔަ 18 ވަނަ ރައްޔިތުންގެ މަޖުލީހުގައި ފެނިގެންދާނެ ކަމަށާއި އެމަންޒަރު 19 ވަނަ މަޖުލީހުން ފެނިގެން ނުދާކަމަށެވެ.\n18 ވަނަ ރައްޔިތުންގެ މަޖުލީހުގައި އޭރު ތިއްބެވި އިދިކޮޅު މެންބަރުންނަށް އަނިޔާކޮށް، މަޖިލިހަށް ވެންނެވުމަށް ވެސް ހުރަސްއަޅާފައިވާކަން އެމަނިކުފާނު ފާހަގަ ކުރެއްވިއެވެ. އަދި މަޖުލީހުގެ ތެރޭގައި އެމްޑީޕީން ކުރައްވާ ހުރިހާ މަސައްކަތެއް ކުރައްވަނީ ރައްޔިތުންނަށްޓަކައި ކަމަށް ނައިބު ރައީސް ވިދާޅުވިއެވެ.\nމި ޖަލްސާގައި ނައިބު ރައީސް ވަނީ ކޮމަންޑޫ ދާއިރާގެ ގޮނޑިއަށް ރާޝިދު އިންތިހާބުކޮށް ދެއްވުމަށް އެ ދާއިރާގެ ރައްޔިތުންގެ ކިބައިން އެދިވަޑައިގެންފައެވެ. މީގެ އިތުރުން ޖުމްހޫރީ ޕާޓީންވެސް ވަނީ ކޮމަންޑޫ ދާއިރާގެ ބައި އިލެކްޝަންގައި ރާޝިދަށް ތާއީދު ކުރައްވަން ނިންމަވައިފައެވެ.\nމިކެމްޕެއިން ދަތުރުފުޅުގައި ނައިބު ރައީސްގެ ދެވަނަ މަންޒިލަކީ ށ. މަރޮއްޓެވެ. މަރޮއްޓަށް ވަޑައިގެން، އެރަށުގެ ބަނދަރު ހެދުމުގެ މަސައްކަތް ފެށުމުގެ ރަސްމިއްޔާތުގައި ބައިވެރިވެވަޑައިގަންނަވާނެއެވެ.\nމީގެ އިތުރުން މިރޭ ކޮމަންޑޫގައި ބާއްވަން ހަމަޖެހިފައިވ ޖަލްސާގައި ނައިބު ރައީސް ބައިވެރިވެވަޑައިގަންނަވާ ގޮތަށް ވަނީ ހަމަޖެހިފައެވެ.


Bai meehegge hiyvarah ves yahoodhee sifainnah ketheh nukurevunu | Mihaaru\nއިޒްރޭލާ ދެކޮޅަށް މިދިޔަ ހަފުތާގައި ކުރި މުޒާހަރާގައި އަބޫ ސުރައްޔާ ބިންމަތީގައި އިށީނދެލައިގެން އެއް އަތުން ފަލަސްތީނުގެ ދިދަ އަދި އަނެއް އަތުން ކާމިޔާބީގެ ނިޝާން އިޒްރޭލު ސިފައިންނަށް ދައްކާލަނީ.\nބައި މީހެއްގެ ހިތްވަރަށް ވެސް ޔަހޫދީ ސިފައިންނަށް ކެތެއް ނުކުރެވުނު\n19 ޑިސެމްބަރ 2017 - 07:02 12 comments\nމަރާ ބައްދަލުވުމަށް ވުރެ ބޮޑަށް މި ދުނިޔެމަތިން ޔަހޫދީން ބިރު ގަންނަ ކަމެއް ނޯވެ އެވެ. ފަލަސްތީނުގެ އާންމު ރައްޔިތުން ހުސް އަތާ މަގެއް މައްޗަށް އެއްވިޔަސް، އެއީ ޔަހޫދީންނަށް ކެތް ކުރެވޭ ވަރުގެ ކަމަކަށް ނުވެ އެވެ. ކުޑަކުދިން، އަންހެނުން ނުވަތަ މުސްކުޅިންތަކެއް ޔަހޫދީންނާ ދެކޮޅަށް އަޑު އުފުލަން ފެށިޔަސް، ޔަހޫދީ ސިފައިންނަށް ކެތެއް ނުކުރެވެ އެވެ.\nއެހެންކަމުން ފަލަސްތީނު ރައްޔިތުންނާ ކުރިމަތިލާން ޔަހޫދީ ސިފައިން ކޮންމެ ފަހަރަކުމެ ނުކުންނާނީ ފުރިހަމަ ހަތިޔާރާ އެކުގަ އެވެ. ފަލަސްތީނުގެ އާންމު ރައްޔިތުންގެ އަތުގައި ހަތިޔާރު ނެތެއް ކަމަކު، އިޒްރޭލު ސިފައިންގެ ކުރިމައްޗަށް ނުކުންނަށް އެއްވެސް ޖެހިލުމެއް ނުވެ އެވެ.\nފަލަސްތީނުގެ ބިމުގައި ޔަހޫދީ ދައުލަތެއް ގާއިމުކުރުމަށް އދ. އިން ނިންމި ހިނދުން ފެށިގެން މިއަދާ ހަމައަށް ވެސް ފަލަސްތީނު ރައްޔިތުންގެ ހިތްތަކުގައި އޮތީ ހިތްވަރާއި އަޒުމެވެ. ކެރުމާއި ޖެހިލުން ކުޑަ ކަމެވެ. ފަލަސްތީނުގެ އާއިލާއަކަށް އުފަންވާ ކޮންމެ ކުއްޖަކު ދުނިޔެއަށް ނޭވާލާން ފަށަނީ، ޔަހޫދީ ސިފައިންގެ ހަމަލާތަކުގެ ތެރެއަށެވެ. ބަޑީގެ އަޑުތަކާއި ބޮން ގޮއްވާ އަޑާއި މިސައިލާއި ރޮކެޓް ހަމަލާތަކުގެ އަޑުފައްގަނޑުގެ ތެރެއަށެވެ.\nމީގެ 29 އަހަރު ކުރިން 1988 ވަނަ އަހަރު އިބްރާހީމް އަބޫ ސުރައްޔާ ދުނިޔެއަށް ނޭވާ ލާން ފެށީއްސުރެ އޭނާގެ ކަންފަތް ވެސް ހޭނެމުން ދިޔައީ އިޒްރޭލުގެ އުދުވާނީ ހަމަލާތަކުގެ އަޑަށެވެ. ލޮލަށް ފެންނަމުން ދިޔައީ އެ ހަމަލާތަކާއި އެ ހަމަލާތަކުގައި ކޮންމެ ވެސް މީހަކު ޝަހީދުވެގެން ޖަނާޒާ ބާއްވާ މަންޒަރެވެ. މައިންގެ ލޯތަކުން ފެންނަމުން ދިޔައީ ދަރިންނާއި ފިރިން ގެއްލިގެން ދިޔުމުން އޮހޮރެމުން ދިޔަ ކަރުނަ އެވެ.\nހެލިފެލިވެ އުޅެވެން ފެށީއްސުރެ، އެއް ފުރާގެ ކުދިންނާ އެކު ޔަހޫދީ ސިފައިންނާ ދެކޮޅު ހަރަކާތްތަކުގައި ބައިވެރިވާން ފެށި އެވެ. ހުސް ވަގުތުތަކުގައި އިޒްރޭލު ސިފައިންނަށް އޮއްގައު އުކަމުން، އާއިލާގެ ހަރަދުތައް ބެލެހެއްޓުމަށްޓަކައި މަސްވެރިކަން ކުރުމުގެ އިތުރުން ޣައްޒާގެ މަގުތަކަށް ނުކުމެ ކާރު ސާފުކޮށްދިނުމުގެ މަސައްކަތް ކޮށް އުޅުނެވެ.\nއަބޫ ސުރައްޔާއަކީ، ފަލަސްތީނުގެ މިނިވަންކަމުގެ ހަރަކާތުގައި މުޅި ޣައްޒާ އަށް ވެސް ނަން ހިނގާފައިވާ ޒުވާނެކެވެ. އޭނާގެ ހަޔާތް އެކޮޅުކޮޅުން ޖެހިގެން ދިޔައީ، 2008 ވަނަ އަހަރު އިޒްރޭލު ސިފައިން ޣައްޒާގައި 22 ދުވަސް ވަންދެން ހިންގި އުދުވާނުގައި އޭނާގެ އުނަގަނޑުން ތިރި އެކުގައި ވަކިވެގެން ދިޔަ ހިސާބުންނެވެ. އެ އުދުވާނުގައި ފަލަސްތީނުގެ 1،400 މީހުން ޝަހީދުވެ އެތައް ހާސް ބަޔަކު ޒަޚަމްވި އެވެ.\nފުރޮޅުލީ ގޮނޑީގައި އިނދެ އަބޫ ސުރައްޔާ އެއް އަތުން ފަލަސްތީނުގެ ދިދަ އަނެއް އަތުން ކާމިޔާބީގެ ނިޝާން އިޒްރޭލު ސިފައިންނަށް ދައްކަނީ.\nއެ އުދުވާނާ ދެކޮޅަށް ނުކުތް މީހުންގެ ތެރެއިން އަބޫ ސުރައްޔާ މަޝްހޫރު ވެގެން ދިޔައީ، ޣައްޒާ އާއި އިޒްރޭލު ގުޅޭ ސަރަހައްދުގައި އިޒްރޭލު ސިފައިން ނަގާފައި ހުރި އިޒްރޭލުގެ ދިދަ ބާލައި އޭގެ ބަދަލުގައި ފަލަސްތީނުގެ ދިދަ އެ ދަނޑި އަށް ނެގި ހިތްވަރު ގަދަ ޒުވާނާގެ ގޮތުގަ އެވެ.\nފަލަސްތީނުގެ ދިދަ ބޭލުމަށް ފަހު އެ ސަރަހައްދުން ދުރަށް ދަނިކޮށް އިޒްރޭލުގެ ހެލިކޮޕްޓަރުތައް އަބޫ ސުރައްޔާ އާއި އޭނާގެ އެކުވެރިންނާ ކުރިމަތިލި އެވެ. ހެލިކޮޕްޓަރުތަކުން ދިން ހަމަލާތަކުގައި އަބޫ ސުރައްޔާގެ ގާތް އެކުވެރިންތައް މި ދުނިޔެ ދޫކުރި އެވެ. ޒަޚަމްވެފައި އޮތް އަބޫ ސުރައްޔާ ހޮސްޕިޓަލުގައި އޮވެ ހޭވެރިކަން ވި އިރު، އޭނާގެ އުނަގަނޑުން ތިރި ނެތް ކަން އެނގުނެވެ.\nދެފައި އެކުގައި ޗިސްޗިސްވެ ބޭނުން ނުކުރެވޭ ވަރު ވުމުން، ފުރާނަ ސަލާމަތް ކުރުމަށްޓަކައި ބުރިކޮށްލަން މަޖުބޫރުވީ އެވެ. އެ ހަމަލާތަކުގައި އޭނާގެ އެތެރެހަށީގެ ގުނަވަންތަކަށް ވެސް ބޮޑެތި ގެއްލުންތަކެއް ލިބި އެއް ކިޑްނީ ޒަޚަމްވެގެން ހަށިގަނޑާ ވަކިކުރަން ޖެހުނެވެ.\nއަބޫ ސުރައްޔާ އިޒްރޭލާ ދެކޮޅު މުޒާހަރާގައި ބައިވެރިވުމުން އޭނާ އިން ސަރަހައްދަށް އިޒްރޭލު ސިފައިން ކަރުނަގޭސް ޖަހާފައި.\nއެއަށް ފަހު އޭނާ އުޅެމުން އައީ ހަށިގަނޑުގެ އެއްބަޔާއި އެއް ކިޑްނީއާ އެކުގަ އެވެ. ނަމަވެސް އޭނާގެ ހިތްވަރާއި އަޒުމަކަށް ބަދަލެއް ނައެވެ. ހޮސްޕިޓަލުން ދޫކޮށްލުމާ އެކު، އަނެއްކާ ވެސް އިޒްރޭލާ ދެކޮޅު މުޒާހަރާތަކުގައި ބައިވެރިވާން ފެށި އެވެ. އޭގެ ފަހުން އޭނާ މަޝްހޫރުވެގެން ދިޔައީ ފުރޮޅުލީ ގޮނޑީގައި މުޒާހަރާ ކުރާ ޒުވާނާގެ ގޮތުގަ އެވެ.\nފަލަސްތީނުގެ ޒުވާނުންނާ އެކު ކޮންމެ ދުވަހަކު އިޒްރޭލުގެ ބޯޑަރު ކައިރި އަށް ގޮސް، ފަލަސްތީނު ދިދައެއް ހިފައިގެން ފުރޮޅުލީ ގޮނޑީގައި އިނދެ އިޒްރޭލު ސިފައިންނާ ދެކޮޅަށް އަޑު އުފުލައި އިހުތިޖާޖް ކުރެ އެވެ. ކިތަންމެ އިރެއް ވިޔަސް ވަރުބަލިވެގެން އެނބުރި ގެއަށް އައުމެއް ނޯވެ އެވެ. އޭނާ އެނބުރި ގެއަށް އަންނާނީ އެހެން ޒުވާނުންނާ އެކުގަ އެވެ.\nފަލަސްތީނުގެ ބިންތައް ފޭރިގެން ތިބި ޔަހޫދީންނާއި އިޒްރޭލު ސިފައިން ދެކެ އިންތިހާ އަށް ރުޅިއަރާ އަބޫ ސުރައްޔާގެ ރުޅިގަނޑު ފަޅައިގެން ދިޔައީ، ގުދުސަކީ އިޒްރޭލުގެ ވެރިރަށް ކަމަށް އެމެރިކާ އިން އިއުތިރާފްވެ، އިޒްރޭލުގައި ހުންނަ އެމެރިކާގެ އެމްބަސީ ގުދުސަށް ބަދަލުކުރާނެ ކަން، މި މަހުގެ6ވަނަ ދުވަހު، އެމެރިކާގެ ރައީސް ޑޮނަލްޑް ޓްރަމްޕު އިއުލާން ކުރެއްވުމާ ގުޅިގެންނެވެ.\nއިޒްރޭލު ސިފައިންގެ ހަމަލާތަކުން ސަލާމަތް ކުރުމަށްޓަކައި ފަލަސްތީނުގެ ޒުވާނަކު އަބޫ ސުރައްޔާ ނަގައިގަނެގެން ގެންދަނީ\nއެ އަޑު އިވުމާ އެކު ބޭއިޚްތިޔާރުގައި އަބޫ ސުރައްޔާ އަށް ބުނެވުނެވެ؛ "އެ ގަރާރު ދާނީ ނަރަކަ އަށް. ގުދުސަކީ ފަލަސްތީނުގެ ދާއިމީ ވެރިރަށް."\nއެ ދުވަހުން ފެށިގެން ފަލަސްތީނު ރައްޔިތުން އިޒްރޭލު ސިފައިންނާ ދެކޮޅަށް ކުރަމުންދާ މުޒާހަރާތަކުގައި އަބޫ ސުރައްޔާ ކޮންމެ ދުވަހަކު ބައިވެރިވެ އެންމެ ކުރީ ސަފުގައި ސާބިތުކަމާ އެކު ފަލަސްތީނުގެ ޒުވާނުންނަށް ހިތްވަރުދެ އެވެ. ނަމަވެސް ހަށިގަނޑުގެ އެއްބައި ދުއްވައިލުމުން ވެސް ހިތްވަރާ އެކު ނުކުމެ އަޅުވެތިކަމާ ދެކޮޅަށް އަޑުއުފުލާ އެ ޒުވާނާ ފެނުމަކީ ޔަހޫދީ ސިފައިންނަށް ކެތް ކުރެވޭ ވަރުގެ ކަމަކަށް ނުވި އެވެ.\nމިދިޔަ ހުކުރު ދުވަހު ވެސް އަބޫ ސުރައްޔާ ހެނދުނު ހެނދުނާ ނުކުމެ އިޒްރޭލު ސިފައިންނާ ދެކޮޅަށް އަޑު އުފުލަން ފެށި އެވެ. އެ ދުވަހު އިޒްރޭލުގެ ރައްދު ހަމަލާތައް ކުރީ ދުވަސްތަކަށް ވުރެ ވަރުގަދަ އެވެ. އިޒްރޭލު ސިފައިންގެ ބަޑި ޖަހަން ފެށުމާ އެކު، ފަލަސްތީނުގެ ޒުވާނުންތައް ސަލާމަތް ވާން ދުވެގަނެ އެވެ.\nއޭގެ ބަދަލުގައި އަބޫ ސުރައްޔާ އޭނާގެ އަތުގައި އޮތް ފަލަސްތީނުގެ ދިދަ ވިހުރުވަމުން އަނެއް އަތުން ކާމިޔާބީގެ ނިޝާން ދައްކަމުން ސާބިތުކަމާ އެކު އެ ތަނުގައި އިނދެ އެވެ. އަދި ހަމަލާތައް ހުއްޓުމާ އެކު ކުރިއަށް ޖެހި އިޒްރޭލު ސިފައިންނާ މުޚާތަބު ކުރެ އެވެ.\nއަބޫ ސުރައްޔާގެ ޖަނާޒާގައި ހަމާސް ޖަމާއަތުގެ ވެރިޔާ އިސްމާއީލް ހަނިއްޔާ (ވ) ބައިވެރިވެވަޑައިގަންނަވަނީ.\n"މި ބިމަކީ އަހަރެމެންގެ ބިމެއް. އަހަރެމެން ދުވަހަކު ވެސް ކަލޭމެންނަކަށް އަމާނެއް ނުދޭނަން. ގުދުސާ ބެހޭ ގޮތުން އެމެރިކާ ނިންމި ނިންމުން އަނބުރާ ގެންދަންޖެހޭނެ،" މިދިޔަ ހުކުރު ދުވަހު އިޒްރޭލު ސިފައިން ބަޑިޖަހައި ޝަހީދު ކޮށްލުމުގެ ކުޑަ ވަގުތުކޮޅެއް ކުރިން ނަގާފައިވާ ވީޑިއޯއެއްގައި އަބޫ ސުރައްޔާ، އިޒްރޭލު ސފައިންނާ މުޚާތަބުކޮށް ހަރުއަޑުން ގޮވަމުން ދިޔަ އަޑު އިވެ އެވެ.\nއިޒްރޭލު ސިފައިން ބަޑިޖަހަން ފެށުމުން ފަލަސްތީނުގެ ޒުވާނުންތައް ފިލަން ދުވި އިރު ވެސް، އެ ތަނުން ދުރަށް ނުގޮސް އެޒުވާނުން އެނބުރި އައިސް އިޒްރޭލު ސިފައިންނާ ކުރިމަތިލުމަށް ގޮވައި ހިތްވަރު ދޭން އަބޫ ސުރައްޔާ، ފުރޮޅުލީ ގޮނޑީގައި އިން އިރު، ދުރުގައި ހުރި އިޒްރޭލު ސިފައިންގެ ސްނައިޕަރެއްގެ ރައިފަލްގެ ދުރުމިން އެ މަންޒަރު ވަރަށް ރީއްޗަށް ފެނެ އެވެ.\nއެ ސްނައިޕަރުގެ ރައިފަލް އަމާޒުކޮށްލި އިރު ވެސް، އެއީ މީގެ ނުވަ އަހަރު ކުރިން އިޒްރޭލު ސިފައިން ހަމަލާދީ ހަށިގަނޑުގެ އެއްބައި ވަކިކޮށްލި އަބޫ ސުރައްޔާ ކަން އެނގެ އެވެ. ނަމަވެސް ރަނގަޅަށް ހަމަޖެހިލުމަށް ފަހު، ރައިފަލުން ވަޒަނެއް ފޮނުވައިލި އެވެ. އަބޫ ސުރައްޔާގެ ވާތް ފަރާތު ލޮލާ ދިމާލުން ނިތްކުރި ފޫއަޅުވާލާފައި އެ ވަޒަން ވަދެގެން ދިޔައިރު ވެސް، އޭނާގެ އަތުގައި އޮތް ފަލަސްތީނުގެ ދިދަ ވެއްޓުނަކަ ނުދެ އެވެ.\nއަބޫ ސުރައްޔާގެ ޖަނާޒާ: އޭނާގެ ވާތު ލޯ ކައިރިން ނިތްކުރި އަށް ވަޒަން އެރި ތަން ފެނޭ.\nއަބޫ ސުރައްޔާގެ ބޮލަށް ވަޒަން އަރައި ޒަޚަމްވުމާ އެކު، ކައިރީގައި ތިބި ޒުވާނުންތައް އަބޫ ސުރައްޔާ އޭނާ އިން ގޮނޑީގައި ދުއްވާފައި އެ ސަރަހައްދުން ދުރަށް ގެންދަން ފެށި އެވެ. ނަމަވެސް އިސާހިތަކު އޭނާ ޚަބަރު ހުސްވާގޮތް ވުމުން، ޒުވާނަކު އޭނާ ނަގައިގަނެގެން އެމްބިއުލާންސަކަށް ގެންދިޔަ އެވެ.\nއިޒްރޭލުގެ އުދުވާނީ ހަމަލާއެއްގައި އަބޫ ސުރައްޔާގެ ހަށިގަނޑުގެ އެއްބައި ނެތިކޮށްލިޔަސް، އޭނާގެ ލޭގައި ހިނގަހިނގާ ހުރި މިނިވަންކަމުގެ ވިންދަށް ބަދަލެއް ނައެވެ. އެންމެ ފަހުން އޭނާގެ ފުރާނަ ހަށިގަނޑާ ވަކިކޮށްލި އިރު، ވެސް އެ މިނިވަންކަމުގެ ދިދަ އޭނާއާ ވައްކެއް ނުވެ އެވެ. އޭނާގެ ފުރާނަ ނެތް ހަށިގަނޑު ގެންދިޔަ އިރު، ވަށައިގެން އެއްވެ ތިބި މީހުން ގޮވަމުން ދެ އެވެ؛ އަހަރެމެންގެ ފުރާނަ އާއި ލެއިން ތިޔަ ޝަހީދަށްޓަކައި ފިދާ ވާނަމެވެ.\nއިތުރު ލިޔުންތައް މުޒާހަރާ އިޒްރޭލް ފަލަސްތީން ޓެރަރިޒަމް ޓެރަރިސްޓް ހަމަލާ ގާޒާ


ބޭނުންވަނީ މިފަދަ ޒުވާނުން! – Dhen.mv\nބޭނުންވަނީ މިފަދަ ޒުވާނުން!\nJanuary 18, 2020 - 12:44 pm\nމީހަކަށް ޖެހިފައިވާ ކިތަންމެ ކުޑަނަމަވެސް ބޭނުމެއް ފުއްދައިދީ، އެހީތެރިވުމަކީ ކުޑަ ކަމެއް ނޫނެވެ. އެއީ މުޅި އިންސާނިއްޔަތަށް ވެވޭ އެހީތެރިކަމެކެވެ. އަމުދުން މިފަދަ ދަނޑިވަޅެއްގައި ދައްކައިދެވޭ ފުރިހަމަ ނަމޫނާއެކެވެ.\nފޭސްބުކުގައި އެމްވީ ޕުލަސް އިން އާއްމުކޮށް ،ތިރީގައި އެވާ ވީޑިއޯ އިން ދައްކައިދެނީ ހާއްސަ އެހީއަށް ބޭނުންވާ ބޭބެއަކަށް ބޭންކް އޮފް މޯލްޑިވްސް ކައިރިން ޒުވާނަކު އެހީތެރިވާ މަންޒަރެވެ. މި ޒުވާނާއަކީ މޯލްޑިވްސް ޕޯސްޓް ލިމިޓެޑް(އެމްޕީއެލް)ގައި މަސައްކަތް ކުރާ ޒުވާނެކެވެ. ﷲ އެ ޒުވާނާއަށް ބަރަކާތް ލައްވާންދޭވެ. އާމީން!\nވީޑިއޯގައިވާ ފަދައިން މިފަދަ އިޚްލާޞްތެރި ޒުވާނުންގެ އަމަލުތަކާއެކު އިންސާނީ ގަދަރު މުޖުތަމަޢުގައި އަށަގަނުވާ ހަރުލެއްވިދާނެއެވެ. މި ވީޑިއޯ މިހާތަނަށް ފަސްހާހަށްވުރެ ގިނަ ބަޔަކު ބަލާފައިވާއިރު އެތައް ބަޔަކު ގެންދަނީ ފޭސްބުކުގައި ހިއްސާ ކުރަމުންނެވެ.\nރަސޫލުﷲ (ސއވ) ހަދީޘް ކުރައްވާފައިވެއެވެ. ''މީހަކަށް ޖެހިފައިވާ ދަތި އުނދަގުލެއް ފިލުވައިދިން މީހަކަށް ޤިޔާމަތް ދުވަހުގައި، ﷲ ތަޢާލާ ދަތިކަމެއް ފިލުއްވާދެއްވާ ހުއްޓެވެ. އަދި ބޭނުން ޖެހިފައިވާ މީހަކަށް އެހީތެރިވެދިން މީހަކަށް، ދުނިޔެއާއި އާޚިރަތުގައި ﷲ ތަޢާލާ އެހީތެރިވެދެއްވުމުގައި ވޮޑިގެންވެއެވެ.''\nފަހެ ﷲ ތަޢާލާ ގެ ޙަޟްރަތުން ނޫނީ އެއްވެސް މަދަދެއް ނުލިބޭނޭ ދުވަހަކާ އަޅުގަނޑުމެން ބައްދަލުކުރަން އެބަޖެހެއެވެ. އަޅުގަނޑުމެންގެ ތެރެއިން ކޮންމެ މީހަކީވެސް އެދުވަހުގައި، އެންމެ ހެޔޮކަމަކަށް ބޭނުންވެގެންވާ މީހެއް ކަމަށް ވެސް ވެދާނެއެވެ. ވީއިރު އެދުވަހުގައި ﷲ ތަޢާލާގެ އެހީތެރި ވޮޑިގެންވުން ހާސިލްކުރެވޭ މީހަކަށްވުރެ ނަސީބުވެރިމީހަކީ ކޮބައިތޯއެވެ.